Liverpool ah mifaharu ehee vee naseebu: Leichester coach - vNews.mv\nއިސްމާޢީލް ޝާހު 06 October 2019, 13:33\nއިނގިރޭސި ޕްރިމިއާ ލީގުގައި މެޗުގެ ފަހުވަގުތު ލިވަޕޫލަށް ލިބުނު ޕެނަލްޓީއަކީ ނަސީބު ރަނގަޅުކަމުން އެ ޓީމަށް ލިބުނު ޕެނަލްޓީއެއް ކަމަށް ލެސްޓާ ސިޓީގެ ކޯޗު ބްރެންޑަން ރޯޖާސް ބުނެފި އެވެ.\nމި މެޗު ނިމުނީ 2-1 އިން ލިވަޕޫލް މެޗު ކާމިޔާބުކޮށްގެންނެވެ. މެޗުގައި ފުރަތަމަ ގޯލުޖަހާ ލީޑުނެގީ ވެސް ލިވަޕޫލް އެވެ. މެޗުގެ 40 ވަނަ މިނެޓުގައި މި ގޯލު އެ ޓީމަށް ކާމިޔާބުކޮށްދިނީ ސަޑިއޯ މާނޭ އެވެ. މެޗުގެ ފުރަތަމަ ހާފު ނިމުނީ އެއް ގޯލުގެ ލީޑަކާއެކު ލިވަޕޫލް ކުރީގައި އޮވެގެންނެވެ.\nދެވަނަ ހާފުގެ 80 ވަނަ މިނެޓުގައި ލެސްޓާ ސިޓީގެ ޖޭމްސް މެޑިސަން ވަނީ އެ ޓީމުގެ ހަމައެކަނި ގޯލު ކާމިޔާބުކޮށްދީފަ އެވެ. މެޗުގައި ލިވަޕޫލް މޮޅުވި ގޯލު ޖަހާފައިވަނީ ފުރިހަމަ ވަގުތު ހަމަވެގެން ލިބުނު އިތުރު ވަގުތުކޮޅުގެ ތެރޭގައި ލިބުުނު ޕެނަލްޓީއަކުންނެވެ. މި ޕެނަލްޓީއަކީ ލެސްޓާގެ މާކް އޯލްބްރައިޓަން ލިވަޕޫލްގެ ސަޑިއޯ މާނޭއަށް ކުރި ފައުލަކާއި ގުޅިގެން ދިން ޕެނަލްޓީ އެކެވެ. މި ޕެނަލްޓީ ޖަހާފައިވަނީ ޖޭމްސް މިލްނާ އެވެ.\nމެޗަށްފަހު ލެސްޓާގެ ކޯޗު ވަނީ މެޗުގެ އެންމެ ފަހުކޮޅު ލިވަޕޫލަށް ލިބުނު ޕެނަލްޓީއާއި ގުޅިގެން ހިތްހަމަނުޖެހުން ފާޅުކޮށްފަ އެވެ. އޭނާ ބުނީ ލިވަޕޫލަށް ލިބުނީ ވަރަށް އާދައިގެ ޕެނަލްޓީއެއް ކަމަށާއި އެއީ ޔަގީންކަމާއެކު ރެފްރީއަށް ދެވެންޖެހޭނެ ޕެނަލްޓީއެއް ނޫން ކަމަށެވެ. އަދި ޕެނަލްޓީއެއް ދޭން ޖެހޭވަރުގެ ފައުލެއް ނުކުރާ ކަމަށާއި ވީއޭއާރު މެދުވެރިކޮށް ބަލައިފިނަމަ އެއީ ޕެނަލްޓީއަކަށް ވާނެ އެއްގޮތެއްވެސް ނޯންނާނެ ކަމަށެވެ.\nލެސްޓާ ސިޓީއަކީ ކުރު މުއްދަތެއްގެ ތެރޭގައި ބޮޑެތި ކުރިއެރުންތަކެއް ހޯދި ކުލަބެއްކަން ފާހަގަކުރަމުން ރޮޖާސް ބުނީ ޔޫރަޕްގެ ޗެމްޕިއަނުންނާ ދެކޮޅަށް އޭނާގެ ކްލަބުން ދެއްކި ކުޅުމާމެދު ފަހުރުވެރިވާ ކަމަށެވެ. އަދި މި ނަތީޖާއިން ހާމަވީ ކުލަބުގެ ފެންވަރު ކަމަށާއި އަދިވެސް ރަނގަޅުކުރަން ޖެހޭ ގިނަ ކަންކަން އެބަހުރި ކަމަށެވެ.\nމެޗަށްފަހު ލިވަޕޫލްގެ ކޯޗު ކްލޮޕް ވެސް ވަނީ މެޗުގައި ރެފްރީގެ ނިންމުންތަކަށް ފާޑުކިޔާފަ އެވެ. އެގޮތުން މެޗު ނިމެން އުޅެނިކޮށް ލެސްޓާގެ ހަމްޒާ ޗޯދުރީ މުހައްމަދު ސަލާހް އަށް ކުރި ފައުލަކީ ސީދާ ރަތް ކާޑެއް ކަމަށާއި ރެފްރީގެ އަތްދަށުން ގިނަ ގޯސްތަކެއް ފެނިގެންދިޔަ ކަަމަށެވެ. މި މޮޅާއެކު ލިވަޕޫލް ވަނީ އެ ޓީމު ބަލިނުވެ ދަމަހައްޓަމުން އަންނަ ރެކޯޑު އާކޮށްފަ އެވެ.\nމި މޮޅާއެކު ފުރަތަމައަށް މެޗުން މޮޅުވެ ލިވަޕޫލް އެއްވަނައިގައި އޮތީ 24 ޕޮއިންޓާއެކު އެވެ. ދެވަނައިގައި 16 ޕޮއިންޓާއެކު އޮތް މެންޗެސްޓަރ ސިޓީ ލީގުގައި މިރޭ އަމިއްލަ ދަނޑުގައި ވުލްވްސް ބަލިކޮށްގެން ލިވަޕޫލާ ދެމެދު އޮތް ފަރަގު ފަސް ޕޮއިންޓަށް ކުޑަކުރެވޭނެ އެވެ.


ގަވާއިދުގެ ތެރެއަށް ބިދޭސިން ވެއްދުމާއި ގުޅޭ މައުލޫމާތު ދެނީ – Mikal News\nގަވާއިދާއި ޚިލާފަށް އުޅޭ ބިދޭސީން ފުރުވާލުމަށް އެއާޕޯޓަށް ގެންގޮސްަފއި. ފޮޓޯ: ފސ\nފުވައްމުލައް ސިޓީގައި ދިރިއުޅޭ ބިދޭސިން ގަވާއިދުގެ ތެރެއަށް ވެއްދުމާއި ގުޅޭ ގޮތުން މައުލޫމާތު ދިނުމުގެ ބައްދަލުވުމެއް ބޭއްވުމަށް ފުވައްމުލައް ސިޓީ ކައުންސިލުން ތާވަލު ކޮށްފިއެވެ. މިއީ ފުވައްމުލައް ސިޓީ ކައުންސިލާއި އިކޮނޮމިކް މިނިސްޓްރީ ގުޅިގެން ކުރިޔަށް ގެންދާ ޕްރޮގްރާމެކެވެ.\nމިޕްރޮގްރާމު ކުރިޔަށް ގެންދިއުމަށް ހަމަޖެހިފައި ވަނީ 29 ޖުލައިން ފެށިގެން 15 އޮގަސްޓް (2021) އާއި ދެމެދުގެ މުއްދަތެއްގައެވެ. އެގޮތުން ބޭއްވޭ މައުލޫމާތު ދިނުމުގެ ސެޝަންގައި ބައިވެރިވުމަށް އެދޭ ފަރާތްތަކުން އެކަމަށް ކަނޑައަޅާފައިވާ އޮންލައިން ފޯމް މެދުވަރިކޮށް ނުވަތަ ސިޓީ ކައުންސިލްގެ ހޮޓްލައިން ނަމްބަރު 1618 އަށް ގުޅައި ނަން ނޯޓްކުރުމަށް ހުޅުވާލާފައި ވެއެވެ.\nބިދޭސިން ގާނޫނުގެ ތެރެއަށް ފެއްތުމަށް ދޭ އިތުރު ފުރުސަތެއް – 2021 ޖުލައި.\nމި ސެޝަންގައި މައުލޫމާތު ދިނުމަށް ހަމަޖެހިފައި ވަނީ، ގަވާއިދާއި ޚިލާފަށް އުޅެމުންދާ ބިދޭސިން ގަވާއިދުގެ ތެރެއަށް ވެއްދުމަށް ރަޖިސްޓްރީކުރުމާއި (ރެގިއުލަރައިޒް ކުރުން)، އަމިއްލައަށް އެދިގެން އަނބުރާ ގައުމަށް ދިއުމަށް ބޭނުންވާ ފަރާތްތަކަށް އެފުރުސަތު ދިނުމެވެ.\nމީގެ އިތުރުން ބިދޭސިންގެ ކަންކަމާއި ގުޅޭގޮތުން މިހާރު ބޭނުންކުރާ އެކްސްޕެޓް ސިސްޓަމް އާއި ގުޅޭ މައުލޫމާތު ދިނުން ވެސް މިސެޝަނުގައި ކުރިޔަށް ގެންދިއުމަށް ހަމަޖެހިފައި ވެއެވެ. އެގޮތުން ބިދޭސީންގެ ކޯޓާ އާކުރުމާއި، ވޯކްޕާމިޓް ފައިސާ ދައްކާނެ ގޮތާއި، ބިދޭސިން ގެނައުމާއި އަދި ބިދޭސިންނާއި ގުޅޭ އެހެނިހެން ކަންތައްތަކުގެ މައުލޫމާތު ދިނުމަށް ރޭވިފައި ވެއެވެ.\nދާދި ފަހުން، ދުނިޔޭގެ އާބާދީ ދުވަހާއި ގުޅުވައިގެން ކަމާއި ގުޅޭ ރަސްމީ އިދާރާ (ތަފާސް ހިސާބާއި ބެހޭ އޮފީސް) އިން ހާމަކޮށްފައިވާ ގޮތުގައި މިއަހަރު (2021) ރާއްޖޭގައި ދިރިއުޅޭ މީހުންގެ އާބާދީއަކީ5ލައްކަ 68 ހާސް (568،000) ކަމަށް، ވާއިރު އެއިގެ ތެރެއިން %32 އަކީ ބިދޭސީ މަސައްކަތު މީހުން ކަމަށް ވެއެވެ. އެއީ އަދަދުގެ ގޮތުން 1 ލައްކަ 82 ހާސް (182،666) އަށް ވުރެ ގިނަ މީހުންނެވެ. އަދި މި މީހުންގެ ތެރެއިން %68 އަކީ ބަނގްލާދޭޝް މީހުން ކަމަށް ވެއެވެ. އެއީ 1 ލައްކަ 24 ހާސް (124،200) އަށް ވުރެ ގިނަ ބަނގްލާ ދޭޝް މީހުންނެވެ. މިއީ އާބާދީގައި ހިމެނޭ މަސައްކަތު އުމުރުފުރާގެ ތެރެއިން 20-44 އަހަރާއިި ދެމެދުގެ ރާއްޖޭގެ މީހުންނަށް ވުރެ ގިނަ ބިދޭސިން ކަމަށް ނެޝަނަލް ބިއުރޯ އޮފް ސްޓެޓިސްޓިކްސް (އެންބީއެސް) އިން ހާމަކުރައްވާފައި ވެއެވެ.\nފުވައްމުލަކުގައި ދިރިއުޅޭ ބަންގްލާދޭޝް މީހުނާއި އެމްބަސީން ބައްދަލުކުރުން، 2019 އޮކްޓޯބަރު\nފުވައްމުލައް ސިޓީގައި ދިރިއުޅޭ އާބާދީ އަކީ 9،963 ކަމަށް އެންބީއެސް (2021) އިން ހާމަކުރެއެވެ. މީގެތެރެއިން ފުވައްމުލައް ސިޓީގައި ދިރިއުޅޭ ބިދޭސީންގެ އަދަދު ރަސްމީ އެއްވެސް ފަރާތަކުން ހާމަކޮށްފައެއް ނުވެއެވެ. ފުވައްމުލައް ސިޓީގައި އުޅޭ ބިދޭސިންގެ އަދަދު އެއްހާހަށް ވުރެ ދަށް ވާނެ ކަމަށް ގިނަ ފަރާތްތަކަކުން ލަފާކުރެއެވެ. މިއަހަރުގެ ކުރީކޮޅު ބޭއްވުނު ނޫސް ކޮންފަރެންސެއްގައި ކުރެވުނު ސުވާލަކަށް ޖަވާބު ދެއްވަމުން ކުރީގެ ޑެޕިއުޓީ މޭޔަރު ހާމަކުރެއްވި ގޮތުގައި 800 އެއްހާ ބިދޭސިން ފުވައްމުލައް ސިޓީގައި ދިރިއުޅެމުން ދާކަމަށް ބެލެވެއެވެ. އެއިގެތެރެއިން ގިނަ ބިދޭސީންނަކީ ގަވާއިދާއި ޚިލާފަށް އުޅޭ ބަގްލާދޭޝް މީހުންކަމަށް ބެލެވެއެވެ.\nވުމާއެކު މުޅި ރާއްޖޭގައި ވެސް ގަވާއިދާއި ޚިލާފަށް އުޅޭ ބިދޭސީންގެ މައްސަލަ ވަނީ ބޮޑު މައްސަލައަކަށް ވެފައެވެ. އެކަން ހައްލުކުރުމުގެ ގޮތުން އެމީހުން ގަވާއިދުގެ ތެރެއަށް އެމީހުން ވެއްދުމާއި އަނބުރާ އެމީހުންގެ ގައުމަށް ފޮނުވާލުމުގެ މަސައްކަތްތަކެއް 2019 ވަނަ އަހަރުގެ ޖެނުއަރީ މަހުން ފެށިގެން ފުވައްމުލައް ސިޓީގައި ވެސް އަންނަނީ ކުރަމުންނެވެ. އެގޮތުން ފުވައްމުލައް ސިޓީގައި ދިރިއުޅެމުން ދިޔަ ބަނގަލާދޭޝް މަސައްކަތު މީހުންގެ 18 މީހަކު 2020 ވަނަ އަހަރު ކޮވިޑް-19ގެ ހާލަތުގައި އަނބުރާ ގައުމަށް ފޮނުވާލާފައި ވެއެވެ. އެއީ އަމިއްލައަށް އެދިގެން ދިޔަ މީހުންނެވެ. އަދި ބައެއް މީހުން ގަވާއިދުގެ ތެރެއަަށް ވައްދާފައި ވާކަމަށް ވެސް ވެއެވެ. ނމަވެސް އަދަދުތަކެއް ހާމަކޮށްފައެއް ނުވެއެވެ.\nގުޅުންހުރި މައުލޫތައް:ފުވައްމުލައް ސިޓީ, ގަވާއިދާއި ޚިލާފަށް އުޅޭ ބިދޭސިން\nހައުދަހާ ފައްކާ ގައުމެކެވެ މިގައުމުގެ ވިޔާފާރީގެ ވަޒީރު އެހެރީ ގައުމަށް ކޮންމެ ފަދަ ދެރަކަމެއް ލިބުނަސް އަމިއްލަ އެދުން ކުރިޔަށް ނެރެން ގެޅިފޫގަ އެވެ


Tax Maafu Kurumuge Baaru Raees'ah Dheyn Bill Thasdheegukohfi - Vaguthu\nޓެކްސް މާފު ކުރުމުގެ ބާރު ރައީސަށް ދޭން ބިލު ތަސްދީގުކޮށްފި\n3 މަސް ކުރިން ( ޖުލައި 20, 2021 )\nވަކި ވިޔަފާރި މަޝްރޫއުތަކުން ލިބޭ އާމްދަނީން ޓެކްސް މާފް ކުރުމުގެ ބާރު ރައީސް އަށް ލިބިދޭ ގޮތަށް އާމްދަނީން ނަގާ ޓެކްސްގެ ގާނޫނަށް އިސްލާހު ގެނައުމުގެ ބިލު ރައީސް އިބްރާހީމް މުހައްމަދު ސޯލިހް ތަސްދީގް ކުރައްވައިފިއެވެ.\nސަރުކާރުގެ ފަރާތުން ގައްދޫ ދާއިރާގެ މެންބަރު އަހްމަދު ޒާހިރު ހުށަހެޅުއްވި ބިލު މަޖިލީހުން ފާސްކުރީ މި މަހުގެ ނުވަ ވަނަ ދުވަހުގައެވެ. އެއީ 40 މެންބަރުންގެ ވޯޓުންނެވެ. އެ ބިލު ފާސްކުރަން ނުފެންނަ ކަމަށް އެއް މެންބަރަކު ވޯޓު ދެއްވިއެވެ. އަދި ވަކި ގޮތަކަށް ވޯޓު ދެއްވަން ބޭނުން ނުވާ ކަމަށް މެންބަރަކު ވޯޓު ދެއްވިއެވެ.\nރައީސް އިބްރާހީމް މުހައްމަދު ސޯލިހް މިއަދު އެ ބިލު ތަސްދީގު ކުރެއްވުމުން، އެމަނިކުފާނަށް ޓެކްސް މާފް ކުރުމުގެ ބާރު ލިބިގެން ދާނެއެވެ.\nއާމްދަނީން ޓެކްސް ނެގުމުގެ ގާނޫނުގައިވާ ޓެކްސް ނެގުން ޚާއްސަ އިސްތިސްނާއެއް ދެވޭ ބާބުގައި ޓެކްސް ނެގުން އިސްތިސްނާވާ އިތުރު އާމްދަނީތަކެއް ހިމަނަން ބިލުގައިވެއެވެ.\nމީގެ ތެރޭގައި ރައީސްއާއި ނައިބު ރައީސަށް ދައުލަތުން ހަމަޖައްސައިދޭ ގެކޮޅާއި ކާރުކޮޅާއި ގެކޮޅުގައި މަސައްކަތް ކުރައްވާނެ މުވައްޒަފުންގެ މުސާރައާއި ކާރުކޮޅުގެ ޑްރައިވަރުގެ މުސާރަ ހިމަނާފައިވެއެވެ.\nކޮމިޓީ މަރުހަލާގައި ބިލު ދިރާސާކުރުމަށް ފަހު އުއްތަމަ ފަނޑިޔާރާއި ރައްޔިތުންގެ މަޖިލީހުގެ ރައީސަށް ދައުލަތުން ހަމަޖައްސައިދޭ ކާރުކޮޅާއި ގެކޮޅާއި ގެކޮޅުގައި މަސައްކަތް ކުރައްވާ މުވައްޒަފުންގެ މުސާރައާއި ޑްރައިވަރު މުސާރަ ވެސް ވަނީ ހިމަނައިފައެވެ.\nއެހެންކަމުން މި މުސާރަތަކުންނާއި އިނާޔަތްތަކުން ޓެކްސްއެއް ދެން ނުނަގާނެއެވެ.\nވަކި ވިޔަފާރި މަޝްރޫއުތަކަކުން ލިބޭ އާމްދަނީން ޓެކްސް ނެގުމުން އިސްތިސްނާ ކުރުމުގެ އިހުތިޔާރު ރައީސުލްޖުމްހޫރިއްޔާއަށް ލިބިގެންވާ ކަމަށް އިތުރު ކޮށްފައިވާ މާއްދާއެއްގައިވެއެވެ.\nމި ގޮތަށް ޓެކްސް ނެގުމުން އިސްތިސްނާ ކުރާނެ މަޝްރޫއުތައް ރައީސުލްޖުމްހޫރިއްޔާ ކަނޑައަޅުއްވަން ޖެހޭނީ ވަޒީރުންގެ މަޖިލީހުގެ ލަފާ ހޯއްދަވައިގެން ކަމަށް އެ ބިލުގައިވެއެވެ.\nއިސްތިސްނާ ހޯދުމަށް އެދި ހުށަހެޅުމާއި ފުރިހަމަ ވާން ޖެހޭ ޝަރުތުތައް ހިމެނޭ އުސޫލެއް ފިނޭންސް މިނިސްޓްރީން ތައްޔާރުކުރަން ޖެހެއެވެ. އެފަދަ އިސްތިސްނާއެއް ދެވޭ ފަރާތްތައް މޯލްޑިވްސް އިންލެންޑް ރެވެނިއު އޮތޯރިޓީ (މީރާ) އިން އޮޑިޓު ކުރަންވާނެ ކަމަށް ވަނީ ބަޔާންކޮށްފައެވެ.\nޖުލައި 20, 2021 11:46\nދެން ކަލެއައް ޚަރަދު ކުރި 3އޭ އަށާ އެންމެނައް ޓެކްސް މާފުކޮއްދީފަ ދެންތިބި ރައްޔެތުންފެލާ.\nޖުލައި 20, 2021 21:27\nޜައްޔޮތުންގެ އަ މާނާތެއް މާފުކުރެވޭނީ ރައްޔިތުން ގެ ރުހުމާ އެކު... މޮޔަނުވޭ\nޖުލައި 20, 2021 17:51\nއަވަހަށް މަޖިލިސް މެމްބަރުންނާއި ގާތް އެންމެންގެ ބޮޑެތި ޓެކްސްތައް މާލުކޮށްލާފަ އާންމު ރްޔިތުންގެ އަތުން ޓެކްސް އާއި ޖޫރިމަނާ ބޮޑުކުރޭ\nޖުލައި 20, 2021 21:10\nގާތްރަހްމަތްތެރިންގެ ޓެކްސް މާފްކޮއްދޭބިލް\nޖުލައި 20, 2021 22:07\nމިސަރުކާރަށް ނިކަމެތި ދިވެހިރައްޔިތުން އެންމެ ބޮޑަށް އެދޭ ކަންކަމުގައިވާ ހިޔާ ފްލެޓްސް ތަކުގެ ފިނިޝިންގް މަސައްކަތް ސަރުކާރުގެ ޚަރަދުގައި ނިންމާ އެމެންނަށް ފްލެޓްސް ތައް ހަވާލެއް ނުުކުރެވުނޭ އެކަމަކު އިންޑިއާ ހެލިކޮޕްޓަރު ގަނޑެއް ރާއްޖޭގައި ބާއްވައިގެން އޭގެ ބޭނުން ނުކުރާއިރު ވެސް އިންޑިއާ އަށް މަހަކު 25 މިލިއަން ޑޮލަރު ދިވެހި ސަރުކާރުގެ ބަޖެޓުން އެބަދެއޭ މީ ދިވެހިރައްޔިތުންގެ ލާބަ އާއި މަންފާ އަށް މަސައްކަތް ކުރާ ސަރުކާރެއްތޭ އޯނޯ ވެން ވިލް ދިސް މިސްޓްރީ އެންޑް...\nޖުލައި 21, 2021 03:06\nމިޔަށް ކިޔަނީތަސްދީގު ކުރި ި ބޮޑު ޖަރީމާ ހުރިހާ މަޖިލިސް މެންބަރުންނަށް ލާބަ ހޯދައިދިނުމަށް ހިންގި ބޮޑު ޖަރީމާއެއް .\nޖުލައި 21, 2021 08:10\nބޮޑެތި ވިޔަފާރިވެރިންގެ ގޮތުގައި ޓެކްސްނުދައްކައިތިބި މަޝްހޫރު އެތައްބައެއް ސަލާމަތްކުރުމަށް ހެދިބިލެއްތީ ޤައުމަށް ގެއްލުންވަނީ މިހެންވެ


Hulhugandhu fethuri gathee ennme agu bodu kotarin, Bodu gellumeh!\nގިލި ލަންކަންފުށީގައި ހުޅުގަނޑު ފެތުރިގަތީ އެންމެ އަގުބޮޑު ކޮޓަރިން، ބޮޑެތި ގެއްލުމެއް!\nއަލިފާނުގެ ސަބަބުން އެއްވެސް މީހަކަށް އަނިޔާވެފައި ނުވޭ\nދުމުގެ އަސަރު ކޮށްގެން ދެ މުވައްޒަފަކަށް އަދި ސިފައިންގެ މީހަކަށް ފަރުވާ ދިން\nއެ ރިސޯޓަށް ބޮޑެތި ގެއްލުންތަކެއް ވަނީ ލިބިފައި:އެމްއެންޑީއެފް\nކ. މާލެ3ޖެނުއަރީ 2019 | ބުރާސްފަތި 09:21 6,013\nގިލި ލަންކަފުށީގެ މޫދު ވިލާތަކެއް، އަލިފާނުގެ ހާދިސާގައި އަނދާފައި - މުހައްމަދު ޝަރުހާން\nމާލެ އަތޮޅުގައި އެޗްޕީއެލް އިން ހިންގަމުންދާ ގިލިލަންކަން ފުއްޓަކީ އެންމެ މަތީފެންވަރުގެ އަދި އެންމެ އަގުބޮޑު އެއް ރިސޯޓެވެ. 45 ރޫމް ހިމެނޭ އެ ރިސޯޓްގައި ހަތް ވައްތަރެއްގެ ރޫމްތައް ހިމެނެއެވެ. އެ ރިސޯޓްގެ މޫދު ވުލާ ތަކަކީ ގެސްޓުންނާއި ރައްޓެހި ގޮތަށް ހަދާފައިވާ ދުނިޔޭގައި ވެސް މަޝްހޫރު ވިލާތަކެކެވެ.\nއާ އަހަރުގެ ބަންދަށް މުޅި ރިސޯޓް ފުލުވެފައިވާއިރު، ބުދަ ދުވަހުގެ ރޭ ވެސް ފަތުރުވެރިންނާއި މުވައްޒަފުން ވެސް އާ އަހަރުގެ އުފާ ފާޅުކުރަމުން ދިޔަ އެވެ. ކުއްލި އަކަށް އެންމެން ބިރުވެރިކަމުގެ ތެރެއަށް ވައްޓާލީ، ރޯވި ވަރުގަދަ އަލިފާންގަނޑުގެ ސަބަބުންނެވެ.\nރާއްޖެ އެމްވީއަށް އެނގިފައިވާ ގޮތުަގއި އެންމެ ފުރަތަމަ ރޯވީ "ކްރޫޒޯ ރެޒިންޑެންސް" ނަމަކަށް ކިޔާ ކޮޓަރިއެއްގައެވެ. ހިތްގައިމު ނޫވިލު ތެރޭގައި ހަދާފައިވާ އެ ރިސޯޓްގެ އެންމެ އަގުބޮޑު ވިލާ ވަނީ އަނދައި ހުލިވެފަ އެވެ. އަލިފާނުގެ އެ ހާދިސާގައި މޫދު ހަތް ކޮޓަރި ވަނީ އެއްކޮށް އަނގައިފަ އެވެ.\nކްރުޒޯ ރެޒިޑެންސް - ފޮޓޯ - ޓްރިޕް އެޑްވައިޒާ\nރެއަކަށް 5،000 ޑޮލަރަށް (77،100 ރުފިޔާ) އަށް ދޭ ކްރޫޒޯ ރެޒިންޑެންސްގައި ރޯވިކަން އެނގުނީ ބުދަ ދުވަހުގެ ރޭ 22:30 ގައެވެ. އެ ރޫމް ގައި އަލިފާން ހިފާފައި ވަނީ ކަރަން ޝޯޓެއްގެ ސަބަބުން ކަމަށް ރިސޯޓުން "ރާއްޖެއެމްވީއާ" ވާހަކަ ދެއްކި މުވައްޒަފަކު ބުންޏެވެ.\nއޭނާ ބުނީ ފުރަތަމަ އަލިފާން ހިފިކަން އެ ރަށު މީހުންނަށް އެންގީ ރަށާއި ކައިރީގައި މަސްބާނަން އުޅުނު ދޯންޏަކުން ކަމަށެވެ. އަލިފާން ރޯވި ކޮޓަރި ހުރީ ހުސްކޮށް ކަމަށް އެ މުވައްޒަފު ބުންޏެވެ.\nވައި ޖެހެމުންދިޔަ ގޮތުން، އެ ރޫމްގައި އަލިފާން ރޯވެ އަލިފާން ގަނޑު މޫދު ކޮޓަރިތަކާ ދިމާއަށް ފެތުރެން ފެށި އެވެ.\n''ވައިގެ ސަބަބުން އަލިފާން ކަނި ބުރަންފެށި. ދެން އެ ހިސާބުން އަލިފާން ގަނޑު ފެތުރެން ފެށީ'' އެވަގުތު ސްޓާފް ބޮލޮކް ގައި ހުރި މުވައްޒަފަކު ބުންޏެވެ.\nއަލިފާން ފެތުރިގެން ދިޔައީ ބާރު ސްޕީޑެއްގައި ކަމަށާއި ކައިރި ހުރި ރޫމްތަކުގައި ތިބި ގެސްޓުން ރައްކާތެރި ހިސާބަށް ވަގުތުން ގެންދިޔަ ކަމަށް އެ ރިސޯޓުގެ މާކެޓިން މެނޭޖަރު ޓެމީ ގެން "ރާއްޖެއެމްވީ"އަށް ވިދާޅުވިއެވެ.\nއަލިފާން ހިފައި ރޯވެ އަނދަމުން ދަނީ\nއަލިފާން ނިއްވުމުގައި ހަރާކާތްތެރިވި އެމްއެންޑިއެފްގެ މީހަކާއި ރަށުގެ ދެ މުވައްޒަފަކު މާލެ ގެނެސް އޭޑީކޭ ހޮސްޕިޓަލްގައި ދަނީ ފަރުވާ ދެމުންނެވެ. އެއީ އެ މީހުންނަށް ދުމުގެ އަސަރު ކުރުމުގެ ސަބަބުންނެވެ. ނަމަވެސް ބޮޑު އަނިޔައެއް އެކަކަށް ވެސް ނުލިބެ އެވެ.\nއަލިފާނުގެ ހާދިސާއާ ގުޅިގެން ގިލި ލަންކަން ފުށީގައި ތިބި ޓޫރިސްޓުން ވަނީ ވަނީ އަދާރަން ހުދުރަންފުއްޓަށާއި ކޯމޯ މާލިފުއްޓަށް ބަދަލުކޮށްފަ އެވެ. އެއްވެސް ޓޫރިސްޓަކަށް އަލިފާނުގެ ހާދިސާގައި އަނިޔައެއް ލިބިފައެއް ނުވެ އެވެ.\nމި ހާދިސާ ވެގެން ދިޔައީ ގިނަ ބަޔަކު ސިހުމެއް ގެނައި ހަބަރަކަށް\nރިސޯޓުގައި އަލިފާން ރޯވި ކަމުގެ ރިޕޯޓް ލިބުމާ އެކު އެމްއެންޑީއެފް އިން އެ ރަށަށް ގޮސް އަލިފާންގަނޑު އެއްކޮށް ނިއްވާލާފައި ވަނީ ރޭ ފަތިހު ފަހެއް ޖެހިއިރުއެވެ. ނިއްވާލިއިރު، ހަތް މޫދުކޮޓަރިއެއް ވަނީ އެއްކޮށް އަނދައި ހުލުވެފަ އެވެ.\nރަޝިއާ ޓްޑޭގައި އަލިފާނުގެ ހާދިސާގެ ހަބަރު ރިޕޯޓްކޮށްފައި\nމީގެ 20 އަހަރު ކުރިން ހުޅުވި މި ރިސޯޓް އެންމެ ފުރަތަމަ ހިންގަމުން ދިޔައީ ސޮނެވާ އިންނެވެ. އޭގެ ފަހުން ސިންގަޕޫރުގެ އެޗްޕީއެލް ކުންފުނިން ވަނީ އެ ރިސޯޓުގެ ނަން ސޮނެވާ ގިލި ލަންކަން ފުށި އަށް ބަދަލު ކޮށްފައެވެ. ވެލާނާ އިންޓަނޭޝަނަލް އެއާޕޯޓުން ސްޕީޑް ބޯޓުގައި 10 މިނިޓުން ދެވޭ ގިލި ލަންކަން ފުށި ހިމެނިފައިވަނީ އަހަރު ޓްރިޕް އެޑްވައިޒާގެ އެންމެ ގަދަ ފަސް ރިސޯޓްގެ ގޮތަގައެވެ. އަދި ރާއްޖޭގެ އެއް ވަނަ ރިސޯޓްގެ ގޮތުގައި ލިސްޓު ކޮށްފައެވެ. މަޝްހޫރު މި ރިސޯޓްގައި އަލިފާން ރޯވި ހަބަރު ގެނެސްދީފައި ވަނީ ހަމައެކަނި ރާއްޖޭގެ މީޑިއަތަކުންނެއް ނޫނެވެ. މުޅި ދުނިޔޭގެ ސަމާލުކަން އެ ހާދިސާއަށް ލިބިގެންދިޔަ އެވެ. ރަޝިއާގެ މަޝްހޫރު ނޫސް ވެބްސައިޓް ''ރަޝިއާ ޓްޑޭ''ގައި ވެސް ވަނީ އަލިފާނުގެ ހާދިސާ ރިޕޯޓުކޮށްފައެވެ.\nއަލިފާނުގެ ހާދިސާގައި ރިސޯޓަށް ލިބުނު ގެއްލުން އަދި ނޭނގެ އެވެ. ނަމަވެސް އެމްއެންޑީއެފުން ބުނި ގޮތުގައި އެ ރިސޯޓަށް "ބޮޑެތި ގެއްލުންތަކެއް ވަނީ ލިބިފަ" އެވެ.


SunOnline: Aanmunge baiveri vumaa eku Hulhumale ge magu thah saafukoh beyhvvumah program eh tha'aarfukoffi\nއާންމުންގެ ބައިވެރިވުމާ އެކު ހުޅުމާލޭގެ މަގުތައް ސާފުކޮށް ބޭއްވުމަށް ޕްރޮގްރާމެއް ތައާރަފުކޮށްފި\nއައިޝަތު ފަރީޙާ 26 Aug 2020, 08:58\nހުޅުމާލެ ބީޗް ސަރަހައްދު -- ސަން ފޮޓޯ/ ފަޔާޒު މޫސާ\nހުޅުމާލެއަކީ ހުޅުމާލޭގެ ރައްޔިތުންނަށާއި ހުޅުމާލެއަށް ޒިޔާރަތްކުރާ ފަރާތްތަކަށް ހިތްފަސޭހަ ތަނަކަށް ހެދުމަށް ރައްޔިތުންގެ ބައިވެރިވުމާ އެކު މަގުތަކާއި އާންމު ތަންތަން ސާފުކޮށް ބޭއްވުމަށް ހާއްސަ ޕްރޮގްރާމެއް ތައާރަފު ކޮށްފި އެވެ.\nއެޗްޑީސީ އިން އިސްނަގައިގެން އިއްޔެ ތައާރަފުކުރި "ވެށި ސާފު" ޕްރޮގްރާމަކީ ހުޅުމާލޭގެ އެކި ސަރަހައްދުތައް ސާފުކޮށް ބޭއްވުމަށް އެ ސަރަހައްދެއްގައި އުޅޭ ރައްޔިތުންގެ ސީދާ ބައިވެރިވުމާއި އެއްބާރުލުން އިތުރުކޮށް، ޒަމާނުއްސުރެ އޮންނަ އާދައެއް ކަމަށްވާ ދިރިއުޅޭގޭގެ ވަށައިގެންވާ ސަރަހައްދު ކުނިކަހާ ބެލެހެއްޓުމުގެ ސަގާފަތް ދެމެހެއްޓުމަށް ހިތްވަރުދީ އާމްދަނީއެއް ލިބޭނެ ގޮތް ފަހިކޮށްދިނުމަށް ފެށި ޕްރޮގްރާމެކެވެ.\nއެ ޕްރޮގްރާމު އިފްތިތަހުކޮށްދެއްވާފައި ވަނީ އެޗްޑީސީގެ މެނޭޖިން ޑިރެކްޓަރު ސުހައިލް އަހުމަދެވެ. ޕްރޮގްރާމު އިފްތިތާހުކޮށްދެއްވައި ސުހައިލް ވިދާޅުވީ ހުޅުމާލޭގެ މަގުތަކާއި ޕާކުތައް ފަދަ އާންމު ތަންތަން ގަވައިދުން ސާފު ކުރަމުންދާ ކަމަށެވެ.\n"ގަބޫލު ކުރާގޮތުގައި ހުޅުމާލޭގެ ވެއްޓަކީ ސާފު، ރައްކާތެރި އަދި ހިތްގައިމު ވެއްޓަކަށް ހެދުމަށް ދިރިއުޅޭ ރައްޔިތުންގެ ބައިވެރިވުން އިތުރު ކުރަންޖެހޭ،" ސުހައިލް ވިދާޅުވި އެވެ.\nހުޅުމާލެއަކި ސާފު ރަށަކަށް ހެދުުމަށް މުޖުތަމައުގެ ޒިންމާ އާ މެދު ހޭލުންތެރިކޮށް މުޖުތަމައުގެ ފުދުންތެރިކަން އިތުރުކުރުމަކީ ވެސް މި ޕްރޮގްރާމުގެ މަގުސަދެކެވެ.\nހުޅުމާލޭގެ ރައްޔިތުންގެ ފަރާތުން އެ ޕްރޮގްރާމަށް އެއްބާރުލުން ލިބޭނެ ކަމަށް އުއްމީީދު ކުރައްވާ ކަމަށް ސުހައިލް ވިދާޅުވި އެވެ.\nވެށި ސާފު ޕްރޮގްރާމުގައި ރެޖިސްޓްރީވުމަށް 3353535 ނަންބަރާ ގުޅައި ނަން ނޯޓު ކުރެވޭނެ އެވެ.\nއެ ޕްރޮގްރާމާ ގުޅޭ ގޮތުން އެޗްޑީސީގެ ހިޔުމަން ރިސޯސަސް ޑިރެކްޓަރު މުހައްމަދު އިލްހާމު ވިދާޅުވީ މި ޕްރޮގްރާމުގައި ބައިވެރިވާ ފަރާތްތަކަށް ކަނޑައެޅޭ މަގެެއްގައިގެ އޭރިއާ އަދި ފްލެޓުތަކުގެ ކޮމަން އޭރިއާ ސާފުކޮށް ބެލަހައްޓަން ޖެހޭ ކަމަށެވެ.\nހުޅުމާލޭގައި ދިރިއުޅޭ 18 އަހަރުން މަތީގެ ކޮންމެ ދިވެއްސަކަށް ވެސް އެ ޕްރޮގްރާމުގައި ބައިވެރި ވެވޭނެ އެވެ. މިއަދުން ފެށިގެން ޕްރޮގްރާމުގައި ބައިވެރިވެވޭނެ އެވެ.


SunOnline: Terrorist Hamalaa thakaa gulhigen isthiufaa dheyn nujehey kamah Sirisena vidhaalhuvehje\nޓެރަރިސްޓް ހަމަލާތަކާ ގުޅިގެން އިސްތިއުފާ ދޭން ނުޖެހޭ ކަމަށް ސިރިސޭނާ ވިދާޅުވެއްޖެ\nމުހައްމަދު ޖަވާދު ޔޫސުފު 12 May 2019, 23:03\nސިރިސޭނާ ދަނޑެއްގައި ފަސްގަނޑު ޖައްސަވަނީ\nއަމްޕަރާ (މޭ 12) : މިދިޔަ މާޗް މަހުގެ ފަހުކޮޅު ސރީލަންކާއަށް ދިން ޓެރަރިސްޓް ހަމަލާތަކަށް ފަހު ރައީސް މައިތުރިޕަލަ ސިރިސޭނާގެ އިސްތިއުފާއަށް ގޮވާލަމުންދާ އިދިކޮޅު ފަރާތްތަކަށް ސިރިސޭނާ ރައްދު ދެއްވައިފި އެވެ.\nސިރިސޭނާ ވިދާޅުވީ ގައުމު މިހާލަތުގައި އޮއްވައި އިސްތިއުފާ ދެއްވުމަކީ ކުރަންހެޔޮވާވަރުގެ ކަމެއް ނޫން ކަމަށާއި ސްރީލަންކާ އިން ޓެރަރިޒަމާއި ޓެރަރިޒަމްގެ ފަހަތުގައިވާ ހަރުކަށި ޖަމާއަތްތައް ނައްތާލުމުގެ ކުރިން އެފަދަ ކަމަކާ ނުވިސްނަވާނެ ކަމުގަ އެވެ.\nސްރީލަންކާގެ އިރުމަތީގެ ސަރަހައްދެއް ކަމަށްވާ އަމްޕާރާގައި ބޭއްވި ރަސްމިއްޔާތެއްގައި ވާހަކަ ދައްކަވަމުން ސިރިސޭނާ ވިދާޅުވީ ޓެރަރިސްޓް ހަމަލާތަކަށް ފަހު ގައުމުވަނީ ޚުތޫރަތްތެރި ހާލަތެއްގައި ކަމުގަ އެވެ. މި ހާލަތުން އަރައިގަތުމަށް އިދިކޮޅު ފަރާތްތަކުގެ އެއްބާރުލުން ވެސް ބޭނުންވާ ކަމަށް އޭނާ ވިދާޅުވި އެވެ.\nސިރިސޭނާ ވިދާޅުވީ، ދުނިޔޭގެ ބޮޑެތި ގައުމުތައް ވެސް ޓެރަރިސްޓް ހަމަލާތަކުން ސަލާމަތް ނުވާ ކަމަށާއި އެ ގައުމުތަކަށްދޭ ޓެރަރިސްޓް ހަމަލާތަކަށް ފަހު އެ ގައުމުތަކުގެ ލީޑަރުންގެ އިސްތިއުފާއަށް އިދިކޮޅު ފަރާތްތަކުން ނުގޮވާކަމުގަ އެވެ.\nމިދިޔަ އޭޕްރިލް މަހުގެ 21 ވަނަ ދުވަހު ސްރީލަންކާއަށް ދިން ޓެރަރިސްޓް ހަމަލާތަކުގައި 258 މީހުން މަރުވެ 500 އަށް ވުރެ ގިނަ މީހުން ޒަޚަމްވެފައިވާއިރު އެހަމަލާތަކަށް ފަހު ސްރީލަންކާގެ ފަތުރުވެރިކަން ވަނީ އާދަޔާ ޚިލާފަށް ދަށަށްގޮސްފަ އެވެ. ސްރީލަންކާއަށް ބޭރުގެ ފައިސާ ލިބޭ އެންމެ ބޮޑު އެއް ސެކްޓަރަކީ ފަތުރުވެރިކަމުގެ ސެކްޓާއެވެ.\nސްރީލަންކާގެ ފަތުރުވެރިކަމުގެ ސެކްޓަރުގެ އޮކިއުޕަންސީ ޓެރަރިސްޓް ހަމަލާތަަކަށްފަހު 15 އިންސައްތައަށް ވުރެ ވެސް ދަށަށް ގޮސްފައިވާ އިރު އެގައުމުން ފެންނަމުން ދަނީ ހިމޭންކަމާއި ހިތާމައާއި މާޔޫސްކަން ކަމަށް ޚަބަރުތައް ބުނެ އެވެ. ޓެރަރިސްޓް ހަމަލާތަކާއެކު މިދިޔަ އެޕްރީލްމަހު ސަރުކާރު މުވައްޒަފުންނަށް މުސާރަ ދީފައި ވަނީ ވެސް ފައިސާނެތުމުގެ ސަބަބުން މުސާރައިން ބައެއް ކެނޑުމަށްފަހުގައި ކަމަށް ރިޕޯޓްތައް ބުނެ އެވެ. ނަމަވެސް ސްރީލަންކާގެ ރަސްމީ ފަރާތްތަކުން މިކަން ކަށަވަރު ކޮށެއް ނުދެ އެވެ.\nޓެރަރިސްޓް ހަމަލާތަކާ ގުޅިގެން ސިރިސޭނާގެ ސަރުކާރަށް ފާޑުކިޔުންތައް އަމާޒުވީ އެހަމަލާތައް ދޭން އުޅޭކަމުގެ ޖާސޫސީ މައުލޫމާތު ލިބުމުން ވެސް އެކަމުން ސަލާމަތްވުމަށް ޓަކައި އޭނާގެ ސަރުކާރުން ރައްކާތެރި ކަމުގެ ފިޔަވަޅުތައް ނޭޅުމުގެ ސަބަބުންނެވެ. (ނޫސްއެޖެންސީތައް)


6 kg drugs aa eku hayyaru kuri meehunge mauloomaathu aanmu koffi | Mihaaru\nހަ ކިލޯ ޑްރަގްސްއާ އެކު ހައްޔަރުކުރި މީހުންގެ މައުލޫމާތު ހާމަކޮށްފި\n31 ޖުލައި 2019 - 19:08 55 comments\nހަ ކިލޯގެ ޑްރަގްސްއާ އެކު އިއްޔެ ހައްޔަރުކުރި ފަސް މީހުންގެ ފޮޓޯ އާއި އެ މީހުންގެ ބައެއް މައުލޫމާތު ފުލުހުން މިއަދު ހާމަކޮށްފި އެވެ.\nފުލުހުންގެ އަޕަ ނޯތު ޑިވިޝަނުން ހިންގި މި އޮޕަރޭޝަންގައި ހައްޔަރުކުރި މީހުންގެ ތެރޭގައި، މަސްތުވާތަކެތީ މައްސަލަތަކާއި މާރާމާރީ ފަދަ ކުށްތަކާ ގުޅިގެން މީގެ ކުރިން ހައްޔަރުކޮށްފައިވާ މީހުން ވެސް ހިމެނެ އެވެ. ފުލުހުން ބުނެފައިވާ ގޮތުގައި މީގެ ތެރެއިން އެކަކީ މަސްތުވާތަކެތީގެ ވިޔަފާރި ފުޅާ ދާއިރާއެއްގައި ކުރާ މީހެކެވެ.\nމީނާ އަކީ މަސްތުވާތަކެތީގެ މައްސަލަތަކުގައި މީގެ ކުރިން އަށް ފަހަރަކު ހައްޔަރުކޮށްފައިވާ މީހެކެވެ. މީގެ އިތުރުން ޖަމާއަތް ހަދައިގެން ރޭޕްކުރުމުގެ މައްސަލައެއްގައި ވެސް ހައްޔަރުކޮށްފައިވެ އެވެ. އަދި މާރާމާރީ ހިންގުމުގެ ދެ މައްސަލައަކާއި ނުރުހުމުގައި ބަދުއަހުލާގީ އަމަލު ހިންގަން އުޅުނު މައްސަލައަކާއި އަމުރަށް ނުކިޔަމަންތެރިވުމުގެ ދެ މައްސަލައެއްގައި ވެސް ހައްޔަރުކޮށްފައިވެ އެވެ.\nހައްޔަރުކުރި މީހުންގެ ތެރޭގައި ހިމެނޭ، މަސްތުވާތަކެތީގެ ބޮޑެއް ކަމަށް ފުލުހުން ބުނާ މީހާ އަކީ މިއީ ކަމަށް ވަނީ އެނގިފަ އެވެ.\nއަހްމަދު މަމްދޫހު، ހއ.ހޯރަފުށި / އާރޯ\nމި އެންމެންގެ ބަންދަށް ވެސް ކްރިމިނަލް ކޯޓުން ވަނީ 15 ދުވަހަށް ބަންދުގެ މުއްދަތު އިތުރުކޮށްފަ އެވެ. މި މީހުން ހައްޔަރުކުރި އިރު މަސްތުވާތަކެތި ފެނުނީ ކޮނޑުގައި އަޅުވައިގެން ތިބި ދަބަސްތަކުން ކަމަށް ވަނީ އެނގިފަ އެވެ. އަދި އެ މީހުން ބަންދުގެ މަޖިލީހުގައި ވަނީ، އެ މަސްތުވާތަކެއްޗަކީ އެތަނުން އެކެއްގެ އެއްޗެއް ކަމަށް ބުނެ އެ މީހާ އޭގެ ޒިންމާ ނަގައި ދެން ތިބި އެންމެން ސަލާމަތްކުރަން މަސައްކަތްކޮށްފަ އެވެ.\nއިތުރު ލިޔުންތައް މަސްތުވާތަކެތި ކުށްކުރުން ޕޮލިސް


ގަދަ ދިހަވަނައިގައި ހިމެނޭ ކޮންމެ ކުއްޖަކަށް ފަންސާސް ހާސް ރުފިޔާގެ ފައިސާގެ އިނާމެއް ދިނުމަށްނިންމައިފި. | Naares\nގަދަ ދިހަވަނައިގައި ހިމެނޭ ކޮންމެ ކުއްޖަކަށް ފަންސާސް ހާސް ރުފިޔާގެ ފައިސާގެ އިނާމެއް ދިނުމަށްނިންމައިފި.\n29 ޖުލައި 2016\nހިންމަފުށީ ސްކޫލުން ތަޢުލީމް ޙާޞިލްކުރާ ދަރިވަރުންގެ ތެރެއިން އޯލެވެލް އިމްތިހާނުގައި ރާއްޖޭގެ ގަދަ ދިހަވަނައިގައި ހިމެނޭ ކޮންމެ ކުއްޖަކަށް ފަންސާސް ހާސް ރުފިޔާގެ ފައިސާގެ އިނާމެއް ދިނުމަށް އެ ރަށު ކައުންސިލުން ނިންމަވައިފިއެވެ.\nޕީއެސްއެމްއަށް މަޢުލޫމާތުދެއްވަމުން ހިންމަފުށީ ކައުންސިލްގެ ޒިންމާދާރު އިސްވެރިޔާ ހުޞައިން ޢަބްދުއްރަޙުމާން ވިދާޅުވީ، މި ފައިސާގެ އިނާމު، އެ ރަށު ކައުންސިލުން ޚަރަދު ކުރައްވައިގެން ދެއްވުމަށް، ކައުންސިލުން ނިންމަވާފައިވާކަމަށެވެ.\nއޯލެވެލް ޓޮޕް ޓެންގައި ހިމެނޭ ދަރިވަރުންނަށް ޚާއްޞަ ފައިސާގެ އިނާމެއް ދެއްވުމުގެ އިތުރުން، އޯލެވެލް އިމްތިހާނުގައި ފަސް މާއްދާއިން ފާސްވާ ދަރިވަރުންނަށްވެސް ޚާއްޞަ އިނާމުތަކެއް ދެއްވުމަށް ކަނޑައަޅުއްވާފައިވާކަމަށް ހިންމަފުށީ ކައުންސިލުން ވިދާޅުވެއެވެ. ދުއިސައްތައަށްވުރެ ގިނަ ދަރިވަރުން ތަޢުލީމް ހާޞިލްކުރަމުންދާ ހިންމަފުށީ ސްކޫލަކީ ގްރޭޑް ދިހައެއްގެ ފެންވަރަށް ކިޔަވައިދެމުން އަންނަ ސްކޫލެކެވެ.


Bangalore gai maa gina bayakah jinsee goanaa koffaeh nuvey: Police | Mihaaru\nބެންގަލޫރުގައި މާ ގިނަ ބަޔަކަށް ޖިންސީ ގޯނާކޮށްފައެއް ނުވޭ: ޕޮލިސް\n07 ޖެނުއަރީ 2017 - 13:374comments\nބެންގަލޫރު (ޖެނުއަރީ 7) - އާ އަހަރު ފާހަގަކުރި ރޭ ބެންގަލޫރުގައި އަންހެނުންތަކަކަށް ޖިންސީ ގޯނާކޮށްގެން ހަ މީހަކު ހައްޔަރުކޮށްފައިވީ ނަމަވެސް މާ ގިނަ ބަޔަކަށް ޖިންސީ ގޮތުން ފުރައްސާރަކޮށްފައި ނުވާ ކަމަށް ދެކުނު އިންޑިއާގެ ސިޓީގެ ޕޮލިސް ކޮމިޝަނާ ޕްރަވީން ސޫދު ވިދާޅުވެއްޖެ އެވެ.\nއޭނާ ވިދާޅުވީ ގާތްގަނޑަކަށް 70 އަށް ވުރެ ގިނަ ސީސީޓީވީ ކެމެރާގެ މަންޒަރުތައް ފުލުހުން ބަލާފައިވާ ކަމަށެވެ. އެކަމަކު އާ އަހަރު ފެށުނު ރޭ ސިޓީގެ އެކި ހިސާބުތަކުގައި އަންހެނުންނަށް ޖިންސީ ގޯނާކުރި ބައެއް މައްސަލަތައް ފުލުހުން ބަލަމުންދާ ކަމަށް އޭނާ ވިދާޅުވި އެވެ.\nބެންގަލޫރު ޕޮލިސް ކޮމިޝަނަރު އެހެން ވިދާޅުވި ނަމަވެސް ވަރަށް ގިނަ އަންހެނުން ވަނީ އެ މީހުންނަށް ޖިންސީ ގޮތުން ގޯނާކުރި ކަމަށް މީޑިއާގައި ވާހަކަ ދައްކައިފަ އެވެ.\nޕްރަވީން ވިދާޅުވީ ސައިކަލެއްގައި ދިޔަ ދެ މީހަކު އަންހެނަކަށް ޖިންސީ ގޯނާކުރި ވީޑިއޯ ފުލުހުން ތަހުގީގު ކުރަމުންދާ ކަމަށެވެ. އާ އަހަރު ފެށުނު ރޭ އެންމެ ބޮޑަށް ޖިންސީ ގޯނާކޮށްފައި ވަނީ މެދުތެރޭގެ އެމްޖީ ރޯޑާއި ބްރިގޭޑް ރޯޑް ހިމެނޭ ސަރަހައްދުގަ އެވެ. އާ އަހަރު ފާހަގަ ކުރަން އެ ހިސާބަށް 10،000 މީހުން ޖަމާވި ކަމަށްވެ އެވެ. ޕްރަވީން ވިދާޅުވީ މެދުތެރޭގެ ހިސާބުގައި މާބޮޑު ކަންތައް ގަނޑެއް ހިންގައިވާ ކަމުގެ ހެކި ލިބިފައި ނުވާ ކަމަށެވެ.\nއޭނާ ވިދާޅުވީ ޖިންސީ ގޯނާކުރި ކަމަށް ބައެއް އަންހެނުން މީޑިއާގައި ވާހަކަ ދެއްކި ނަމަވެސް ފުލުހުންނަށް ރަސްމީކޮށް މައްސަލަ ހުށަހަޅާފައި ނުވާ ކަމަށެވެ. އަދި މީޑިއާ އަށް ހުށަހަޅާފައިވާ މައްސަލަތައް ޝަކުވާގެ ގޮތުގައި ބަލާ ފުލުހުން އެ މައްސަލަތަކުގެ ތަހުގީގު ފަށާފައިވާ ކަމަށް ވެސް އޭނާ ވިދާޅުވި އެވެ.\nފުލުހުންގެ އިންސްޕެކްޓާ ހެމާންޓް ނިމްބަލްކާރު ވިދާޅުވީ ހަ މީހަކު ހައްޔަރު ކުރަން ޖެހުނީ އާ އަހަރު ފެށުނު ރޭ އެކި އެކި އަންހެނުންނަށް ޖިންސީ ގޮތުން ފުރާސަކުރި ވީޑިއޯތަކެއް ސޯޝަލް މީޑިއާގައި ދައުރުވާން ފެށުމާ ގުޅިގެން ކަމަށެވެ. ފުލުހުން އެންމެ ފުރަތަމަ ބުނީ އާ އަހަރު ފެށުނު ރޭ ޖިންސީ ގޮތުން ގޯނާކުރިކަމުގެ އެއްވެސް އަމަލެއް ބެންގަލޫރުގައި ނުހިންގާ ކަމަށާއި އެކަމުގެ ޝަކުވާއެއް ހުށަހަޅާފައި ނުވާ ކަމަށެވެ. ނަމަވެސް ސީސީޓީވީ ފުޓޭޖްތައް ބެލުމަށް ފަހު ފުލުހުން ފަހުން ވަނީ ޖިންސީ ގޯނާކުރިކަމުގެ ހެކި ހުރި ކަމަށް އެއްބަސްވެފަ އެވެ. ފިރިހެނުންތައް ގޮސް ވަށާލާ ޖިންސީ ފުރައްސާރަ ކުރި ކަމަށް އެތައް އަންހެނަކު ވަނީ ބުނެފަ އެވެ. އަދި ސީސީޓީވީގެ އެއް މަންޒަރަކުން ފެންނަ ގޮތުގައި މަގަކުން ހިނގައިފައި ދިޔަ އަންހެނަކަށް ވަނީ މޮޓޯ ސައިކަލެއްގައި ތިބި ދެ މީހަކު ހަމަލާދީފަ އެވެ. ކަރުނާޓަކާގެ ސްޓޭޓް ހޯމް މިނިސްޓަރު ޖީ. ޕަރަމެޝްވަރާ ވިދާޅުވެފައި ވަނީ މި ބާވަތުގެ ކަންކަން ހިނގަނީ އިންޑިއާގެ އަންހެނުން ވެސް ހުޅަނގުގެ އަންހެނުން ގޮތަށް އުޅޭތީ ކަމަށެވެ. އޭނާ މިހެން ވިދާޅުވުމުން ވަރަށް ބޮޑަށް ފާޑުކިޔުން ވަނީ އަމާޒުވެފަ އެވެ. ނޭޝަނަލް ކޮމިޝަން ފޯ ވިމެންގެ ވެރިޔާ ލަލިތާ ކުމާރަމަންގަލަމް ވަނީ ޕަރަމެޝްވަރާ މައާފަށް އެދި އަދި އޭނާ އިސްތިއުފާ ދިނުމަށް ގޮވާލައްވައިފަ އެވެ.\nއިތުރު ލިޔުންތައް އިންޑިއާ ޖިންސީ އަނިޔާ ދެކުނު އޭޝިއާ ބެންގަލޫރު\nބެންގަލޫރުގައި އަންހެނުންނަށް ޖިންސީ ގޯނާކުރި ބަޔަކު ހައްޔަރުކޮށްފި\nއެމްނެސްޓީއާ ދެކޮޅަށް އިންޑިއާ އިން މައްސަލަ ޖައްސައިފި


Fahu Vaguthu Alaves Athun Real Bali Vejje - Vaguthu\nފަހު ވަގުތު އަލަވޭސް އަތުން ރެއާލް ބަލިވެއްޖެ\nސްޕެނިޝް ލީގުގައި ރޭ ފަހު ވަގުތު ޑިޕޯޓިވޯ އަލަވޭސް އަތުން 1-0 އިން ރެއާލް މެޑްރިޑް ބަލިވެއްޖެއެވެ.\nރޭގެ މޮޅާއެކު 14 ޕޮއިންޓާ އެކު ލީގުގެ ތިންވަނަ އަށް އަލަވޭސް ވަނީ އަރާފައެވެ. ލީގުގެ ދެވަނައިގައި އޮތް ރެއާލް މެޑްރިޑަށް ވެސް ހަމަ އެ އަދަދަށް ޕޮއިންޓު ލިބިފައިވާއިރު އެޓީމަށް ކުރި ލިބެނީ ގޯލުގެ ތަފާތުންނެވެ. ލީގުގެ އެއްވަނައިގައި މި ދެ ޓީމަށް ވުރެ އެއް މެޗުން މަދުން ކުޅެ 14 ޕޮއިންޓާއެކު ގޯލުގެ ތަފާތުން ކުރި ހޯދައިގެން އޮތީ ބާސެލޯނާއެވެ.\nއަލަވޭސްގެ ދަނޑުގައި ރޭ ކުޅުނު މި މެޗުގެ ފުރަތަމަ ހާފްގައި ގޯލެއް ފެނިގެން ގޮސްފައިނުވާއިރު މި ހާފުގައި ގޯލްޖަހާނެ މާ ރަނގަޅު ފުރުސަތެއް ދެ ޓީމުންކުރެ ޓީމަކަށް ވެސް ތަނަވަސްކުރެވިފައެއް ނުވެއެވެ. ފުރަތަމަ ހާފާއި ހިލާފަށް ދެވަނަ ހާފްގައި އަލަވޭސްގެ ގޯލަށް ނުރައްކާ ކުރަން ރެއާލް އިން ދިޔައީ މަސައްކަތް ކުރަމުންނެވެ. އެގޮތުން މަރިއާނޯ ފޮނުވާލި ހަމަލާއެއް އަލަވޭސްގެ ކީޕަރު ދިފާއުކުރިއިރު ބޭލް ދުރުން ފޮނުވާލި ހަމަލާ ވަނީ ގޯލާ އަމާޒުވާ ގޮތް ނުވެފައެވެ.\nއަލަވޭސް އަށް މި މެޗުގައި ގޯލްޖަހާނެ މާ ގިނަ ފުރުސަތުތަކެއް ތަނަވަސްކުރެވިފައި ނުވި ނަމަވެސް މެޗުގެ އެންމެފަހު މިނެޓްގައި ގާސިއާ ސަންޗޭޒް ވަނީ އަލަވޭސް އަށް މެޗުގެ ލީޑު ނަގައިދީ އެޓީމު މި މެޗުން މޮޅުކޮށްދީފައެވެ. ސަންޗޭޒް މި ގޯލު ކާމިޔާބުކުރީ ރެއާލްގެ ޕެނަލްޓީއޭރިއާ ތެރޭ ހުރެ ބޮލުން ފޮނުވާލި ހަމަލާއަކުންނެވެ.\nރޭގެ މެޗުން އަލަވޭސް މޮޅުވިއިރު، މިއީ 1931 ވަނަ އަހަރަށްފަހު ސްޕެނިޝް ލީގުގައި ރެއާލްގެ މައްޗަށް އަލަވޭސް އަށް ހޯދުނު ފުރަތަމަ މޮޅުވެސް މެއެވެ.\nރޭގެ މެޗަކީ ރެއާލް އަށް މޮޅެއް ނުހޯދި ޖެހިޖެހިގެން ނިމުނު ހަތަރުވަނަ މެޗުކަން ފާހަގަކޮށްލެވެއެވެ. އެ ހަތަރު މެޗުގެ ތެރެއިން ތިން މެޗުން ރެއާލް ބަލިވެފައިވާއިރު އެ ހަތަރު މެޗުގައި ރެއާލް އަށް ގޯލެއް ވެސް ކާމިޔާބު ކުރެވިފައެއް ނުވެއެވެ.\nމަޑުކުރަން ބޭނުންވި، އެގޮތް ބޭނުންނުވީ ރެއާލުން - ރާމޮސް\nރެއާލް ދޫކޮށްލަން ކެޕްޓަން ސާޖިއޯ ރާމޯސް ނިންމައިފި


Covid-19: Italy Ge Borderthah Hulhuvaalai, Europe In Anna Fathuruverinnah Maruhabaa - Vaguthu\nއަދަދުތައް ދަށަށް ނުގޮސް އަދިވެސް ނުރައްކަލުގައި! - 21 މިނެޓް ކުރިން\nކޮވިޑް-19: އިޓަލީގެ ބޯޑަރުތައް ހުޅުވާލައި، ޔޫރަޕުން އަންނަ ފަތުރުވެރިންނަށް މަރުހަބާ\nކޮވިޑް-19 ޖެހިގެން އެންމެ ގިނަބަޔަކު މަރުވި އެއް ގައުމު ކަމަށްވާ އިޓަލީގެ ބޯޑަރުތައް ހުޅުވާލައި، ޔޫރަޕުން އަންނަ ފަތުރުވެރިންނަށް މަރުހަބާ ކިޔައިފިއެވެ.\nއެ ގައުމު ފަތުރުވެރިކަމަށް ހުޅުވާލީ މިއަދުއެވެ.\nކޮވިޑް-19ގެ ބިރުވެރިކަން އެންމެ ބޮޑުވި އެއް ގައުމުކަމަށްވާ އިޓަލީން ބައިނަލްއަގުވާމީ ދަތުރުތަކަށް ހުޅުވާލާފައި ވަނީ، ތިން މަސް ދުވަހުގެ ފުރަބަންދަކަށް ފަހުއެވެ.\nސީޒަނާއި ދިމާކޮށް، އިޓަލީން މިހާރު ބަލަމުން ދަނީ ފަތުރުވެރިކަން ކުރިއެރެވޭތޯ ކަމަށް ރިޕޯޓްތައް ބުނެއެވެ.\nއެގޮތުން އިޓަލީގެ ފަަތުރުވެރިކަމަށް މަޝްހޫރު ވެނީސްގެ ހޮހޮޅަތަކުގެ ތެރެއިން ގޮންޑޮލާސްގައި ދަތުރު ކުރަން ފުރުސަތު ލިބޭނެއެެވެ. ލޯބިވެރިންނަށް ރޯމިއޯ އާދި ޖޫލިއެޓްގެ ވެރޯނާ ބެލްކަނީ އެ ހުރީ ތައްޔާރަށެވެ. ގްލެޑިއޭޓަރގެ ފޭނުންނަށް ރޯމްގެ ލޮލޭސިއަމްގައި ސެލްފީ ނަގަން ހަމަ ދާންވީއެވެ.\nއެހެން ނަމަވެސް ފަތުރުވެރިން އެ ގައުމަށް ދިއުމަށް ބިރުން ތިބޭ ކަމުގެ އިޝާރާތްތައް ކުރަމުންދަ ކަަމަށް ރިޕޯޓްތައް ބުނެއެވެ.\nޔޫރަޕްގައި އެންމެ ފުރަތަމަ އެންމެ ބޮޑަށް ކޮވިޑް-19 ފެތުރުނު އިޓަލީގައި މި ވައިރަސް ޖެހިގެން މިހާތަނަށް 33000 މީހަކު ވަނީ މަރުވެފައެވެ. އެ ބަލި ފެތުރުން ފެށުމާއެކި އެ ގައުމު ފުރަބަންދު ކުރިއެވެ. އަދި ކުއްލިއަކަށް އެ ގައުމުގައި ބަލި ފެތުރި، މީހުން މަރުވާން ފަށައި، މިހާރު އެ ގައުމު އޮތީ ކޮންމެވެސް ވަރަކަށް ހަމައަކަށް އެޅިގައެވެ.\nރިޕޯޓްތައް ބުނާގޮތުގައި، އެ ގައުމު އަދި ފަތުރުވެރިކަމަށް ހުޅުވާލީ ޔޫރަޕްގެ ގައުމުތަކަށް އެކަނި ކަމަށްވާއިރު، އެ ފްލައިޓްތައް ދަތުރު ކުރާނީ ހަމައެކަނި މުހިންމު ތިން ސިޓީއަށް އެކަންޏެވެ. އެއީ މިލާން، ރޯމް އަދި ނެޕްލްސްއަށެވެ.\nއެހެން ނަމަވެސް އެ ގައުމަށް ކާރުގައި، ނޫނީ ރޭލުގައި ނޫނީ ފެރީގައި އަންނަ އަވައްޓެރި ގައުމުތަކުގެ މީހުން އެހެން ސިޓީތަކަށް ދަތުރުކޮށްފާނެ ކަމުގެ ބިރު އެބަ އޮތް ކަމަށްވެސް ބުނެފައި ވެއެވެ.\nއަދި އިޓަލީއަށް އަންނަ ޔޫރަޕްގެ އެހެން ގައުމުތަކުގެ މީހުން، އެ ގައުމަށް ގޮސް އެކަހިރިވާން ނުޖެހޭނެ ކަމަށްވެސް ބުނެފައި ވެއެވެ.\nއިޓަލީ ފުރަބަންދު ކުރުމާއި ގުޅިގެން ފަތުރުވެރިކަން އެ ގައުމު ވަރަށް ނާޒުކު ދަނޑިވަޅެއްގައި އޮތްއިރު، ބައެއް ހޮޓާތަކުގެ އަގުތައް ބޮޑުކޮށްފައިވާ ކަމަށްވެސް ރިޕޯޓްތައް ބުނެއެވެ.


ލިޔުއްވީ : ޢަބްދުﷲ ޞިއްދީޤް (ނޫރުލްއިސްލާމްގެ ޑިޕިޔުޓީ އެޑިޓަރ)\nނަޞޭޙަތަކީ ދީނާއި މުޖުތަމަޢްގެ ތަރުބިއްޔަތަށް ނުހަނު ބޭނުންތެރި ކަމެކެވެ. މިހެނީ މުޅި ދީނަކީ ވެސް ނަޞޭޙަތެވެ. ޚާއްޞަކޮށް މިސްކިތަތަކުގައި ނަމާދު ކުރުމާއި ޛިކުރު ކުރުމާއި ދަރުސް ދިނުމަކީ ކޮންމެ މުޖުތަމަޢެއްގެވެސް އުޅުމާއި ގުޅުން ހެޔޮގޮތުގައި ބައްޓަން ކުރުމަށް ކުރުން ލާޒިމް ކަމެކެވެ.<?xml:namespace prefix = "o" ns = "urn:schemas-microsoft-com:office:office" />\n"ބާޣީން" ގެ ދަރުސް ނުބޭއްވޭނެ ކަމަށް ބުނެ މިސްކިތަތަކުގައި ބޭއްވުމަށް މަސައްކަތް ކުރެވޭ ދީނީ ނަޞޭޙަތްތަކަށް ހުރަސް އަޅަމުން އަންނަނީ އޭގައި ހަމަ ހެޔޮ ހަގީގަތެއް އޮވެގެން ބާވައެވެ! ތިމާގެ ހަވާނަފްސަށް ތަބާވެ ހުރެ ހަމަބުއްދިން ބޭރުގައި ކުރާ މި ނޭއްގާނީ ޢަމަލު ޙަގީގަތަކީ ކޮބައި ހެއްޔެވެ؟\nފަހަރެއްގައިވެސް ބާޣީންތޯ ބާޣީން ނުންތޯ ކަނޑަ އެޅުމަކީ ފަރުދީ ކަމެއްކަމުގައި ހެދުމަކީ ގޯހެކެވެ. އާނއެކެވެ. ކޮންމެ ކަމެއްގެވެސް ހަގީގަތް ބަލައި ތަޙްގީގުކޮށް ބަލަންޖެހޭނެއެވެ. ކަންކަން ވަކި ގޮތަކަށް ކަނޑަ އެޅުމަކީ އެއީ ތިމަތިމާމެންގެ އަމިއްލަ ކަމެއް ނޫނެވެ. އެއީ އެކަމަކަށް ޚާއްޞާ މުއައްސަސާތަކުގެ މަސްއޫލިއްޔަތެކެވެ.\nފަޟީލަތުއް ޝެއިޚް އިލްޔާސް ޙަފިޡަހުﷲ ގެ ދަރުސްތަކަށް ހުރަސް އެޅުމަކީ މީ އިސްލާމީ ދިވެހި ޖީލު ނެތިކޮށްލުމަށް ނަޞާރާ ދީނުގެ ފާދިރީންނާ ގުޅިގެން ހިންގޭ ކުފުރުގެ ބޮޑު ޖަރީމާއެކެވެ. މިކަމުގައި ނިކުންނަ ދިވެހި ދަރިން މިކަމުގައި އިތުރު ވިސްނުމަކަށް ދާން އެބަޖެހެއެވެ. މިއީ އިސްލާމް އަދި ދިވެހި މާއްދާ އޮޕްޝަނަލް ކުރުމަށް ކުރެވުނު މަސައްކަތުގެ ސިލްސިލާގެ އިތުރު ބޮޅެކެވެ.\n23ރޭ ވަންދެން އެއްވި އެއްވުމުގައި ޝެއިޚް އިލްޔާސް ޙަފިޡަހުﷲ ބައިވެރިވެ ވަޑައެއް ނުގަންނަވައެވެ. އެހެންނަމަވެސް ޙައްޤަށް އިންކާރު ކުރުމުގެ ލޮލަކުން ބަލަމުން ދަރުސްތަކާ ދެކޮޅު ހަދަމުން މިދާދިޔުމުގެ ޙަގީގަތަކީ ފަހެ ކޮބައި ހެއްޔެވެ؟\n"اللَّه ގެ މިސްކިތްތަކުގައި އެކަލާނގެ اسم ފުޅު ނަންގަތުން މަނާކޮށް، އަދި އެތަންތަން (ފަޅުކޮށް) خراب ކުރުމަށް މަސައްކަތްކޮށްފި މީހަކަށްވުރެ އަނިޔާވެރިކަންބޮޑީ ކާކުހެއްޔެވެ؟ އެއުރެން ބިރުންތިބޭ حال ގައި މެނުވީ، އެތަންތަނަށް ވަދެއުޅުމެއް އެއުރެންނަކަށް ނުވެއެވެ. ދުނިޔޭގައި އެއުރެންނަށްހުރީ ނިކަމެތިކަމެވެ. އަދި آخرة ގައި އެއުރެންނަށް ހުރީ ބޮޑުވެގެންވާ عذاب އެވެ."\nދަރުސްތަކަށް ހުރަސް އެޅުމަކީ ހަމަ ޔަގީނުންވެސް ހެޔޮ ޢަމަލުގެ ފަތުގައި ލިޔެވޭނެ ޢަމަލެއް ނޫނެވެ. އެހެންވީމާ އެކަން ލިޔެވޭނީ ތިމާގެ ވާތްފަރާތު ފަތުގައިކަން ޔަގީނެވެ. މިހެނީ ދަރުސްގައި ދައްކާ ވާހަކަތަކަކީ މާތްﷲގެ އާޔަތްތަކާއި ނަބިއްޔާ ޞައްލަﷲ ޢަލައިހި ވަސައްލަމްގެ ނަބަވީ އިރުޝާދުގެ އަލީގައި ދެކެވޭ ވާހަކަތަކެކެވެ. ވީމާ މިކަމާ ދެކޮޅަށް އަޑު އުފުލުމަކީ ފާފައެކެވެ. މިދަރުސް ތަކުގައި ހެޔޮ ހިތުން ބައިވެރި ވުމަކީ ނުހަނު ސަވާބާއި ދަރުމަ ހުރިކަމެކެވެ. ތިމާގެ ނިމިދިޔުން އޮތީ މި ހެޔޮ ނަޞޭޙަތާ ދެކޮޅައް އަޑު އުފުލަމުން ދަނިކޮށް ކަމަށް ވެއްޖެނަމަ ހިތާމައިގެ ކޮޅެއް ނެތެވެ.\nދަރުސްތަކާ ދެކޮޅށް އަޑު އުފުލުމަކީ އިބްލީސް ނުހަނު އުފާވާނެ ކަމެކެވެ. މިހެނީ އެއީ "އިބިލީސީ" ޢަމަލަކަށް ވީމައެވެ. ދަރުސް ހުއްޓުވުމަށް ނުވަތަ އެކަމަށް އުނދަގޫ ކުރުމަށް މާތްﷲ ޙަރާމް ކުރެއްވި ލަވަ އެކަލާނގެ ގެކޮޅުތައް ކައިރީގައި ޖެހުމަކީ ކިހާ ނުބައި ކަމެއް ހެއްޔެވެ. މިސްކިތްތައް ކައިރީ އަދުގަދަކޮށް މާތްވެގެންވާ އިސްލާމްދީނުގެ މަތިވެރި ޝިޢާރަށް ވުރެ ތިމާގެ ޕާޓީގެ ޝިޢާރު ކުރިޔަށް ނެރެ އެކަމުގައި އަޑު އުފުލުމަކީ ބުއްދި ހަމަޖެހޭ އެއްވެސް މުސްލިމަކު ކުރުން އެކަށީގެންވާ ކަމެއް ނޫނެވެ. އަދި ދަރުސް ދޭން ފެށުމުން ނުވަތަ ނަމާދު ކުރަން ފެށުމުން މިސްކިތުން ފައިބައިގެން އައުމަކީ ކިހާ ދަށު ދަރަޖައިގެ ޢަމަލެއް ހެއްޔެވެ. އެފަދަ މީހުން އެމީހުންގެ އަނބީންނަށާއި ދަރީންނަށާއި އަދި އެބައިމީހުންގެ ދަށަށްތިބި މީހުންނަށް އެ ދެނީ ތަރުބަވީ ނަޒަރަކުން ބެލިކަމުގައިވިޔަސް ކިހާ ގޯސް ފިލާވަޅެއްހެއްޔެވެ؟\nސިޔާސީ ޕޯޑިއަމް ތަކުން ފެންނަމީހުންނޭ ކިޔައިގެން ދަރުސްތައް މަނާކުރަމުން ދާއިރު މީގެ ކުރިން އެފަދަ ޕޯޑިއަމް ތަކުން ފެނުނީ އެފަރާތްތަކުގެ ހިޔަނި ހެއްޔެވެ؟ ނުވަތަ ފޮޓޯ ހެއްޔެވެ؟ ނޫނެކެވެ. ހަމަ އެމީހުންނެވެ.\nވީމާ "ބާޣީންނޭ" ކިޔައިގެން ދަރުސް މަނާ ކުރެވެމުންދާ ދިޔުމަކީ ޤަބޫލު ކުރެވޭނެ ކަމެއް ނޫނެވެ. އެފަދަ މުޑުދާރު ޢަމަލު ކުރާ ކައުންސިލްތަކާށާއި މީސްތަކުންނަށް ޢިބުރަތުން ފުރިގެންވާ ފިލާވަޅެއް ކައިރި މުސްތަގުބަލެއްގައި ﷲތަޢާލާ ދެއްކެވުން އެއީ އަހަރުމެންގެ ދުޢާއެވެ.


މަރުވި މީހަކު ކޮވިޑް އެސްއޯޕީއާ އެއްގޮތަށް ވަޅުލައިފި\nޏ. ފުވައްމުލަކުގައި މަރުވި މީހަކު، ކޮވިޑް-19 ޖެހިގެން ނުވަތަ އެ ބައްޔަށް ޝައްކުކުރެވޭ މީހަކު މަރުވެއްޖެ ނަމަ އެ މީހުންގެ ކަށުކަމާކެމީގެ ކަންތައްތައް ކުރިއަށްގެންދާނެ ގޮތުގެ ސްޓޭންޑަޑް އޮޕަރޭޓިން ޕްރޮސީޖާ (އެސްއޯޕީ)އާ އެއްގޮތަށް، މިއަދު ވަޅުލައިފި އެވެ.\nޝައިހް ހުސައިން ޔޫސުފް އަވަހާރަވެއްޖެ\nދައުލަތަށް ގިނަ ދުވަސްތަކެއް ވަންދެން ޚިދުމަތް ކުރެއްވި ބޭފުޅެއް ކަމަށްވާ ޝައިހް ހުސައިން ޔޫސުފް ރޭ އަވަހާރަވެއްޖެ އެވެ.\nMay 06, 2020 11\nމުހައްމަދު އަމީންގެ ދަރިކަނބަލުން އަމީނާ އަވަހާރަވެއްޖެ\nކުރީގެ ރައީސް މުހައްމަދު އަމީން ދީދީގެ ދަރިކަނބަލުން އަމީނާ މުހައްމަދު އަމީން މިއަދު އަވަހާރަވެއްޖެ އެވެ.\nކޮވިޑް-19ގެ ރާއްޖޭގެ ދެ ވަނަ މަރުގެ ގޮތުގައި ބަލާ ބަންގްލަދޭޝްގެ އުމުރުން 33 އަހަރުގެ މީހާއާ ކޮންޓެކްޓްވެފައިވާ 66 މީހަކު މިހާތަނަށް ދެނެގަނެވިފައިވާ ކަމަށް ހެލްތު ޕްރޮޓެކްޝަން...\nރުކަކުން ވެއްޓި މަޑިފުށީގައި މީހަކު މަރުވެއްޖެ\nކަނޑުހުޅުދޫގައި ކުޑަކުއްޖަކު ވަޅަކަށް ވެއްޓި މަރުވެއްޖެ\nރިޝީ ކަޕޫރް މަރުވެއްޖެ\nއިރްފާންގެ މަރު: ސިނަމާ އަށް ފަޅުކަމާއި ހިތްދަތިކަން\nކޮލެޖަށް ވަނުމާ ހަމަޔަށް، އޭނާ އަށް ފިލްމް ބެލުމުގެ ހުއްދައެއް ނެތެވެ. ފިލްމީ މަސައްކަތަކީ އޭނާގެ އާއިލާގެ ނަޒަރުގައި ދެރަ މަސައްކަތެވެ. އޭނާގެ މަންމަ ބާރު އަޅަމުން ދިޔައީ މޮޅަށް ކިޔަވައިގެން، އިހުތިރާމް ލިބޭ ފަދަ ވަޒީފާއެއް ހިޔާރުކުރުމަށެވެ. އޭނާގެ ހިތުގައި ވެސް ފިލްމް ކުޅުމަށް ޝައުގެއް ނެތެވެ. ބޭނުންވީ ކުޅިވަރުން ކުރިއަށް...\nކޮވިޑް-19: މަރުވި މީހުންގެ އަދަދު ދެ ލައްކަ އަށް\nޕެރިސް (އެޕްރީލް 25) - މުޅި ދުނިޔޭގައި މިހާރު ހަލުވިކަމާ އެކު ފެތުރެމުންދާ ކޮރޯނާވައިރަހުގައި މަރުވި މީހުންގެ އަދަދު މިރޭ 200،000 އަށް އަރައިފި އެވެ.\nކޮރޯނާ ވައިރަސްގެ ނުރައްކާ ބޮޑުވެ، މާލެ ތެރޭގައި ހަލުވި ކަމާއެކު ފެތުރެމުންދާތީ ރައްކާތެރިކަމުގެ ފިޔަވަޅެއްގެ ގޮތުން، އައިޖީއެމްއެޗުގައި މައްޔިތުންގެ މޫނު ދެއްކުން ވަގުތީ ގޮތުން...\nApril 06, 2020 12\nމަހަށް ނުކުމެ އުޅުނު ދިވެއްސަކު މަރުވެއްޖެ\nހއ. އިހަވަންދޫ ހިމެނޭ ސަރަހައްދަށް މަހަށް ނުކުމެ އުޅުނު މީހަކު މިއަދު މަރުވެއްޖެ އެވެ.


Hatharu kanfaiy lee mi bulhalah instagram gai bodu samaalukameh - One Online\nހަތަރު ކަންފަތް ލީ ބުޅާ، މިޑާސް ---\nހަތަރު ކަންފަތް ލީ މި ބުޅަލަށް އިންސްޓްގްރާމްގައި ބޮޑު ސަމާލުކަމެއް\nހަތަރު ކަންފަތް ލީ ބުޅަލެއްގެ ފޮޓޯ އާއްމުވެ ގިނަ ބައެއްގެ ސަމާލުކަން މި ބުޅަކަށް ހުއްޓިއްޖެއެވެ.\nމިޑާސް ނަމަކަށް ކިޔާ މި ބުޅަލުގެ ފޮޓޯ އިންސްޓަގްރާމުގައި ދައުރުވަމުން އަންނަނީ އެބުޅަލަށް ލިބިފައިހުރި އައިބުގެ އިތުރުން ބުޅާ ރީތި ވީމާ ކަމަށް މީހުން އަންނަނީ ބުނަމުންނެވެ. މިޑާސްގެ ފޮޓޯ އާއްމުކުރި އިންސްޓަގްރާމު އެކައުންޓަށް ވަނީ ފާއިތުވި ތިން ހަފުތާގެ ތެރޭގައި 47،000 ފޮލޯވަރުން ލިބިފައެވެ.\n4 މަހުގެ ކުޑަ ކުޑަ މި ބުޅަލަކީ ތުރުކީގައި ގެންގުޅޭ ބުޅަލެކެވެ. ކޭނިސް ޑޮސެމެސީ ނަމަކަށް ކިޔާ މީހަކު، އޮޅު ކޮށްގެން ގެންގުޅޭ މިބުޅަލަކީ އޭނާ ބުނާގޮތުގައި ވެރިޔަކު ނެތް ބުޅަލެކެވެ. ކޭނިސްގެ ރަހުމަތްތެރިއެއްގެ ގޭގެ ބިއްދޮށުގައި މަގުމަތީ އުޅޭ އެސޮރުގެ މަންމަ ވިހެއި6ބުޅަލުގެ ތެރެއިން މިޑާސް އޭނާގެ ބުޅަލެއްގެ ގޮތުގައި މި ބުޅާ ގެންގުޅެން ބޭނުން ވީ ކަމުގައި ކޭނިސް ވަނީ ބުނެފައެވެ.\nމިޑާސް އަށް ލިބިފައިވާ ހަތަރު ކަންފަތަކީ އުފެދުމުގައި ހުރި އައިބެއް ކަމަށާއި އެ ސޮރުގެ ކަންފަތަށް ރަނގަޅަށް އަޑު އިވޭ ކަމަށްވެސް ކޭނިސް ވަނީ ބުނެފައެވެ. އަދި މި ބުޅާ ބަލަހައްޓަމުން އަންނައިރު، އެސޮރަށް އިތުރު އެއްވެސް ސިއްހީ މައްސަލައެއް ދިމާވެފައިވޭތޯ ބެލުމަށް ޗެކަޕެއް ހެދުމަށް ގެންދާނެ ކަމަށް އޭނާ ބުނެއެވެ.\nމިޑާސް އަކީ ވަރަށް ކުޅެން ބޭނުންވާ ބުޅަލެއް ކަމަށާއި ރޭގަނޑު ނުނިދައި އުޅެން ބޭނުންވާ ބުޅަލެއް ކަމުގައި ވެސް ކޭނިސް ވަނީ ބުނެފައެވެ. ''މިޑާސް އެންމެ ބޮޑަށް ނިދަން ބޭނުންވާނީ އަހަރެންގެ މޭ މަތީ ނޫނީ ކޮނޑުމަތީ. ވޫލާ ކުޅެން ވަރަށް ވަރު ހުންނާނެ، އެ ފޮރުވައިގެންވެސް ގެންގުޅޭނެ'' ބުޅަލަށް އޮތް ލޯބި ހިއްސާކުރަމުން ނޫހަކަށް ދިން އިންޓަވިއުއެއްގައި ކޭނިސް ބުނެފައިވެއެވެ.\nކޭނިސް މި ބުޅަލުގެ ފޮޓޯ އާއްމުކުރުމާއެކު ގިނަ ބަޔަކަށް ވަނީ މި ބުޅާ ރީތިވެގެން ކޮމެންޓުކުރަން ފަށާފައެވެ. ސަބަބެއް ނެތިއެއް ވެސް ނޫނެވެ. އެ ބުޅާ ހަމަ ރީތީ އެވެ.\nގުޅޭ ޓެގު ތުރުކީ ޖަނަވާރުން


ޖުމްލަ މަޝްރޫއުގެ އަދަދު: 187\nހދ.ކުމުންދޫ ޞިއްޙީ މަރުކަޒުގެ އައު ޢިމާރާތް\nޑިޒައިން ކުރެވުމުގެ މަސައްކަތް ކުރެވެމުން ދަނީ\nހދ.ނެއްލައިދޫ ހެލްތް ސެންޓަރ އަޕްގްރޭޑްކުރުން\nހދ.ކުޅުދުއްފުށި ޓާޝިއަރީ ހޮސްޕިޓަލް އައު އިމާރާތް\nމަސައްކަތް އަދި ނުފެށޭ\nޒޯން 1 މެނޭޖްމަންޓް އޮފީސް އަދި ވެއަރ ހައުސް ހެދުން\nފިޒިއޯތެރަޕީ އިމާރާތް ބޮޑުކުރުން\nޑިޒައިން މަސައްކަތް ކުރިޔަށް ދަނީ\nއައ.ޖީ.އެމް.އެޗް އޯބީޖީ ކޮންސަލްޓޭޝަން / އާރް އެޗް ސީ\nހިޔަލަ ވިންގް ކޮޓަރިތަކުގެ ސީލިންގ މަސައްކަތް 'ޑިއިނޯ ކޮންސްޓްރަކްޝަންއަށް' އެވޯޑްކޮށްމަސައްކަތް ކުރިއަށް ދަނީ\nއިންދިރާ ގާންދީ މެމޯރިއަލް ހޮސްޕިޓަލް\nއައ.ޖީ.އެމް.އެޗް ސީ.އެސް.އެސް.ޑީ އަޕްގްރޭޑްކުރުން\nމެޝިނަރީ އިންސްޓަލޭޝަން އަދި ސިވިލް މަސައްކަތް އެސް.ޓީ.އޯ އަށް އެވޯރޑްކުރެވި، މުދަލަށް އޯޑަރުކުރެވިފައި.\nއައި.ޖީ.އެމް.އެޗް ލޯންޑްރީ އަޕްގްރޭޑް ކުރުން\nކޮންސްޓަރަކްޝަން މަސައްކަތް ހަވާލުކުރެވި، ރެނޮވޭޝަން މަސައްކަތާއި މެޝިނަރީ ގެނައުމާއި އިންސްޓްލޭޝަންގެ މަސައްކަތް ކުރިއަށް ދަނީ.\nއައި.ޖީ.އެމް.އެޗް ހޮސްޕިޓަލްގެ ބެކް ހައުސް އަޕްގްރޭޑް ކުރުން\nބޭސްމެންޓުގެ ސްޓަކްޗަރގެ މަސައްކަތް ކަރާ ކޮންސްޓްރަކްޝަންއަށް ހަވާލު ކުރެވި މަސައްކަތް ނިމިފައި. ލިފްޓު ސްޓީލްގެ މަސައްކަތް އެސް.ޓީ.އޯ އަށް އެވޯރޑްކުރެވިފައި.ލިފްޓުގެ މަސައްކަތް ނިމިފައި.އޯޑިއޯ މެޓްރީ އަދި ސްޕީޗް ތެރަޕީ ރޫމްގެ ކޮންސްޓްރަކްޝަން މަސައްކަތް މެޑް ޓެކް އަށް ހަވާލު ކުރެވިފައި. ފަޔަރ ސިސްޓަމްގެ އާކުރުމާއި އަދި ރިޕެއަރ މަސައްކަތް ޓެންޑަަރ ކުރެވިފައި\nހޮސްޕިޓަލް އައު ޢިމާރާތް ހެދުމުގެ މަސައްކަތް ކޮށްދޭނެ ފަރާތެއް ހޯދުމަށް ޓެންޑަރ ކުރެވިފައި.\nއެކްސްޓެންޝަން ޢިމާރާތް ހެދުމަށް ކޮންޓްރެކްޓަރ އާއި ޙަވާލު ކުރެވިފައި.\nޞިއްޙީ މަރުކަޒުގެ އެކްސްޓެންޝަން އާޢި، ޕޯރޓިކޯ ހެދުމަށް ޓެންޑަރ ކުރެވި ބިޑް ހުޅުވާ ކޮންޓްރެކްޓް އެވާރޑް ކުރެވިފައި.\nއެކްސްޓެންޝަން ޢިމާރާތް ހެދުމަށް ޓެންޑަރ ކުރެވި ބިޑް ހުޅުވާ އެވާރޑް ކުރުމުގެ މަރުޙަލާގައި.\nއެކްސްޓެންޝަން ޢިމާރާތް ހެދުމަށް ކޮންޓްރެކްޓަރ އާއި ޙަވާލު ކުރެވިފައި. 19 މާރޗް ގައި ސައިޓުގައި މަސައްކަތް ފެށިފައި.\nޞިއްޙީ މަރުކަޒު ޑިޒައިން ކޮށް ކުރެހުން ތަކާއި، ބިލް އޮފް ކުއަންޓިޓީ ހެދުމުގެ މަސައްކަތް ކުރުމަށް ރިޔަން ޕްރައިވެޓް ލިމިޓެޑާއި ޙަވާލު ކުރެވި ޞިއްޙި މަރުކަޒު ޑިޒައިން ކުރުމުގެ މަސައްކަތް ކުރިޔަށް ދަނީ.\nއެކްސްޓެންޝަން ޢިމާރާތް ހެދުމުގެ މަސައްކަތް ކޮށްދޭނެ ފަރާތެއް ހޯދުމަށް ޓެންޑަރ ކުރެވި ކޮންޓްރެކްޓް އެވާރޑް ކުރެވިފައި.\nމިޢިމާރާތުގެ ފިނިޝިންގ މަސައްކަތް ކޮށްދޭނެ ފަރާތެއް ހޯދުމަށް ޓެންޑަރ ކުރެވި ކޮންޓްރެކްޓަރ އެވާރޑް ކުރެވިފައި.\nކުރިން މަސައްކަތް ޙަވާލު ކުރި ފަރާތަށް މަސައްކަތް ނުކުރެވުމުގެ ސަބަބުން އެފަރާތުން މަސައްކަތް ވަކި ކުރެވި ނުނިމި ހުރި މަސައްކަތް ތައް ކުރުމަށް ކޮންޓްރެކްޓަރ އެއް ހޯދުމށް ޓެންޑަރ ކުރެވި އިވެލުއޭޝަން ހެދުމާއި، ބިޑް އެވާރޑް ކުރުމުގެ ކަންތައް ކުރިޔަށް ދަނީ.\nމި ޕްރޮޖެކްޓުގެ މަސައްކަތް ކޮށްދޭނެ ފަރާތެއް ހޯދުމަށް ޓެންޑަރ ކުރެވިފައި.\nއެކްސްޓެންޝަން ޢިމާރާތް ހިޔާ ކުރުމުގެ މަސައްކަތް ކުރިޔަށް ދަނީ.\nއެކްސްޓެންޝަން ޢިމާރާތް ހެދުމަށް ޓެންޑަރ ކޮށް ބިޑް ހުޅުވާފައި.\nފިނިޝިންގ މަސައްކަތް ކުރިޔަށް ދަނި\nމިމަސައްކަތް ކޮށްދޭނެ ފަރާތެއް ހޯދުމަށް ޓެންޑަރ ކުރެވިފައި\nހޮސްޕިޓަލް އައު ޢިމާރާތް ކޮންޓްރެކްޓަރ ފައިނޭންސިންގ ގެ ގޮތުގައި ( ޔޫ.ޕީ.އެސް މޮޑެލް ގެ ދަށުން) ކުރިޔަށް ގެންދިޔުމަށް ހަމަޖެހި އެފަރާތާއި ދިވެހި ސަރުކާއި ދެމެދު ސޮއި ކުރަންޖެހޭ އެގްރިމެންޓުގައި ސޮއި ކުރުމަށް ވާންޖެހޭ ތައްޔާރީތައް ކުރިޔަށް ދަނީ.\nޞިއްޙީ މަރުކަޒުގެ އައު ޢިމާރާތް ޑިޒައިން ކޮށް ކުރެހުން ތަކާއި ބިލް އޮފް ކުއަންޓިޓީ ހަދާދޭނެ ފަރާތެއް ހޯދުމަށް 18 އޮގަސްޓުގައި ރިޔަން ޕްރައިވެޓް ލިމިޓެޑާއި ޙަވާލު ކުރެވި ޑިޒައިން ކުރުމުގެ މަސައްކަތް ކުރިޔަށް ދަނީ.\nމި ޕްރޮޖެކްޓުގެ މަސައްކަތް ކުރިޔަށް ގެންދިޔުމަށް 27 ފެބްރުއަރީ ގައި ބިޒް ނެކްސް އާއި ޙަވާލު ކުރެވި ފައުންޑޭޝަން ފުޓިންގ އެޅުމުގެ މަސައްކަތް ކުރިޔަށް ދަނީ.\nޞިއްޙީ މަރުކަޒުގެ ލެބޯރެޓަރީ ޤާއިމް ކުރުން\nއެކްސްޓެންޝަން ޢިމާރާތް ހަދާދޭނެ ފަރާތެއް ހޯދުމަށް ޓެންޑަރ ކުރެވި ކޮންޓްރެކްޓަރ އެވާރޑް ކުރެވިފައި.\nޞިއްޙީ މަރުކަޒު ޑިޒައިން ކޮށް ކުރެހުން ތަކާއި، ބިލް އޮފް ކުއަންޓިޓީ ހެދުމުގެ މަސައްކަތް ކުރުމަށް ކޮންޓްރެކްޓަރ އާއި ޙަވާލު ކުރެވި ޞިއްޙި މަރުކަޒު ޑިޒައިން ކުރުމުގެ މަސައްކަތް ކުރިޔަށް ދަނީ.\nއެކްސްޓެންޝަން ޢިމާރާތް ހެދުމުގެ ޓެންޑަރ ކުރެވި ބިޑް ހުޅުވާފައި.\nއެކްސްޓެންޝަން ޢިމާރާތް ހެދުމަށް ޓެންޑަރ ކުރެވި ބިޑް ހުޅުވާ ކޮންޓްރެކްޓް އެވާރޑް ކޮށްފައި.\nއައު ހޮސްޕިޓަލުގެ ކުރެހުން ތަކާއި ބިލް އޮފް ކުއަންޓިޓީ ހެދުމަށް ޑިޒައިން ކޮންސަލްޓެންޓަކާއި ޙަވާލު ކުރެވިފައި.\nހިޔާ ކުރުމުގެ މަސައްކަތް ކުރިޔަށް ދަނީ\nމިހާރު ކުރެވެމުން ދަނީ ފިނިޝިންގ މަސައްކަތެވެ.\nއައު ހޮސްޕިޓަލުގެ ކުރެހުން ތަކާއި ބިލް އޮފް ކުއަންޓިޓީ ހެދުމަށް ޑިޒައިން ކޮންސަލްޓެންޓެއް ހޯދުމަށް ޓެންޑަރ ކުރެވި މި ޕްރޮޖެކްޓް ގެޑޯ އާއި ޙަވާލު ކުރެވި ޑިޒައިން މަސައްކަތް ކުރިޔަށް ދަނީ.\nމިޕްރޮޖެކްޓުގެ މަސައްކަތް ކޮށްދޭނެ ފަރާތެއް ހޯދުމަށް ޓެންޑަރިންގ ޕްރޮސެސް ކުރިޔަށް ދަނީ.\nޞިއްޙީ މަރުކަޒު އައު ޢިމާރާތެއް ހެދުމަށް ހަމަޖެހިފައި.\nއެކްސްޓެންޝަން ޢިމާރާތުގެ ކޮންކްރީޓް ހުރިހާ މަސައްކަތެއް ނިމި ހިޔާ ކޮށް ރޭނުމުގެ މަސައްކަތް ނިމި ސިމެންތި ޖެހުމުގެ މަސައްކަތް ކުރިޔަށް ދަނީ.\nމެންޓަލް ހެލްތް ވާރޑް\nފޭސް 2ގެ ރިނޮވޭޝަން މަސައްކަތް 'މަޒެލް'އަށް އެވޯޑުކުރެވިފައި މެންޓަލް ވޯޑް ޤާއިމްކުރުމުގެ މަސައްކަތް މަޒެލް އާއި ހަވާލުކުރެވިފައި\nރ.ދުވާފަރު ސިއްޙީ މަރުކަޒު އަޕްގްރޭޑްކުރުން\nކެންސަރ ހޮސްޕިޓަލް އިމާރާތްކުރުން\nލ.ގަން ރީޖަނަލް ހޮސްޕިޓަލުގައި މެންޓަލް ސަރވިސް ޔުނިޓް ޤާއިމް ކުރުން\nރ.އުނގޫފާރު ރީޖަނަލް ހޮސްޕިޓަލުގައި މެންޓަލް ސަރވިސް ޔުނިޓް ޤާއިމް ކުރުން\nލ.ގަން ވޯޓާ ސްޓޯރޭޖް އެކްސްޓެންޝަން\nލ. ގަން ވޯޓަރ ސްޓޯރޭޖް އެކްސްޓެންޝަން\nބްލަޑް ބޭންކް އަޕްގްރޭޑް ކުރުން\nލ.ގަން މެޑިކަލް ސްޓޯރް -ވެޔާހައުސް ޤާއިމް ކުރުން\nމެޑިކަލް ސްޓޯރ- ވެއަރ ހަރުން ޤާއިމް ކުރުން\nއައި.ޖީ.އެމް.އެޗްގެ ފްލޮބޮޓޮމީ ގްރައުންޑް ފްލޯރއަށް ބަދަލުކުރުން\nމެޑިކަލް ވޭސްޓް މެނޭޖްމަންޓް ސެންޓަރެއް ޤާއިމްކުރުން\nލ.ގަން މެޑިކަލް ސްޓޯރް -ކޯލްޑް ސްޓޯރޫމް ޤާއިމް ކުރުން\nމެޑިކަލް ސްޓޯރ އަދި ކޯލްޑް ސްޓޯރ ރޫމް ޤާއިމް ކުރުން.\nއައި.ޖީ.އެމް.އެޗްގައި ޓްރާންސްޕްލާންޓް ވޯޑް ޤާއިމް ކުރުން\nލ.ގަން ޕީސީއާރ ލެބް ޤާއިމް ކުރުން\nޕީ.ސީ.އާރު ލެބް ހެދުން\nއައި.ޖީ.އެމް.އެޗްގައި އޮންކޮލޮޖީ ވޯޑް ޤާއިމް ކުރުން\nއައި.ޖީ.އެމް.އެޗްގައި ޕަލްމޮނޮލޮޖީ ވޯޑް ޤާއިމް ކުރުން\nކޮވިޑް ވިލެޖް ޤާއިމުކުރުން\nމި މެޑިކަލް ފެސިލިޓީއަކީ ކޮވިޑް19 އާއި ގުޅިގެން ރާއްޖޭގައި މިބައަޔަށް ފަރުވާ ދިނުމަށް ސަރުކާރުން ގާއިމުކުރި މައި މެޑިކަލް ފެސިލިޓީއެވެ. މިފެސިލިޓީގައި ޖުމްލަ 285 އެދު ހުންނާނެއެވެ. މީގެ ތެރޭގައި އައި.ސީ.ޔޫ އެދުވެސް ހިމެނެއެވެ.\nނެޝަނަލް ޑިޒާސްޓަރ މެނޭޖްމަންޓް އޮތޯރިޓީ\nކ.ގުޅީފަޅު އައިސޮލޭޝަން ފެސިލިޓީ ޤާއިމުކުރުން\nމިއީ ކޮވިޑް19ގެ ކޮމިއުނިޓީ ޓްރާންސްމިޝަން މާލޭގައި ފެށި ގިނަ އަދަދެއްގެ ބިދޭސީން މިބައްޔަށް ފައްސިވަމުން ދިއުމާއި ކޮންޓެކްޓް ޓްރޭސިންގެ ތެރެއިން ބިދޭސީން ކަރަންޓީނު ކުރަންޖެހިފައިވާތީ އެފަރާތްތައް އައިސޮލޭޓްކޮށް ކަރަންޓީނު ކުރުމަށް ގާއިމުކުރެވޭ ފެސިލިޓީއެކެވެ. ކޮވިޑް19 ގެ އޮޕަރޭޝަންސްތައް ނިމުމުން މިތަން ލޭބަރ އެކަމޮޑޭޝަން ފެސިލިޓީއެއްގެ ގޮތުގައި ބޭނުންކުރަން ވަނީ ހުށަހެޅިފައެވެ.\nސ.ހިތަދޫ ރީޖަނަލް ހޮސްޕިޓަލް ޕްރޮޖެކްޓް\nއިކުއިޕްމެންޓް ޓެސްޓިންގ އެންޑް ކޮމިޝަނިންގ ކުރިއަށްދަނީ.\nލ.ގަން ކޮވިޑް ރީޖަނަލް ސެންޓަރ އިމާރާތްކުރުން\nމުޅި މަޝްރޫއުގެ ހުރިހާ މަސައްކަތެއް ވަނީ މިހާރު ނިމިފައި. ޑިފެކްޓްސް ލައިބިލިޓީ ޕީރިއަޑް ކުރިޔަށް ދަނީ\nސ.ހިތަދޫ ކޮވިޑް ކަރަންޓީން ފެސިލިޓީ އިމާރާތްކުރުން\nޏ.ފުވައްމުލަކު ކޮވިޑް ކަރަންޓީން ފެސިލިޓީ އިމާރާތްކުރުން\nގދ.ތިނަދޫ ކޮވިޑް އެމަރޖެންސީ ފެސިލިޓީ ގާއިމުކުރުން\nހއ.އިހަވަންދޫ ކޮވިޑް ހެލްތް ފެސިލިޓީ އިމާރާތްކުރުން\nހުޅުމާލެ ހޮސްޕިޓަލް އޮފްތަލްމިކް އަދި ޖެނެރަލް އޮޕަރޭޝަން ތިއޭޓަރ ޕްރޮޖެކްޓް\nއޮފްތަލް އަދި ޖެނެރަލް އޮޕަރޭޝަން ތިއޭޓަރ ޕްރޮޖެކްޓް ގެ މަސައްކަތް އޯ.ޓީ ކޮންޕްލެކްސް އެއްގެ ގޮތުގައި ހުޅުމާލެ ހޮސްޕިޓަލިގެ6ބުރި އިމާރާތުގެ (ކޮވެލި ބިލްޑިންގ) ގެ5ވަނަ ފަންގިފިލާގައި ހެދުމުގެ މަސައްކަތް.\nހުޅުމާލެ ހޮސްޕިޓަލުގައި ގާއިމްކުރެވިފައިވާ6ބުރީގެ އިމާރާތުގެ މަސައްކަތް ނިންމުން\n*6ބުރި އިމާރާތުގެ ސިޑިގޮޅި ހެދުމާއި ލިފްޓް ހަރުކުން އަދި ހޮސްޕިޓަލުގެ މައި އިމާރާތާއި6ބުރި އިމާރާތް ގުޅުވާލުމުގެ މަސައްކަތް. އަދި އިމާރާތުގެ ކަރަންޓުގެ މަސައްކަތް. * ފުރަތަމަ ފަންގިފިލާގައި އޯ.ޕީ.ޑީ އޭރިޔާއަކީ ރީޕްރޮޑަކްޓިވް ހެލްތް ޔުނިޓެއް ހެދުމުގެ މަސައްކަތް. * ދެވަނަ ފަންގިފިލާގައި އައި.ސީ.ޔޫ އަކާއި އެން.އައި.ސީ.ޔޫއެއް ހެދުމުގެ މަސައްކަތް. * ތިންވަނަ ފަންގިފިލާގައި ޣައިނީ ވޯޑަކާއި ވިއްސާ ކޮޓަރިތަކެއް ހެދުމުގެ މަސައްކަތް. * ހަތަރުވަނަ ފަންގިފިލާގައި އިދާރީ އޮފީހެއް ހެދުމުގެ މަސައްކަތް.\nށ.ފުނަދޫ ކޮވިޑް ހެލްތް ފެސިލިޓީ އިމާރާތްކުރުން\nމަސައްކަތް ނިމިފައި (ޑިފެކްޓްސް ލައިބިލިޓީ ޕީރިއަޑް)\nބ.އޭދަފުށި ކޮވިޑް ރީޖަނަލް ސެންޓަރ އިމާރާތްކުރުން\nގއ.ވިލިނގިލި ކޮވިޑް ހެލްތް ފެސިލިޓީ އިމާރާތްކުރުން


28 މެއި 2020 - 08:339comments\n(މޭ 26، 2020، އަންގާރަދުވަހުގެ ބަޔާ ގުޅޭ)\n"މި ތަނުގައި އިށީނދޭ!" ހާދީގެ ކުރިމަތިން ތިން ފޫޓެއްހާ ދުރުގައި، ފައިން ފަސްގަނޑުގައި ރޮނގެއް އަޅާލަމުން، އެމީހާ މުޖޭއަށް ބުންޏެވެ. އޭނާ އެތަނުގައި އިށީނެވެ. ދެން ދެ މީހުންގެ މެދަށް ވާ ގޮތަށް އެއްފަރާތަށް ޖެހި ކަކޫ މައްޗަށް ތިރިވި އެވެ. "ދެން މާ ގިނަ ވާހަކައެއް ނެތް. ކަލޭ ޖަވާބު ދޭންވީ އަހަރެން މިކުރާ ސުވާލަށް،" މުޖޭއަށް އިޝާރަތްކޮށްފައި އެމީހާ ބުންޏެވެ. އެވަގުތު ހާދީއަށް ރޮއިގަނެވުނެވެ. "ސޮރީ މުޖޭ...އަހަންނަށް އަނިޔާކޮށްފައި އެ ހުރިހާ ވާހަކައެއް...."\n"އޭ!.. ކޮން ރުއިމެއް؟" އެމީހާ، ހާދީގެ ވާހަކަ މެދުކަނޑާލި އެވެ.\n"ކަލޭ އަހަންނަށް ހަދާފައި ހުރި ގޮތް މުޖޭއަށް ފެންނާނެ. އެހެރީ އޭނާއަށް ހެދި ގޮތް...ކަލޭ އަނިޔާކުރަނީ...ގަދަކަމުން ވާހަކަ ދައްކުވަނީ...." ހާދީ ރޮމުން ބާރަށް ބުންޏެވެ.\nއެމީހާ އޭނާއާ ދިމާއަށް ބަލަހައްޓައިގެން އިނެވެ.\n"ނިމުނީތަ؟" އެމީހާ އެހި އެވެ.\nހާދީއަށް ދެން އިތުރު އެއްޗެއް ބުނާކަށް ނުކެރުނެވެ. މުޖޭ ފެނުމުން ލިބުނު ކުޑަކުޑަ ހިތްވަރުކޮޅުން ކުރެވުނު ވަރަކީ އެއީ އެވެ. އެމީހާ ބަލަން އިން ގޮތުން، އޭނާއަށް ހުއްޓުން އެރީ އެވެ. އަތުގައި އެ އޮތީ ވަޅި އެވެ. މުޖޭ އެ އިނީ ބަނދެފަ އެވެ. އޭނާ އެ އިނީ ބަނދެފަ އެވެ. އެހެންކަމުން މިހާރު އެއްވެސް ބާރެއް ނެތެވެ.\n"މައުސޫމަކީ ކާކުކަން ކަލެއަށް އެނގޭތަ؟" މުޖޭއާ ދިމާއަށް އެނބުރިފައި އެމީހާ އެހި އެވެ.\n"ކޮން މައުސޫމެއް؟" މުޖޭ ވެސް ކުއްލިއަކަށް ކުރީ ސުވާލެކެވެ. އެކަމަކު އޭނާގެ މޫނު މައްޗަށް ވެރިވީ ހައިރާންކަމެވެ. މިއީ ހާދީ ކައިރިއަށް އޭނާ ގެނައުމުގެ ކުރިން ދެއްކި ވާހަކަތަކުގައި، "ކަލެއާ ވެސް އެ ސުވާލުކުރާނަމޭ" އެމީހާ އެ ބުނި ސުވާލު ހެއްޔެވެ؟\nއެކަމަކު މުޖޭ އެގޮތަށް އެހުމާ އެކު ވަކި ޖަވާބެއް ނުދީ، އެމީހާ ބަލައިލީ ހާދީއާ ދިމާއަށެވެ. އޭނާއަށް ވެސް އިނީ ހައިރާންކަން ލިބިފަ އެވެ. ހާދީގެ ސުވާލުގެ ނަޒަރު ހުއްޓުނީ މުޖޭއަށެވެ.\n"އެކަމަކު ކަލޭ ބުނި މައުސޫމް މަރާލީ މީނައޭ،" މުޖޭއާ ދިމާއަށް، ވަޅިން އިޝާރަތްކޮށްލަމުން، ހާދީއަށް އެމީހާ ބުންޏެވެ.\n"މަށަކަށް ނޭނގޭ ތި މައުސޫމެއް؟" މުޖޭ އަނެއްކާވެސް ވަގުތުން ބުންޏެވެ.\nހާދީގެ ރުއިން ކުއްލިއަކަށް ހުއްޓުނެވެ. އޭނާގެ ހައިރާންކަން ވީ ބޮޑެވެ. އެއީ އޭނާ ހީކުރި ކަހަލަ ޖަވާބެއް ނޫން ފަދަ އެވެ. މީގެ އިރުގަނޑެއް ކުރިން އޭނާ ވަނީ ހުރިހާ ވާހަކައެއް، އަކުރުން އަކުރަށް، އެމީހާއަށް ކިޔައިދީފަ އެވެ.\n"ކަލޭ ތި ބުނަނީ އިހަކަށް ދުވަހު މުޅި ރާއްޖެ ސިއްސުވާލި ބޮޑު ގަތުލުގެ އަޑު ނާހަމޭތަ؟" މުޖޭއާ ދިމާއަށް އެމީހާ ބުންޏެވެ.\n"ތި މަރުގެ ވާހަކަ އަޑުއެހިން. އެކަމަކު އެއީ އަހަރެން ދަންނަ މީހެއް ނޫނޭ މި ބުނީ،" މުޖޭ ޖަވާބު ދިނެވެ.\n"ދަންނަ މީހެއް ނޫން. އެކަމަކު ކަލޭގެ އެންމެ ގާތް ރަހުމަތްތެރިޔާ އަހަރެން ކައިރީ ހާދަ ތަފުސީލުކޮށް އެ ވާހަކަތައް ކިޔައިދީފިއޭ. އެކަން ރޭވީ ވެސް މި ރަށުގައޭ، އެކަން ހަވާލުކުރި މީހާ ވެސް އައީ މި ރަށަށޭ، ލާރި ވެސް ދިނީ މި ރަށުގައޭ ބުނެ އޭނާ އެ ހެދީ ދޮގުތާ،" އެމީހާ ބުންޏެވެ. ދެން ކޮޅަށް ތެދުވި އެވެ.\nމުޖޭއަށް ކުޑަ ސިހުމެއް ލިބުނެވެ. އެމީހާގެ ހަމަލާތައް އޭނާއަށް އަތުވެދާނެ އެވެ. އެކަމަކު ދެން ވާ ގޮތެއް ވެސް ބަލަން އިހަށް އިންނާނިއްޔޭ އޭނާގެ ހިތަށްއެރި އެވެ. އެމީހާ ދިޔައީ ހާދީ ބަނދެފައި އިން ރުކާ ދިމާލަށެވެ. އޭނާ ގޮސް ވާގަނޑު މޮހެލާފައި، ހަމަ ވަގުތުން، ހާދީގެ ދެ އަތް، ފަހަތަށް ބަނދެލި އެވެ. ދެން އޭނާ ގެންގޮސް މުޖޭގެ ކަކުލާއި އޭނާގެ ކަކޫ ޖެހޭ ހިސާބުގައި ބެއިންދި އެވެ.\nހާދީގެ ދެ ލޮލަށް ބަލަން އިން އިރު މުޖޭގެ ހިތަށް އެތައް އެއްޗެއް އަރައި ފައިބައިގެން ދިޔަ އެވެ. އޭނާއާ ބެހޭ ގޮތުން އެ އެންމެން ވެސް މިހާރު ވާނީ ވާހަކަ ދައްކައިފަ އެވެ. އެކަމަކު މީހަކު ދައްކާހާ ހުރިހާ ވާހަކައެއް އޭނާ ގަބޫލުކުރާކަށް ނުޖެހެ އެވެ. އެހެންކަމުން އޭނާ އެ ވަގުތު ނިންމީ އަނިޔާ ލިބެންދެން، އަނިޔާއަށް އަނެއްކާވެސް ކެތްނުކުރެވޭ ވަރު ވަންދެން އޭނާ ދިފާއުވާށެވެ.\n"މީނާ އެކަންޏެއް ނޫން، އެކޮޅުގައި މަރުވެފައި ތިބި ދެ މީހުންނާއި އަނެއްކޮޅުގައި ބަނދެފައި އިން ސޮރު ވެސް ބުނީ މައުސޫމް ކަތިލީ ކަލެއޭ. އެކަމަކު ކަލޭ ތި ބުނަނީ ދޮގެކޭ،" އެމީހާ ބުންޏެވެ.\n"ދޮގެއް ވިއްޔާ ދޮގެކޭ ދޯ ބުނާނީ. ދެން އަހަރެން ނުކުރާ ކަމަކަށް އެއްބަސްވާންވީތަ؟" މުޖޭ ބުންޏެވެ.\n"ނޫން، އެހެންނެއް ނޫން. އެކަމަކު އެ މީހުން ހުރިހާ ކަމެއް ވެސް ކުރަނީ ކަލޭ ބުނާ ގޮތަކަށް. ކަލެއަކީ ލީޑަރު. ހަތަރު މީހުން ވެސް ކިޔައިދިނީ ހަމަ އެކައްޗެއް،" އެމީހާ ކޮޅަށް ހުރެ ވާހަކަ ދެއްކި އެވެ.\n"އާނ، އަހަރެން މި މީހުންނާ އެކު ހުންނާނެ މީހުން މަރާފައި. ކުރިން ވެސް ބުނީމެއްނު ބާރަ މީހުންނޭ. އެކަމަކު ތި ބުނާ މައުސޫމްގެ މަރަކާ މަށަކާ ގުޅުމެއް ނެތް...."\n"ބަލަ، ހަދާ ދޮގު!" މުޖޭގެ ވާހަކަ މެދުކަނޑާލައިފައި، ރުޅިވެރިކަމާ އެކު ހާދީއަށް ބުނެވުނެވެ.\n"ކަލެއެއް ނޫންތަ ދޮގުހެދީ؟ ރުސްތުމް އާއި ޝައުގީ އާއި ގުރޯއެއް ނޫންތަ ދޮގުހަދައިގެން ތި އުޅެނީ؟" މުޖޭ ވެސް ރައްދު ދިނެވެ.\nއެމީހާ ހުރީ ބަލަހައްޓައިގެންނެވެ. ދެ ރަހުމަތްތެރިން އެ ފަށާ ޒުވާބުގެ ތެރެއަށް ނުވަދެ، މަޑުކޮށްލީ އެވެ.\n"ކަލޭ މި ރަށުގައި އެކަން ރޭވީ މަށާ އެކު. ކަލޭ ބުނީ މާ ބޮޑު އޮޕަރޭޝަނެއް ވީމާ، އެހެން މީހުންނާ ނުލައި ދެ މީހުންނޭ އެ ބަޔަކާ ވާހަކަ ދައްކާނީ. މި ރަށުގެ އެ ހަރަ ގޭ ތެރޭގައި ތިބީ. ލަންކާ މީހެއް އައީ ފައިސާ ހިފައިގެން. އޭނާ ގެނައި ފޯނަކުން ކަލޭ ދިވެއްސަކާ ވާހަކަ ދެއްކީ. އެކަމަކު އަދިވެސް ކަލޭ ނުބުނޭ އެއީ ކާކު ކަމެއް. މަ މި ހަދަނީ ދޮގެއް؟" ހާދީ ރުޅިވެރިކަމާ އެކު، އަމުނާލި އެވެ.\n"ތިއީ ކަނޑައެޅިގެން ދޮގެއް. ފުރަތަމަ ކަމަކީ މި ރަށުގައި ނޯންނާނެ ދެ މީހުން އެކަނި ތިބެ ވާހަކަ ދައްކާފައެއް. މީނައަށް ވެސް އެކަން އެނގޭނެ. ބަލަ މިއަދު ހަވީރު ދޯ މީނަ އަހަރެމެންނަށް ފައިސާ ހުށައެޅީ، މައުސޫމަށް ވުރެ މާ ބޮޑު މީހެއް ހުސޭނުބެއަކީ. އެކަމަކު އަހަރެމެން އެންމެން ތިބެގެން ވާހަކަ ދެއްކީ،" މުޖޭ، ރުޅި ކޮންޓްރޯލްކޮށް އެކަމަކު ހައިރާންކަމުގައި އިނދެ ބުންޏެވެ.\n"އެކަމަކު މުޖޭ، ތިއީ ބޮޑުވަރު. އަހަރެމެން އެންމެން މަރުވެގެން މި އޮތް ދަނީ! އެކަމަކު ކަލޭ ތި އުޅެނީ ސީދާ ދޮގު ހަދައިގެން ސަލާމަތްވާން...."\n"ބުނަން... ކަލޭމެންގެ ހަގީގަތް މި އެނގެނީ އަދި ކިރިޔާ. އަހަރެންގެ ބޮލަށް ކަނޑާލައިގެން ކިތައް ކަންތައް ހުންނާނެ ހިންގާފައި. އަހަންނަށް ނޭނގި މި ރަށުގައި ކަންކަން ރާވައި، ފައިސާ ނަގައި...." ހާދީގެ ވާހަކަ މެދުކަނޑާލާފައި މުޖޭ ވާހަކަ ދައްކަމުން ދަނިކޮށް، ހާދީ ވެސް އޭނާއަށް ހުރަސްއެޅި އެވެ.\n"ހުސް ދޮގު، ހުސް ދޮގު. މީނާ މި ދައްކާ ވާހަކަ ގަބޫލުނުކުރާތީ. އޭނާ އެ އުޅެނީ އަހަރެމެން އެންމެން މަރާލާފައި އޭނާ ސަލާމަތްވާން. މައުސޫމްގެ ގަޔަށް ވަޅި ހެރީ މީނާ. އަހަރެން މަރާލިން މައުސޫމްގެ އެއް ކުއްޖަކު. ގުރޯ އަތުން މަރުވީ މައުސޫމްގެ އަންހެނުން. އަނެއް ދެ ކުދިން މަރާލީ ރުސްތުމް އާއި ޝައުގީ. މި ބުނީ ކަން ހިނގި ގޮތް،" ހާދީ ބާރަށް، ހަޅޭއްލަވާ ފާޑަކަށް އަމުނާލި އެވެ.\n"އަހަރެން ތި މަރުގެ ވާހަކަ ފުރަތަމަ ދުށީ ވެސް އޮންލައިން ނޫހަކުން،" މުޖޭ ބުންޏެވެ.\n"އެހެންވިއްޔާ އޭރު ކަލޭ ހުރީ ކޮން ތާކު؟" ހާދީ ސުވާލުކުރި އެވެ.\n"ކަލޭމެންނާ އެކު ލަންކާގައި. އެކަމަކު އަހަރެން ބެންކޮކަށް ގޮސް، އޮންލައިން ނޫހަކުން ފުރަތަމަ ވެސް އެ ހަބަރު ކީ. އަހަރެން ލަންކާއަށް ދިޔައީ ވެސް ބެންކޮކަށް ދާން ޓިކެޓް ނަގައިގެން. އަހަރެން ބައިވެރިވި ނަމަ ކަލޭމެން ދޫކޮށްލާފައި އަހަރެން ކީއްވެ ދާންވީ؟ އަދި ކިރިޔާ މި ވިސްނުނީ. އަހަރެން ވެސް ގޮވައިގެން ލަންކާއަށް ގޮސް ކަލޭމެން އެގަނޑު ތިގަތީ. އެކަމަކު އަހަންނަށް އަންގާ ވެސް ނުލައި. ކަލޭގެ ހުރި ނުލަފާކަން،" މުޖޭ ބުންޏެވެ.\nއެހާ ހިސާބުން ހާދީ ރުޅި ކޮންޓްރޯލުން ނެއްޓި ހެއްދެވި ނުހެއްދެވިއަށް ގޮވަން ފެށި އެވެ. ހަޅޭއްފަޅޭއްލަވައިގަތެވެ.\n"ތިއީ ހަމަ ނުބައި އެއްޗެއް. ބަލަ ކަލޭ ނިންމީ އަނެއް ދުވަހު ބެންކޮކަށް ދާނީ ކަލޭ އެކަންޏޭ. އަހަރެމެން އެންމެން ހަފުތާއެއްހާ ދުވަސް ވަންދެން ލަންކާގައި މަޑުކޮށް، ފަހަރަކު މީހަކު، އެކި ދުވަސް މަތިން މާލެ ފުރަން. އެއީ ކަލޭގެ ރޭވުން. އަހަރެމެން ނިންމި ގޮތެއް ނޫން،" ހާދީ އަވަސް އަވަހަށް ވާހަކަ ދެއްކި އެވެ.\n"ކަލޭ ކިތައްމެ ވަރަކަށް، ކިތައް މޮޅަށް ހަދަހަދައިގެން ކިޔައިދިނަސް، އަހަރެން މި ބުނަނީ މަގޭ ބޮލުގައި ނާޅުވާށޭ. އަހަންނަކަށް ނޭނގެއޭ އެ މީހުން މަރާލީ ކާކު ކަމެއް، މީގެ ކުރިއަކުންނެއް. މިރޭ މި އެނގުނީ ކަލޭކަން އޭގެ ލީޑްގައި ހުރީ،" ހަމަޖެހިގެން އިނދެވޭތޯ މަސައްކަތްކުރަމުން މުޖޭ ބުންޏެވެ.\nއޭރު ވެސް އެމީހާ ހުރީ ކޮޅަށެވެ. ދެ މީހުންގެ ޒުވާބު މާ މުހިންމެވެ.\n"އަހަންނަށް ވެސް ގަބޫލުކުރެވޭ މުޖޭ ދައްކާ ވާހަކަ. ގޭންގެއް ވިޔަސް، އެހެން މެމްބަރުންނަށް ނޭނގި ކަންކަން ރާވަފާނެ،" އެންމެ ފަހުން އެމީހާ ބުންޏެވެ.\nއެ އިވުނު ވާހަކައަކުން ހާދީއަށް ބަލައިލެވުނީ އެމީހާއާ ދިމާއަށެވެ. އެ ހުރިހާ ސިއްރުތަކެއް ރަނގަޅަށް ކިޔައިދިނީމާ ވެސް އެމީހާ ގަބޫލު އެކުރާނީ މުޖޭގެ ވާހަކަތަކެވެ.\n"ކަލޭ ދެން ތިބުނީ އަހަންނަށް މިވަރަށް އަނިކޮށްފައި، އަހަރެން ތެދަށް ހުރިހާ ވާހަކައެއް ކިޔައިދިނީމާ ވެސް ގަބޫލެއްނުކުރަމޭތަ؟ ކަލޭ ދެންމެ ބުނީ ރުސްތުމް އާއި ޝައުގީ އާއި ގުރޯ ވެސް ހަމަ އެއް ވާހަކައެކޭ ދެއްކީ. ހަތަރު މީހުން. ދެން ކީއްވެ އެންމެ މީހެއްގެ ވާހަކަ ތި ގަބޫލުކުރަނީ؟" ސުވާލަކުން ހާދީގެ ވާހަކަ ނިންމާލި އެވެ.\n"އަހަރެން މި ބުނަނީ ގޭންގްތަކުގައި ދޭތެރެދޭތެރެއިން އޮންނަ ކަމެކޭ އެއީ. އެންމެ ބޮޑު މީހާއަށް ވެސް ނޭނގި ކަންކަން ކޮށްލާފައި، އެމީހާގެ ބޮލުގައި އެޅުވުން. ކަލޭމެންނަށް ލިބުނު ލާރި ގިނަވީމާ، އެ ދަހިވެތިކަން އޮތީ ކަމަށް ވެދާނެ،" އެމީހާ ވާހަކަ ދެއްކި އެވެ.\nހާދީއަށް ގަބޫލުނުކުރެވިގެން، މަޑުމަޑުން ބޯ ހޫރެން ފެށުނެވެ. އޭނާ ދެ ލޯ މަރާލި އެވެ. މުޖޭގެ މޫނު މައްޗަށް ހިނިތުންވުމެއް ވެރިވާން އުޅުނެވެ. އެކަމަކު އޭނާ ދެއްކީ ސީރިއަސްކަމެވެ.\n"މި ނޫނަސް އެތައް ކަމެއް މި މީހުން އަހަންނަށް ނޭނގި ކޮށްފި. އެ ވާހަކަ ނުދައްކަނީ މަ ވެސް ހިމެނިގެން އެތައް ބަޔަކު މަރާފައި ހުންނާނެތީ. އެކަމަކު މައުސޫމް ކަހަލަ މީހެއްގެ މަރުގެ ޒިންމާ މަށެއް ނުނަގާނަން. ކަލޭގެ ކުރިމަތީގައި މިހެން އިނދެ މި ބުނަނީ ހުސް ދޮގޭ ކަލޭމެން ހެދީ. އަހަރެން ވެސް ބައިވެރިވިކަން ދައްކަން ކަލޭމެން ތި އުޅެނީ،" މުޖޭ ބުންޏެވެ.\nހާދީގެ ރުޅި އަނެއްކާވެސް ކޮންޓްރޯލުން ނެއްޓުނެވެ. އޭނާ ދެ އަތް މޮހެލެވޭތޯ ވެސް މަސައްކަތްކުރި އެވެ. މުޖޭއާ ދިމާއަށް ކުޅު ވެސް ބުރުއްސާލި އެވެ.\n"އެންމެ ރަނގަޅު. އަހަރެން ކަލޭމެން ދެ މީހުން ކުރެ އެކެއްގެ ވާހަކަ ވެސް ގަބޫލުނުކުރަނިއްޔޯ. އަހަރެން ކަލޭމެން ދެ މީހުންނަށް މި ދެނީ ޗޮއިސްއެއް. ދެ މީހުންގެ ތެރެއިން މޮޅުވާ މީހަކު މިނިވަންވީ،" އެމީހާ ބުންޏެވެ.\nދެން ހާދީގެ ފަހަތަށް ގޮސް ގޮއް މޮހާލި އެވެ.\n"އޭނާގެ އަތް ވެސް މޮހެލަންދެން މަޑުކޮށްލާތި،" އެމީހާ ބުންޏެވެ. ދެން މުޖޭގެ ފަހަތަށް ޖެހިލާފައި ވާގަނޑު މޮހެލި އެވެ.\nފުރަތަމަ ވެސް ފެނުނީ ހާދީގެ ބޯ މުޖޭގެ މޭމައްޗަށް ކޮއްޕާލި ތަނެވެ.\n"ކަލޭގެ ނުބައިކަން، ހަދާ ދޮގު...." މުޖޭ ހަޅޭއްލަވައިގަތެވެ.\nދެން ދެ މީހުން ނުބައި އެއްޗެހި ކިޔަމުން ތަޅަމުން ދިޔަ އެވެ. އެކަކަށް ވެސް ކޮޅަށް ތެދުވެވޭނެ ފުރުސަތެއް އަނެކަކު ނުދެ އެވެ. ވައްޓާލާފައި ހަށިގަނޑުގެ އެކި ތަންތަނުގައި ތަޅަނީ އެވެ. ވަކި ހިސާބަކުން ދެ މީހުން އެކަކު އަނެކަކުގެ މޭމަތީގައި ފައިން ޖެހުމާ އެކު، ދެ ފަރާތަށް އުއްޑުން ވެއްޓުނެވެ. އެވަގުތު އެމީހާގެ އަތުގައި އޮތް ވަޅި، ތަންކޮޅެއް ދުރަށް އެއްލައިލި އެވެ. އެތަން ފުރަތަމަ ފެނުނީ މުޖޭއަށެވެ. އޭނާ ހުއްޓުވަން ހާދީއަށް ގައިގައި ހިފައެއް ނުގަނެވުނެވެ.\nމުޖޭ ގޮސް ވަޅި ނެގި އެވެ. އޭނާގެ ކޮޅަށް ބާރު އެނބުރުނީ އެވެ. ހާދީގެ ހުރިހާ ރުޅިވެރިކަމެއް ކުއްލިއަކަށް ނެތި، ދިފާއުވާނެ ގޮތެއް އޮތްތޯ ބަލަން ފެށި އެވެ. އޭނާގެ މޫނުމަތިން ނާއުއްމީދުގެ އަސަރުތައް ކުއްލިއަކަށް ފެންނަން ފެށި އެވެ. އޭނާ ތެދުވެ، މުޖޭއަށް އަތުނުވާންވެގެން ދުއްވައިގަތެވެ. މުޖޭ އޭނާގެ ފަހަތުން ދުއްވައިގަތީ ވަޅި ހިފައިގެންނެވެ. ލިބުނު ބާރުވެރިކަމުގައި، ހަޅޭއް ވެސް ލަވަން ފެށި އެވެ.\nހާދީގެ ހިތްވަރުއެލި އޭނާގެ އަނގައިން ދެން ނުކުންނަން ފެށީ އާދޭހުގެ ބަސްތަކެވެ. "ޕްލީޒް...ޕްލީޒް...." އެވެ.\nމުޖޭގެ އަތުން ހާދީ މަރުވީ އޭގެ ފަހުން މާ ގިނަ އިރެއް ނުވެ އެވެ. އޭނާގެ ގައި ދަށުގައި ހާދީ އޮތް އިރު، މުޖޭގެ އިހުސާސްތައް ވެސް، އެންމެ ފަހު ވަގުތު، ރަހުމަތްތެރިޔާގެ ނިކަމެތިކަމުގެ މައްޗަށް އެނބުރުނެވެ. އޭނާގެ ލޮލުން ވެސް ކަރުނަ ފޭބި އެވެ. އެއީ އެއްވެސް އިހުތިޔާރެއް ނެތި އޮހިގެން ދިޔަ ކަރުނަތަކެކެވެ. ހާދީ މަރާލާނީތޯ ވެސް ހިތުގައި ސުވާލު އުފެދުނެވެ.\nހާދީ ގަތުލުކުރުމަކީ މުޖޭއަށް އޮތް ހަމައެކަނި ޗޮއިސް އެވެ.\nއެކަން ވެސް އެ އޮތީ ނިމިފަ އެވެ. އޭގެ ފަހުން އޭނާ އަށް ވިސްނައިލެވުނީ ހަވީރުން ފެށިގެން އެހާ ހިސާބަށް އޭނާއަށް ކުރިމަތިވި ހާލަތްތަކެވެ. މިހިރަ ނުދަންނަ މީހާގެ ފަރާތުން ލިބުނު އަނިޔާ އެވެ. ރުސްތުމް އާއި ޝައުގީގެ މަރެވެ. ހާދީއާ އެކު ކުރި ޒުވާބެވެ. ހާދީގެ ރުޅި އެވެ. އެންމެ ފަހުން ހާދީގެ އާދޭސްތަކެވެ. އަދި އޭނާގެ އަތުން ގަތުލުވުމެވެ.\nއެ ހުރިހާ ހަނދާންތަކުން، އެވަގުތު އޭނާގެ ރުޅިވެރިކަން ބޮޑުވި އެވެ. އެމީހާއާ ކުރިމަތިލުމުގެ ހިތްވަރު ވެސް ލިބުނެވެ. އެކަމަކު އޭނާއަށް އެނގުނީ އެއީ އާދައިގެ މީހެއް ނޫން ކަމެވެ. ވަޅިއެއް ހިފައިގެން ހަމަލާއެއް ދޭން ބަޔަކު އުޅުނަސް، ބިރުގަންނަ މީހެއް ވެސް ނޫން ކަމެވެ. ސަލާމަތްވާނެ އުކުޅުތަކާއި ރައްދުގައި ހަމަލާ ދޭނެ ގޮތް ވެސް އެނގޭ ކަމެވެ. އެހެންކަމުން ހޫރާލި އަތާ އެކު، މުޖޭ އޮތީ ބިންމަތީގަ އެވެ. އެމީހާ އިނީ އޭނާގެ ބުރަކަށިމަތީގަ އެވެ.\nއޭނާއަށް ގަބޫލުކުރެވެ އެވެ. ގުރޯއެކޭ އޭނާއެކޭ މިހާރު އެއްވެސް ތަފާތެއް ނެތެވެ. ދެ މީހުންނަށް އޮތީ އެމީހާ ބުނާ ގޮތެއް ހެދުމެވެ. ގުރޯގެ ކުރިމަތީގައި އޭނާ ބައިންދާފައި އެ އިނީ ހާދީ އާއި އޭނާއާ ދެމެދު ހިނގި ފަދަ ޒުވާބަކަށް ގެންދާށޭ، އޭނާގެ ހިތަށްއެރި އެވެ. އެވަގުތު އެމީހާ ވަޅިއާ އެކު ދެ މީހުން ކައިރީގައި އިށީނެވެ.\n"މިސާލަކަށް ކަލޭ އެކަނި ގޮސް މީހަކު މަރާލީ. އެކަން ފަޅާއެރުން ކުޑަވާނެ، ކަލެއަށް ގޯސްތަކެއް ނުހެދޭހާ ހިނދަކު. ކީކޭ ބުނަނީ؟" މުޖޭއާ ދިމާއަށް އެމީހާ ބުންޏެވެ.\nއެއްވެސް ޖަވާބެއް ދޭކަށް މުޖޭ ބޭނުމެއް ނުވި އެވެ. އޭނާ ވެސް، ގުރޯ ވެސް ބަލަހައްޓައިގެން އިނީ އެވެ.\n"އޯކޭ. އެކަމަކު މީހަކު މަރާލަން ކަލޭ އެހެން މީހަކާ ބައިވެރިވެއްޖެ ނަމަ، ފަޅާއެރުމުގެ ޗާންސް ދެ ގުނަ އެވީ، ތިން މީހުން ވީމާ ތިން ގުނަ. ކަލޭ އެބަ ގެންގުޅޭ ހަތަރު މީހުން. އެހެންވީމާ ކަލޭމެން ހިންގި ހުރިހާ މަރެއް ވެސް އަސްލު ފަޅާއެރުން ވަރަށް ކައިރި. އެކަމަކު ނަސީބު ދިމާކުރި ގޮތުން ފަޅާނާރާ ދިޔައީ،" އެމީހާ ބުންޏެވެ.\nހިމޭންކަމެވެ. ތިން މީހުން އެކަކު އަނެކަކާ ދިމާއަށް ބަލަން ފެށި އެވެ. އެމީހާގެ މޫނުމަތީގައި ލާނެތް ހިނިތުންވުމެކެވެ.\n"އޯކޭ. މިހާރު މި އޮތީ ފަޅާއަރާފައި. މައުސޫމް މަރާލީ ކަލޭ،" މުޖޭއާ ދިމާއަށް ބަލައިލަމުން، ހިނިތުންވަމުން، އެމީހާ ބުންޏެވެ.\n"ނޫން، މަށެއް ނޫން. މި މީހުން ހަމަ ދޮގު އެ ހެދީ،" މުޖޭ ކުއްލިއަކަށް ބުންޏެވެ.\nގުރޯގެ މޫނުމައްޗަށް ވެރިވީ ހައިރާންކަމެވެ. އޭނާއަށް ކުޑަކޮށް ލޯ ބޮޑު ވެސް ކޮށްލެވުނެވެ. އެވަގުތު އެމީހާ ގުރޯއާ ދިމާއަށް ބަލައިލިތަން ފެނުނެވެ.\n"ކީކޭ ކަލޭ ބުނަނީ؟" އެމީހާ ގުރޯ ކައިރީ އެހި އެވެ.\n"މައުސޫމް މަރާލީ މުޖޭ. ހުވާކޮށްފައި މި ބުނީ އެކަން ކުރީ މުޖޭ!" ގުރޯ އެއްވެސް ޖެހިލުމެއް ނެތި ބުންޏެވެ.\n"އޭތް...ކަލޭ ވެސް ހާދީ ކޮޅަށްތަ؟" މުޖޭ ރުޅިއައިސް ބާރަށް ބުންޏެވެ.\n"މުޖޭ މައުސޫމް މަރާލީ. އަހަރެން އަތުން މަރުވީ އޭނާގެ އަންހެނުން. މި ބުނީ ތެދަށް. އެއްވެސް ދޮގެއް ނެތް،" ގުރޯ، އެމީހާއާ ދިމާއަށް ބަލަމުން ބުންޏެވެ.\n"މަ ނުކުރާ ކަމެއް...."\n"މަޑުކުރޭ!" މުޖޭގެ ވާހަކަ މެދުކަނޑާލާފައި އެމީހާ ބުންޏެވެ.\n"ކަލޭގެ ފެންވަރު އަހަރެން މި ބަލާލީ. ހަތަރު މީހުން ހަތަރު ތަނުގައި ތިބެގެން ދެއްކީ އެއް ވާހަކައެއް. އެހެންވެ ކަލޭ އެކަނި ދޮގުހަދަނީ. އަހަރެން އަޑުއަހާކަށް ނެތިން،" އެމީހާ ބުންޏެވެ.\nމުޖޭއަށް އިތުރު ގޮތެއް ނެތެވެ. އޭނާގެ ހުރިހާ ދިފާއުތަކެއް ނެތިދިޔައީ އެވެ. އޭނާގެ ފަހު ވަގުތުކޮޅު އަންނަނީ އެވެ. އޭނާ ހީކޮށްގެން އިނީ އެންމެ ފަހު ވަގުތު ދޫނުކޮށް ދޮގުހަދައިގެން ނަމަވެސް، ސަލާމަތްވާނެ ފުރުސަތެއް އޮވެދާނެ ކަމަށެވެ. އެކަމަކު މިހާރު އެ އުއްމީދުގެ ހުޅުކޮޅު ވެސް ގާތްގަނޑަކަށް ނިވިއްޖެ އެވެ.\n"އަޑުއަހާތި! މައުސޫމަކީ ރާއްޖޭގެ އެންމެ މުއްސަނދި މީހާގެ ހުރި ހަމައެކަނި ފިރިހެން ދަރިއެއް ނޫން. އޭނާއަކީ ބޮޑު ދީނީ އިލްމުވެރިއެއް. ސޯލިހެއް، ހަމަ ބޮޑު ސޯލިހެއް. ކަލޭމެންނަކީ ކޮން ބައެއް ކަމެއް ވެސް އޭނާއަކަށް ނޭނގޭނެ. ބަޔަކު ލާރިތަކެއް ދިނަސް ނުކުރެވޭނެ ކަންކަން ހުންނަން ޖެހޭނެ، ގަބޫލުކުރަންތަ؟" އެމީހާ ސުވާލުކުރީ ގުރޯއާ އެވެ.\n"އާނ، ކުރަން،" އޭނާ އަވަހަށް ބުންޏެވެ.\n"މައުސޫމް އެކަންޏެއް ނޫން. އޭނާ ނެތް ދުނިޔެއެއްގައި އާއިލާ ދަމަހައްޓާނެ ލޭކޮޅެއް ވެސް ކަލޭމެން ދުލެއް ނުކުރި. އޭނާގެ ކުޑަ ތިން ކުދިން ވެސް، އޭނާގެ އަންހެނުން ވެސް މަރާލީ. ކޮބައި ކަލޭމެންގެ ހިތެއް؟ ކޮބާ ކަލޭމެންގެ ރަހުމެއް؟ ކޮބާ ކަލޭމެންގެ އިންސާނީވަންތަކަމެއް؟ ނެތޭ. އުމުރުން ތިރީއަސް އަހަރު އަދި ނުވޭ. ދުނިޔެއިން ކަލޭމެން ހޯދީ ކޮން އެއްޗެއް؟ ފައިސާކޮޅެއް! ކޮބާ އެ ފައިސާތައް؟ އެއިން ކަލޭމެންނަށް ކޮން އެހީއެއް ވީ؟،" އެމީހާ ވާހަކަ ދެއްކި އެވެ. ދެން މުޖޭ އާއި ގުރޯއާ ދިމާއަށް ބަލަން އިނެވެ. އެ މީހުންގެ މޫނުމަތިން ފެނުނީ އެ ދެއްކި ހުރިހާ ވާހަކައެއް ވެސް ވިސްނޭކަމުގެ އަސަރުތަކެވެ. މަޑުމައިތިރިކަމެވެ.\nއެމީހާ ތެދުވި އެވެ. ދެން މުޖޭގެ ފަހަތަށް ގޮސް އަތް މޮހެލި އެވެ. އޭގެ ފަހުން ގުރޯގެ ފަހަތަށް ޖެހިލާފައި، ރުކުގައި އޭނާ އައްސާފައި އޮތް ވާގަނޑު ނައްޓާލި އެވެ.\n"އަން މި އޮތީ ވަޅި. އެ އިނީ ކަލޭ ލައްވާ މީހުން މެރުވި ކަލޭގެ،" ގުރޯ އަތަށް ވަޅި ދިއްކޮށްލަމުން އެ މީހާ ބުނެލި އެވެ. ދެން އޭނާ ތިން ފިޔަވަޅެއް ފަހަތަށް ޖެހިލައި، ބަލަން ހުއްޓެވެ.\nއެންމެ ސިކުންތެއް ވެސް ހޭދަނުކޮށް މުޖޭ ތެދުވެ، ދުއްވައިގަތެވެ. އޭނާ ބޭނުންވީ ގެއާ ދިމާއަށް ދާށެވެ. ގެއަށް ވަދެވިއްޖެ ނަމަ ސަލާމަތްވާނެ ފުރުސަތު ލިބޭނެ އެވެ. އެކަމަކު އޭގެ ކުރިން ގުރޯ އޭނާގެ ފަހަތުން ގޮސް ކަނާތު ފައިގައި ޖެހި އެވެ. އޭނާ ވެއްޓުނެވެ. ވަޅި ހަރާފާނެތީ އޭނާ އަވަހަށް އެނބުރި، ބަލައިލި އެވެ. އެކަމަކު ގުރޯ ވެސް އޭރު އޮތީ ވެއްޓިފަ އެވެ. އޭނާ ވަޅި އަތުލެވޭތޯ ގުރޯގެ ގައިމައްޗަށް ޖެހިގަތެވެ. އެވަގުތު ގުރޯގެ ކަނާތް ހިއްލާލެވުމާ އެކު، ވަޅި ވަދެގެން ދިޔައީ، މުޖޭގެ އަރިކައްޓަށެވެ. ހަޅޭއްލަވައިގަނެވުނެވެ. އެކަމަކު ދޫކުރާކަށް ބޭނުމެއް ނުވި އެވެ. ގުރޯގެ އަތާއި ވަޅީގެ މުއްގަނޑާ އެއްކޮށް، އޭނާގެ ދެ އަތުން ހިފަހައްޓާލި އެވެ. ދެން އޭނާގެ ހަށިގަނޑުން ވަޅި ދަމައިގަނެ، ގުރޯގެ އަތުގެ ކުޑަ ހުޅު އަނބުރާލި އެވެ. ތަދާ އެކު މިފަހަރު ގުރޯއަށް ހަޅޭއްލަވައިގަނެވުނެވެ. އެކަމަކު އޭރު އޭނާގެ އަތުން ބިންމައްޗަށް ވަޅި ވެއްޓިއްޖެ އެވެ. ހުޅަށް އަނިޔާވިޔަސް، ބިންމަތީގައި އޮތް ވަޅީގައި އަތުން ޖަހާ ދުރަށް ފޮނުވާލި އެވެ. މުޖޭ އެ ދިމާއަށް ފުންމައިގެން ދާން އުޅުނެވެ. އެކަމަކު އޭރު މުޖޭއަށް އިނދެވުނީ ގުރޯގެ ކަނާތު ކަކުލާއި އޭނާގެ ދަތް ދޮޅި ދިމާވާ ހިސާބުގައިކަން ގުރޯއަށް ވިސްނުނެވެ. އޭނާ މުޖޭގެ ދަތްދޮޅީގައި ކަކުލުން، ގައިގައި ހުރި ބާރެއް ލާފައި، އަޅާވިހެލި އެވެ. މުޖޭގެ ދެ ވަނަ ހަޅޭއްކެވެ. އޭނާއަށް ހީވީ ބޯ ލުހިގެން ދިޔަހެންނެވެ.\nމުޖޭއަށް އިނީ ހުއްޓުން އަރައިފަ އެވެ. އެވަގުތު ގުރޯ ތެދުވި އެވެ. އެރި ތަދުގެ ގޮތުން ލޯ ހުޅުވައިގެން އިންނަން އުނދަގޫވި ނަމަވެސް ގުރޯގެ ހަރަކާތްތައް ފެނުނެވެ. އެހެންކަމުން އޭނާ ގުރޯގެ ގައިމައްޗަށް ވެއްޓި ފުރޮޅިގަތެވެ. ވަޅި އޮތް ތަނާއި ގުރޯއާ ދެމެދަށް އޭނާގެ ހަށިގަނޑު ހުރަހަކަށްވި އެވެ. ދެން ވަޅިއާ ދިމާއަށް ބަލައިލި އިރު، އޮތީ އޭނާގެ ކަނާތް ޖެހޭހާ ކައިރީގަ އެވެ. އެކަމަކު ގުރޯގެ ބާރު ހިފެހެއްޓުމާ އެކު ވަޅީގައި އަތް ޖެހުނަކަ ނުދިނެވެ. ގުރޯ އޭނާ ނަގައި، ގައި މަތިން، އަނެއް ފަރާތަށް އެއްލައިލި އެވެ. ދެން ވަޅި އަތު ޖެހޭތޯ އެ ދިމާއަށް އޭނާ ފުރޮޅިގަނެ، ކަނާތް ދިއްކޮށްލި އެވެ. އަނިޔާވެފައި އޮތް ކަނާތުން ވަޅީގައި ހިފަހައްޓާލި އެވެ.\nމުޖޭ ބާރަށް ފަހަތަށް ޖެހި، ތެދުވި އެވެ. ދެން އޭނާ މޫދާ ދިމާއަށް ދުއްވައިގަތެވެ. ގުރޯ ހަޅޭއްލަވަމުން މުޖޭގެ ފަހަތުން ދުވަން ފެށި އެވެ. އޭނާއަށް މުޖޭ އަތުވީ ރާޅުފަށާ ހިސާބުންނެވެ. އަތުވެދާނެ ހަމަލާއަކުން ދިފާއުވާން މުޖޭ އެނބުރުނެވެ. ދެން ކުއްލިއަކަށް ތިރިއަށް ވެއްޓިގަތެވެ. ގުރޯ ދޭން އުޅުނު ހަމަލާ މުޖޭގެ ގަޔަށް ނޭރީކީ ނޫނެވެ. އޭނާ ކޮންޓްރޯލް ނުވެ ގޮސް ވެއްޓުނީ މޫދަށެވެ.\nމުޖޭ ތެދުވެ، ގުރޯގެ ގައިގައި، ހިފައިގަނެ، ވަޅި އަތުލަން އުޅުނެވެ. ބޮޑުވެފައި އޮތް ދިޔާގައި، ދެ މީހުންގެ ގައި މަތިން ލޮނުގަނޑު ދެ އެވެ. އަދި ދެ މީހުންގެ ގަދަ ދެއްކުމާއި ރާޅުތަކުގެ ބާރާ އެކު ގެންދިޔައީ، އެއްގަމަށް ލުމުގެ ބަދަލުގައި، މޫދަށެވެ. ލޮނުގަނޑު ތެރެއަށް ދެ މީހުން ގެނބޭ ހިސާބަށް ދިޔަ އިރު ވެސް ގުރޯ އަތުން މުޖޭއަށް ވަޅިއެއް އަތެއް ނުލެވުނެވެ.\nއެންމެ ފަހުން ދެ މީހުންނަށް ވެސް ނޭވާލާން އުނދަގޫވި އެވެ. މޫދު އަނދިރިކަމުންނާއި ތެޅިފޮޅޭލެއް ބޮޑުކަމުން ދެ މީހުން ވެސް ބައްދަމުން ދިޔައީ ހިތުލަފައަށެވެ. ވަކި ހިސާބަކުން، މުޖޭއަށް ގުރޯގެ ކަރުގައި ހިފުނެވެ. އޭރު ދެ މީހުންގެ އިސްކޮޅު ކިރިޔާ ޖެހެނީ އެވެ. ގުރޯގެ އަތުގައި ވަޅި އޮތަސް ނެތަސް، ކަރުގައި ހިފުމަކީ، އޭނާގެ ނަސީބޭ މުޖޭގެ ހިތަށްއެރި އެވެ. އެކަމަކު ކުއްލިއަކަށް ބަނޑަށް ވަޅި ހެރޭކަމުގެ އިހުސާސް އޭނާއަށް ވާން ފެށި އެވެ. އެއް ފަހަރެއް ނޫނެވެ. ދެ ފަހަރެވެ. ތިން ފަހަރެވެ.\nއެކަމަކު ގުރޯގެ ކަރުން ދޫކޮށްލާކަށް ބޭނުމެއް ނުވި އެވެ. އޭރު އިސްކޮޅު ނުޖެހޭ ހިސާބަށް ހިނގައްޖެ އެވެ. ގުރޯގެ ހަރަކާތްތައް މަޑުވެ، މީހާ މައިތިރިވާން ފެށި އެވެ. އޭނާގެ ފަހު ނޭވާތައް ދޫކުރަނީ އެވެ.\nހުރިހާ ކަމެއް ބަރާބަރަށް ދިޔަ ނަމަ، މާދަމާ ރޭ އޭނާ އިންނާނީ ނަދާ ގޮވައިގެން ހުޅުލޭ އައިލެންޑް ހޮޓަލުގެ، އުޑުވިލާ ރެސްޓޯރެންޓްގަ އެވެ. އެއީ ނަދާގެ ވަރަށް ބޮޑު އުއްމީދެކެވެ. މި އޮތް ހުރިހާ ދުވަހު ލޯބިވެރިޔާ ގޮވައިގެން އެތަނަށް ނުގޮސް ހުރީ ލާރި ނެތިގެންނެއް ނޫނެވެ. އެކަމަކު އަދި ދާނަމޭ ކިޔަކިޔާ ހަމަ ހުރެވުނީ އެވެ. އެކަމަކު ރޭ، ދެ މީހުން ސައިކަލް ބުރެއް ޖަހަން ގޮސް، އޭނާއަށް، ބޭއިހުތިޔާރުގައި ބުނެވުނީ، "މާދަމާ ނޫން އަނެއް ދުވަހު ރ. އަތޮޅުން އައިސް، އެޗުއައިއެޗަށް ގެންދާނަން އިނގޭ" އެވެ.\n"ތިހެން ކިޔާތާ މިހާރު ކިހާ ދުވަހެއް. ގެންދިއައްޔާ ނޫނީ ގަބޫލެއްނުކުރާނަން،" ނަދާ ބުންޏެވެ.\n"ޕްރޮމިސް މިކުރީ. ކުރިއަކުން ނުކުރަމެއްނު ދޯ،" ނަދާގެ އަތް ތިލާގައި ހިފާލަމުން، ގުރޯ ބުންޏެވެ.\n"ވަރަށް އުފާވެއްޖެ. ކްލާސް ކުދިން ބުނަނީ އެތަނުގައި ވަރަށް، ވަރަށް މީރޯ ބްރައުނީސް ވިތު އައިސް ކްރީމް،" ނަދާ، ގުރޯގެ ކަރުގައި ތުންފަތް ޖައްސާލަމުން ބުންޏެވެ.\n"ދެން އެނގިދާނެތާ. އެންމެ ސާޅީސް އަށް ގަޑިއިރު،" ގުރޯ ބުންޏެވެ.\nއެކަމަކު އޭގެ ފަހުން އަދި ސައްވީސް ގަޑިއިރު ނުވެ އެވެ. އޭނާ އެ އޮތީ މޫދު އަޑީގައި، އެންމެ ފަހު ނޭވާކޮޅު ދޫކުރުމުގަ އެވެ. ނަދާގެ ހިނިތުންވުމާއި އޭނާއަށް އަބަދުވެސް ރީތި އެ މޫނުކޮޅު ފެނުނެވެ. އެކަމަކު ދެން މޫދު އަޑީގައި، އެ އަނދިރީގައި ކުއްލިއަކަށް އޭނާގެ ސިކުނޑިއަށް ވެރިވީ، ލެއިން ތަތްތެޅިފައި އޮތް އަންހެނެކެވެ. ރޭގަނޑުގެ އެ ހިމޭންކަމުގައި ރީތިކޮށް ނިދާފައި އޮއްވާ އެ ކޮޓަރިއަށް އޭނާ ވަދެ، ކަރުގައި ވަޅި ޖައްސާލި އިރު ވެސް އެ އަންހެންމީހާއަކަށް ނޭނގެ އެވެ. ދުނިޔެއަށް ފަހު ނޭވާ ދޫކޮށްލީ، އަޑެއް ވެސް އިއްވާނުލަ އެވެ.\nމުޖޭގެ އަތުން ގުރޯ ދޫވި އެވެ. އެކަމަކު ގުރޯއަށް މައްޗަށް ފީނައެއް ނުގަނެވުނެވެ. އޭނާގެ ނޭވާ ހުސްވަނީ އެވެ. އޭނާ ކުރެހި ހަޔާތުގެ އެއްވެސް ކަމެއްގައި އަދި ކުލައެއް ނުޖެހެ އެވެ. އޭނާ އެންމެ ބޭނުންވީ ނަދާއާ ކައިވެނިކުރާށެވެ. މާލެއިން ރީތި އެޕާޓްމަންޓެއް ކުއްޔަށް ހިފާށެވެ. ރަށުގައި ބޮޑު ފިހާރައެއް ހުޅުވާށެވެ. ރަށުގައި ނެތް ވަރުގެ ރީތި ގެއެއް އިމާރާތްކުރާށެވެ.\nއެކަމަކު މިއަދު ހަވީރު ދިމާވި އެންމެ މީހެއްގެ ސަބަބުން ދެން ކުރިމަތިވި ނަތީޖާއަކީ މި އެވެ: ރޭގަނޑު، ފުން މޫދެއްގެ އަނދިރިކަމުގައި، އޭނާގެ އެންމެ ފަހު ނޭވާ ދޫކޮށްލި އެވެ.\n(ހަތް ވަނަ ބައި، މޭ 29، 2020، ހުކުރުދުވަހު ދުވަހު)


Supreme Court ah Azmiraldha aai Shujoon ayyan kuranee\nސުޖޫން (ކ) އަދި އަޒްމިރަލްދާ.-- ފޮޓޯ: ސަން\nސުޕްރީމް ކޯޓަށް އަޒްމިރަލްދާ އާއި ޝުޖޫން އައްޔަން ކުރަން ލަފާއަކަށް އެދިއްޖެ\nސުޕްރީމް ކޯޓުގެ ފަނޑިޔާރުންގެ އަދަދު ހަތަކަށް އިތުރުކުރަން ކޯޓުތަކުގެ ގާނޫނަށް ގެނައި އިސްލާހާއި ގުޅިގެން އެ ކޯޓަށް ކުރީގެ ދެ ފަނޑިޔާރުން ކަމަށްވާ ޑރ. އަޒްމިރަލްދާ ޒާހިރު އާއި އައިޝާ ޝުޖޫން މުހައްމަދު އައްޔަން ކުރުމަށް، ޖުޑީޝަލް ސާވިސް ކޮމިޝަން (ޖޭއެސްސީ)ގެ ލަފަޔަކަށް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު މިއަދު އެދިވަޑައިގެންފި އެވެ.\nމިއީ ސްޕްރީމް ކޯޓުގެ ފަނޑިޔާރުންގެ ގޮތުގައި އައްޔަން ކުރުމަށް ދެ އަންހެން ބޭފުޅެއްގެ ނަން، ރާއްޖޭގައި ނޮމިނޭޓް ކުރެވުނު ފުރަތަމަ ފަހަރެވެ.\nއޭގެ ތެރެއިން ޑރ. އަޒްމިރަލްދާ އަކީ މިހާތަނަށް ރާއްޖޭގެ ހައި ކޯޓުގައި ފަނޑިޔާރު ކަން ކުރެއްވި ހަމައެކަނި އަންހެން ފަނޑިޔާރެވެ. އަދި ޕީއެޗްޑީ ހައްދަވައިގެން ރާއްޖޭގައި ފަނޑިޔާރުކަން ކުރެއްވި ދެ ބޭފުޅުންގެ ތެރޭގައި ވެސް ޑރ. އަޒްމިރަލްދާ ހިމެނެ އެވެ. އަޒްމިރަލްދާގެ އިތުރުން ޕީއެޗްޑީ ހައްދަވައިގެން ހުންނެވި ފަނޑިޔާރަކީ މިހާރުގެ އުއްތަމަފަނޑިޔާރު ޑރ. އަހުމަދު އަބްދުﷲ ދީދީ އެވެ.\nޖޭއެސްސީ އަދުލުއިންސާފު ރައީސް ޞާލިޙް ފަނޑިޔާރުން ސްޕްރީމް ކޯޓް


ޢާޒިމްގެ އެމްޓީސީސީ: ރަނގަޅު ނަފާއެއް ލިބޭ، ރައްޔިތުންނަށް ރަނގަޅު ޚިދުމަތެއް ދޭ ކުންފުންޏެއް\nނާހިލް އަހްމަދު 8 އޮކްޓޯބަރު 2020 12:37\nއެމްޓީސީސީގެ ސީއީއޯ އާދަމް ޢާޒިމް/ ފޮޓޯ: ދިޔަރެސް\nމޯލްޑިވްސް ޓްރާންސްޕޯޓު އެންޑް ކޮންޓްރެކްޓިން ކޮމްޕެނީ (އެމްޓީސީސީ)ގެ ސީއީއޯ އާދަމް ޢާޒިމަކީ ކުންފުނިތައް ހިންގެވުމުގައި ތަޖުރިބާކާރު ގިނަ މަސައްކަތްތަކެއްކުރައްވާފައިވާ ކާމިޔާބު ހިންގުންތެރިއެކެވެ. "ދިޔަރެސް" ނޫހަށް ދެއްވި ޚާއްޞަ ބަސްދީގަތުމެއްގައި ޢާޒިމްވަނީ އެމްޓީސީސީއާމެދު އޭނާ ގެންގުޅުއްވާ ތަޞައްވުރާއި، އެ ކުންފުންޏަށް ގެންނަވަމުންދާ ބަދަލުތަކާއި ކުންފުނީގެ އެސެޓުތަކާ ގުޅޭ ގޮތުން ވަރަށް ގިނަ ވާހަކަތައް ހިއްސާކުރައްވާފައެވެ.\nކުންފުނީގެ ނިޒާމުތައް ހަރުދަނާކުރުން\nކުންފުންޏާމެދު ޢާޒިމްގެ މައިގަނޑު ތަޞައްވުރަކީ އެމްޓީސީސީއަކީ ކުންފުނީގެ ހިއްސާދާރުންނަށް ކޮންމެ އަހަރަކުމެ، ރަނގަޅު ނަފާއެއް ހޯދާދޭ ކުންފުންޏަކަށް ހެއްދެވުމެވެ. "މިހާރުވާ ގޮތަކީ ކޮންމެ އަހަރަކު ވަކި ގޮތެއް. އެއް އަހަރު ހިއްސާދާރުންނަށް ބަހާ ފައިދާ އިތުރުވެފައި އަނެއް އަހަރު މަދުވަނީ، ބޭނުންވަނީ ކޮންމެ އަހަރަކުވެސް ހިއްސާދާރުންނަށް ރަނގަޅު ނަފާއެއް ހޯދާދޭ ކުންފުންޏަކަށް ބަދަލުކުރަން" ޢާޒިމް އަރިހުގައި ކުންފުނީގެ މުސްތަޤުބަލާމެދު ގެންގުޅުއްވަނީ ކޮން ތަޞައްވުރެއްތޯ ސުވާލުކުރެއްވުމުން ވިދާޅުވިއެވެ.\nޢާޒިމް ފާހަގަކުރެއްވި ގޮތުގައި އެމްޓީސީސީއާ އޭނާ ހަވާލުވެވަޑައިގެންނެވި އިރުގައި އެ ކުންފުންޏަކީ ވަރަށް ބޮޑަށް ވީރާނާވެފައިވާ ކުންފުންޏެކެވެ. ކުންފުނީގެ ނިޒާމު އޮތީ ބޮއްސުންލައިފައެވެ. ޢާޒިމް ވިދާޅުވި ގޮތުގައި އޭނާގެ މަސައްކަތް ފައްޓަވާފައިވަނީ ނިޒާމު ހަރުދަނާކުރުމާ ހަމައިންނެވެ. ކުންފުނީގެ ހިއްސާދާރުންނަށް އެކަށީގެންވާ ނަފާއެއް ނެރެދެވޭނީ ކުންފުނީގެ ނިޒާމު ހަރުދަނާކޮށްގެން ކަމުގައި ޢާޒިމް ދެކެވަޑައިގަންނަވައެވެ. "ކުންފުނީގެ ސިސްޓަމް އޮތީ ފުދޭވަރަކަށް ބްރޭކްވެފައި. ފުރަތަމަ ކުރަންޖެހެނީ ފަންޑެމަންޓަލް މަސައްކަތްތައް. އަޅުގަނޑުގެ ކޯޕަރޭޓް އެކްސްޕީރިއެންސްގައި އެންމެ ރަނގަޅު ނިޒާމަކީ ބައެއް ކަންކަން ސެންޓްރަލައިޒްކޮށްގެން ކުރުން" ޢާޒިމް ވިދާޅުވިއެވެ. ކުންފުނީގެ ބައެއް ކަންކަން ސެންޓްރަލައިޒްކުރަންޖެހޭ ސަބަބު ވިދާޅުވެދެއްވަމުން ޢާޒިމް ފާހަގަކުރެއްވި ގޮތުގައި މިހާތަނަށް އެމްޓީސީސީގެ ޕްރޮކިއުމެންޓު އޮތީ ޑީސެންޓްރަލައިޒްކޮށްފައެވެ. ކުންފުނީގެ 14 އެގްޒެކެޓިވުން ތިބޭއިރު އެއިން ކޮންމެ ބޭފުޅަކަށްވެސް ޕީއޯގައި ސޮއިކުރެއްވުމަށްފަހު ބައެއް ޚިދުމަތްތައް ހޯއްދެވޭނެ ކަމުގައި ޢާޒިމް ފާހަގަކުރެއްވިއެވެ.\nމިހުރިހާ މައްސަލަތަކެއް ފާހަގަކުރައްވައި ޢާޒިމް ވިދާޅުވީ އޭނާ އެމްޓީސީސީއާ ހަވާލުވެވަޑައިގެން ފެއްޓެވި މަސައްކަތަކީ އެ ކުންފުންޏަށް މުއައްސަސާއެއްގެ އަސާސީ އޮނިގަނޑުގެ ސިފަ ގެންނެވުމުގެ މަސައްކަތް ކަމުގައެވެ. އަދި ކޮވިޑްގެ ޙާލަތާއި ގުޅިގެން އެ މަސައްކަތްކުރައްވަން ފުރިހަމައަށް ލިބިވަޑައިގެންނެވީ ދެ މަސް ކަމުގައިވެސް ޢާޒިމް ފާހަގަކުރެއްވިއެވެ. " އަޅުގަނޑުގެ އަމާޒަކީ ރަނގަޅު ފައުންޑޭޝަނެއް އެޅުން. ތަސައްވުރަކީ މިއަށްވުރެ ރަނގަޅު ކުންފުންޏެއް ދެން އަންނަ ބަޔަކަށް ދިނުން. އެމީހުންނަށް ހިންގަން ފަސޭހަވާނެ ތަނަކަށް ހެދުން. އިންސްޓިޓޫޝަނަލް މެމޮރީސް ރަނގަޅަށް ޓްރާންފާވާ ތަނަކަށް ހަދައި އިންސްޓިޓޫޝަންގެ ސިފަ ކުންފުންޏަށް ގެނައުން" ޢާޒިމް ވިދާޅުވިއެވެ.\nޢާޒިމް ފާހަގަކުރެއްވި ގޮތުގައި އެ ކުންފުނީގެ ސަގާފަތް ބަދަލުކޮށް، މުވައްޒަފުން ވިސްނާ،ފިކުރުކުރާ ގޮތް ބަދަލުކުރުމަށް މަސައްކަތްކުރުމަކީ ވަރަށް ގޮންޖެހުން ބޮޑު ކަމެކެވެ. ނަމަވެސް އެއީ ދޫކޮށްލައްވާ ވަރަށްވުރެ މުހިއްމު މަސައްކަތެއް ކަމުގައި ފާހަގަކުރެއްވިއެވެ. އަދި އެ މަސައްކަތްކުރައްވާތީ ކެރެކްޓާ ޑެމޭޖުކުރުމުގެ މަސައްކަތް ބައެއް ފަރާތްތަކުން ކުރި ނަމަވެސް އެ މަސައްކަތް ހުއްޓަވައިނުލައްވާނެ ކަމުގައި ޢާޒިމް ވިދާޅުވިއެވެ. " ކެރެކްޓާ ޑެމޭޖުކޮށްފާނެތީ ކުރަންޖެހޭ ރަނގަޅު އެއްވެސް ކަމެއް ނުކޮށް ދޫކޮށްނުލާނަން." ޢާޒިމް ވިދާޅުވިއެވެ.\nޢާޒިމް ވިދާޅުވި ގޮތުގައި އެމްޓީސީސީން ކުންފުނީގެ ވިޔަފާރިއަށް ބުރޫނާރާނެ ކޮންމެ މައުލޫމާތެއްވެސް ހާމަކުރާނެއެވެ. އަދި އެފަދައިން މައުލޫމާތު ހާމަކުރުމަކީ ކުންފުނިތަކުގެ ވެރިންނާއި ކުންފުނީގެ މުވައްޒަފުންނާމެދު ރައްޔިތުން ދެކޭ ގޮތް ރަނގަޅުކުރުމަށް ކުރަންޖެހޭ ކަމެއް ކަމުގައިވެސް ޢާޒިމް ފާހަގަކުރެއްވިއެވެ. "އަޅުގަނޑަކަށް ނުފެނޭ މައުލޫމާތު ހާމަނުކުރަނީސް ކުންފުނިތަކުގެ ވެރިންނާއި ކުންފުނީގެ މުވައްޒަފުންނަކީ އަޚުލާޤު ރަނގަޅު ބައެއް ކަމުގައި ރައްޔިތުން ދެކޭނެ ދުވަހެއް" ޢާޒިމް ވިދާޅުވިއެވެ.\nޢާޒިމް މިފަދައިން ވިދާޅުވި ނަމަވެސް މައުލޫމާތު ހޯދައި ލިބިގަތުމުގެ ޙައްޤުގެ ޤާނޫނުގައި ބުނެފައިވާ ދައުލަތުގެ އިދާރާތަކުގެ ތެރެއިން އިސްތިސްނާވުމަށް ހައިކޯޓަށް މައްސަލައެއް ހުށަހަޅާފައިވެއެވެ. އެކަމާ ގުޅިގެން "ދިޔަރެސް"އިން ސުވާލު ދެންނެވުމުން ޢާޒިމް ވިދާޅުވީ ސާފުކުރަންޖެހޭ ކަންކަން ސާފުކުރުމަކީ ކުރަންޖެހޭ ކަމެއް ކަމުގައެވެ. މައުލޫމާތު ހޯދައި ލިބިގަތުމުގެ ޙައްޤުގެ ޤާނޫނުގެ ދަށުން ހެދިފައިވާ ޤާވާއިދުގައި ސަރުކާރުން މިކުންފުނީގެ ހިއްސާއެއް ގަތުމުގެ ސަބަބުން މި ކުންފުނި ދައުލަތުގެ އިދާރާއެއް ކަމުގައި ސިފަ ކުރެވިފައިވާ ކަމަށާއި ނަމަވެސް މިކުންފުނިން ދެކެނީ އެމްޓީސީސީއަކީ ކުންފުނިތަކުގެ ޤާނޫނުގެ ދަށުން އުފެދިފައިވާ ވަކި ޝަޚުޞެއްކަމުގައިކަން ޢާޒިމް ފާހަގަކުރެއްވިއެވެ.\n"އެއްގޮތަކަށްވެސް އެއްވެސް މައުލޫމާތެއް ނުދޭކަށްނޫން. ބައެއް ގްރޭ އޭރިއާ ހުރީމައި ސާފުކޮށްލުމަކީ މުހިއްމު ކަމެއް" ޢާޒިމް ވިދާޅުވިއެވެ. ޢާޒިމް ޔަޤީންކަން ދެއްވި ގޮތުގައި ޢާޒިމްވާނީ މީޑިޔާއާވެސް ގާތް ގުޅުމެއް ބާއްވަވާ ބޭފުޅަކަށެވެ. އަދި ކުންފުނީގެ ހުރިހާ މުވައްޒަފުންނަށްވެސް އޭނާ އަންގަވާފައިވާނީ ކުންފުނީގެ ވިޔަފާރި މަސްލަހަތުތަކަށް ގެއްލުންނުވާނެ ގޮތުގެ މަތިން މައުލޫމާތު ހާމަކުރުމަށެވެ. މައުލޫމާތު ހިފަހެއްޓެވުމުގެ ވިސްނުންފުޅެއް ނުގެންގުޅުއްވާ ކަމުގައި ތަކުރާރުކޮށް ވިދާޅުވަމުން ޢާޒިމް ވިދާޅުވީ " އެއްވެސް މައުލޫމާތެއް ނުހިފަހައްޓާނަން. ގޯސްކޮށް ކަމެއް ނުކުރަންޏާ މައުލޫމާތެއް ހިފަހައްޓާކަށް ނުޖެހޭނެ." ކަމަށެވެ.\nމަހަޖައްރާފް: ރަނގަޅު އެސެޓެއް\nކުރީ ސަރުކާރުން އެމްޓީސީސީއަށް ގެނެފައިވާ މަހާޖައްރާފާ ގުޅޭ ގޮތުން ސުވާލުކުރުމުން ޢާޒިމް ވިދާޅުވީ އެ އެސެޓަކީ އޭގެ ޒާތުގައި ރަނގަޅު އެސެޓެއް ކަމުގައެވެ. އަދި އެ އެސެޓު ކަނޑުވާން ނުވަތަ ފައްތާލާން ދޫނުކުރައްވާނެ ކަމަށާއި، މަސައްކަތްކުރައްވަނީ އެ އެސެޓުން އެންމެ ރަނގަޅު ފައިދާއެއް ނެރެވޭނެ ގޮތެއް ހޯއްދެވުމަށް ކަމުގައިވެސް ފާހަގަކުރެއްވިއެވެ. ނަމަވެސް މަހަޖައްރާފުގެ އަގާމެދު ޢާޒިމް ސުވާލު އުފެއްދެވިއެވެ.\n"މިހާތަނަށް 1 ޕަސެންޓު ރިޓާންވެސް ނުލިބޭ މާނައަކީ އޭތި ގަނެފައި އޮތީ ވަރަށް ބޮޑު އަގެއްގައޭ. ކުންފުންޏެއްވީމާ ރިޓާން ލިބެންޖެހޭ." ޢާޒިމް ވިދާޅުވިއެވެ. އެގޮތުން މަހާޖައްރާފާ ގުޅޭ ގޮތުން ކުރިން ޖަހާފައިވާ ބައެއް ހިސާބުތަކަކީ މާބޮޑުކޮށްގެން ޖަހާފައިވާ ހިސާބުތަކެއް ކަމުގައި ދެކެވަޑައިގަންނަވާ ކަމަށް ޢާޒިމް ވިދާޅުވިއެވެ. އިތުރަށް ފާހަގަކުރެއްވީ ހިނގަމުންދާ އޮކްޓޯބަރު މަހުގެ7ވަނަ ދުވަހުން ފެށިގެން މަހަޖައްރާފުގައި މަސައްކަތްކުރާނީ މުޅިން ދިވެހިން ކަމުގައެވެ. އަދި އެ ބަދަލާއެކު6މިލިއަން ރުފިޔާ ސަލާމަތްކުރެވޭނެ ކަމުގައިވެސް އޭނާ ފާހަގަކުރެއްވިއެވެ.\n"އަޅުގަނޑު އެބަ މަސައްކަތްކުރަން މަހާ ޖައްރާފުގެ ބޭނުން މެކްސިމައިޒްކުރެވޭނެ ގޮތެއް ހޯދަން. ޖޫން ޖުލައިއާ ހަމައަށް އޭތި ފުލްކޮށް އޮންނާނެ ވަރަށް މަސައްކަތް އެމްޓީސީސީއަށް ދޭނެ ކަމުގެ އިޝާރާތް ސަރުކާރުން ވަނީ ދީފައި. އެއްޗަކީ ރަނގަޅު އެއްޗެއް. ސުވާލަކީ އަގު ރަނގަޅުތޯ." މިފަދައިން ވިދާޅުވުމާއެކު ޢާޒިމް ފާހަގަކުރެއްވީ އޭނާގެ ވިސްނުންފުޅުގައި ފަހަތަށް ބައްލަވައިގެން ހިންގެވުމުގެ ފިކުރެއް ނެތް ކަމުގައެވެ. ބޭނުންވަނީ ކުރިއަށް ފިޔަވަޅުއެޅުއްވުން ކަމަށާއި، މަހާ ޖައްރާފު އެންމެ ރަނގަޅަށް ބޭނުންކުރެވޭނެ ގޮތެއް ހޯދައިގެން އެއިން ލިބޭ އާމްދަނީ އިތުރުކުރެވޭނެ ގޮތްތަކެއް ހޯއްދަވަން މަސައްކަތްކުރައްވާނެ ކަމުގައި ވިދާޅުވިއެވެ. އެގޮތުން ޖޫން، ޖުލައިއާ ހަމައަށް ފުރިހަމައަށް އެ އުޅަނދު ބޭނުންކުރެވޭނެ ވަރަށް މަސައްކަތް ހަވާލުކުރާނެ ކަމުގެ ނިޝާނެއް ސަރުކާރުން ލިބިވަޑައިގެންފައިވާ ކަމުގައި ޢާޒިމް ފާހަގަކުރެއްވިއެވެ.\nއެމްޓީސީސީއަށް ދާއިމީ ގޮތެއްގައި ރަނގަޅު މިންވަރުގެ އާމްދަނީއެއް ލިބޭނީ، ދާއިމީ ގޮތެއްގައި އާމްދަނީ ލިބޭ ދާއިރާތައް އިތުރަށް ހަރުދަނާކޮށްގެން ކަމުގައި ފާހަގަކުރައްވައި، އެ ކުންފުނީގެ ވިޔަފާރީގެ ދާއިރާގެ ތެރެއިން ޑޮކްޔާޑު އިތުރަށް ފުޅާކުރެއްވުމުގެ ވިސްނުންފުޅެއް ގެންގުޅުއްވާ ކަމުގައި ޢާޒިމް ވިދާޅުވިއެވެ. އޭނާ ވިދާޅުވި ގޮތުގައި ޑޮކްޔާޑަކީ ބައިނަލްއަޤުވާމީ ފެންވަރުގެ ޑޮކްޔާޑަކަށް ހެދުމުގެ މަސައްކަތްވަނީ ފަށާފައެވެ. ނަމަވެސް ކޮވިޑް-19އާ ގުޅިގެން އެ މަސައްކަތްކުރުމަށް ރާއްޖެއިން ބޭރުން އަންނަ ފަންނީ ބައެއް ފަރާތްތަކަށް ދަތުރުނުކުރެވި މަސައްކަތް މަޑުޖެހިފައިވެއެވެ. މިހާރު އެ ދާއިރާގެ ދިވެހި މާހިރުންގެ އެހީތެރިކަމާއެކު މަސައްކަތް ފަށާފައިވާ ކަމުގައިވެސް ޢާޒިމް ވިދާޅުވިއެވެ.\nޑޮކްޔާޑުގެ މަސައްކަތް ކުރިއަށްދާ ކ.ތިލަފުށު ސައިޓުގެ4ބައިކުޅަ އެއް ބައި މިހާތަނަށް އޮތީ ޖަންކްޔާޑެއްގެ ގޮތުގައި ކަމަށާއި އެތަންވެސް އެއްކޮށް ހުސްކޮށް ބިމުގެ ބޭނުން އެންމެ އެދެވޭ ގޮތުގައި ހިފުމުގެ މުހިއްމުކަން ޢާޒިމް ފާހަގަކުރެއްވިއެވެ. އަދި 2021 ވަނަ އަހަރުގައި ޑޮކްޔާޑުން ލިބޭ އާމްދަނީ މިހާރަށްވުރެ އިތުރުކުރެވޭނެ ކަމުގައިވެސް އޭނާ ވިދާޅުވިއެވެ.\nކުރިއަށް އޮތްތަނުގައި އެމްޓީސީސީން ހިންގާނެ އެންމެ ފުޅާ އަދި އެންމެ ގިނަ ބަޔަކަށް ހެޔޮ އަސަރުކުރުވާނެ މަޝްރޫޢަކީ ކޮބައިތޯ ސުވާލުކުރުމުން ޢާޒިމް ތަޢާރަފުކޮށްދެއްވީ މުޅިން އައު ފެރީ ނިޒާމެއްގެ ވިސްނުމެވެ. އޭނާ ވިދާޅުވި ގޮތުގައި މިހާރު އެ ނިޒާމާ ގުޅޭ ދިރާސާތައްވެސްވަނީ ނިމިފައެވެ. އެގޮތުން ގިނަ ޚިދުމަތްތައް ހޯދުމަށް ރައްޔިޔުން ދަތުރުކުރާ ރަށްތަކަށް ދަތުރުކުރާ ސްޕީޑު ފެރީގެ ނިޒާމެއް ތަޢާރަފުކުރުމުގެ ވިސްނުންފުޅު ގެންގުޅުއްވާ ކަމުގައި ޢާޒިމް ވިދާޅުވިއެވެ.\nޢާޒިމް ފާހަގަކުރެއްވި ގޮތުގައި މި ފެރީގެ ނިޒާމާ ގުޅޭ ހުރިހާ ދިރާސާތަކެއް މިހާރުވަނީ ނިންމާފައެވެ. އަދި އެ ނިޒާމު ކުރިއަށް ގެންދިއުމުން، ސަރުކާރުން މިހާރު ދެމުންދާ ސަބްސިޑީއަށް ބަރޯސާވާ މިންވަރު ކުޑަކުރެވޭނެ ކަމުގައިވެސް ޢާޒިމް ވިދާޅުވިއެވެ. އަކަންކުރައްވާނެ ގޮތެއް ކަމުގައި ވިދާޅުވީ ކްރޮސް ސަބްސިޑައިޒްކުރުން ނުވަތަ ފެރީ ނިޒާމުން ފައިދާވާ ސަރަހައްދުތަކުން ލިބޭ އާމްދަނީ ބޭނުންކޮށްގެން އެހެން ސަރަހައްދުތަކުން ލިބޭ ގެއްލުން ފޫބައްދައިގެން ކަމުގައިވެސް ޢާޒިމް ފާހަގަކުރެއްވިއެވެ.\n38 % ރުޅިއައި\n13 % މައުލޫމާތު މުއްސަނދިވި\nއެމްޓީސީސީ ކުންފުނި އާދަމް ޢާޒިމް ސަރުކާރު\nOctober 16, 2020 16:10:20\nއަންނަ ނޮވެންބަރު 11 ވަނަ ދުވަހަށް ހޯރަފުށީ އެއާޕޯޓު މަސައްކަތް ނިންމަނީ\nAugust 23, 2020 10:52:38\nލ.މާބައިދޫ ބަނދަރުގެ ނެރު ހެދުމުގެ މަސައްކަތް ނިންމައިފި\nJune 25, 2020 14:03:57\nވޭވަށު ބަނދަރު މަސައްކަތް އެމްޓީސީސީން ފަށައިފި\nވަރަށް ގޯސްކޮށް ތިތަނުގެ ބައެއް ކަންކަން ދަނީ. އެކަމަކު އާޒިމް އަށް އެގޮތަށް އެކަންކަން އެ ކުރެވެނީ އެކަންކަން އެގޮތަށް ކުރަން ސަރުކާރު ހިންގާ ޕާޓީން މަދަދު ލިބޭތީ. އެހެން ނޫންނަމަ ނާޒިމްގެ ކޮށްކޮ އާޒިމް އަށް މިސަރުކާރުގައި ލިބޭނީ ކޮން ބާރެއް\nކަލޭ ކުރި ކަމަކުންތޯ ރަގަނޅު ނަފާ ލިބެނީ މިއޮތް ހުރިހާދުހު ގެއްލުން ވަމުން އައި ކުންފުނިވެސް ނަގާ ކޮޅަށް ޖެހީ ނިމިދިޔަ ސަރުކާރު ހިންގަން ހުރި ކުޅަދާނަ މޭސްތިރިއެއްގެ ވިސްނުންތޫނު ކަމާއިއެކު ކުރިމަސައްކަތުން\nނަފާވަނީ ބޮޑު ހިލަ ގެނައުމުގެ މަސައްކަތް އާޒިމު ހިންގަމުން ދާތީ\nއާދަމް ޢާޒިމް އަކީ ވަރަށް ހީވާގި ހިންގުންތެރި ވެރިއެއް އަބަދުވެ ސް ކުންފުންޏަށް ފައިދާވާގޮތަށް ވި ސްނަވާ ވެރިއެއް. ޢެމްޓީ ސީސސސ ސީގެ ހަޔާތުގައި އެންމެ ހީވާގި އެމްޑީ ތެރޭ ހިމެނޭ. މިކޮވިޑް ބަލިމަޑުކަމުގަވެ ސް ކުންފުނި ހިންގުމުގައި ދެއްކެވި ހީވާގިކަމަށް އަޅުގަޑު އެމްޑީ އަށް އަރުވާނީ އޭ⛧. ދެން އެމްޓީ ސީ ސީ ގައި ގިނަދުވަހު މަ ސައްކަތް ކުރި މީހުނަށް ރަގަޅު ގޮތެއް ހައްދަވައި ދެއްވައިފިނަމަ އެއީ ހަމަ 1 ވަނަ\nއާޒިމް އަކީ ހިންގުންތެރިއެއް ނޫން... މީވަރަށް ވާހަކަ\nތިތަނުގައިވެސް އޮތީ ހުސް ކޮރަޕްޝަން. ހަމަކާލަނީ. ބަލަނީ އަބަދުވެސް އެއްޗެއްކާލެވޭތޯ


އަންހެން މޮޅު ކުޅުންތެރިޔަކަށް ކާލީ ލޮއިޑް، އެންމެ މޮޅު ގޯލުގެ...\nއަންހެން މޮޅު ކުޅުންތެރިޔަކަށް ކާލީ ލޮއިޑް، އެންމެ މޮޅު ގޯލުގެ އެވޯޑް ފާއިޒަށް\nލޮއިޑް ވަނީ 2015 ވަނަ އަހަރު ވެސް މި އެވޯޑް ހޯދާފަ\n10 ޖެނުއަރީ 2017 | އަންގާރަ 20:38\nފީފާ ދި ބެސްޓް އެވޯޑް ލިބުނު ފަރާތްތައް\nފީފާގެ މޮޅު ކުޅުންތެރިޔާ ހޮވުމަށް ރޭ ޒިއުރިކުގައި ބޭއްވި އެވޯޑް ހަފުލާގައި އެންމެ މޮޅު އެންމެ މޮޅު އަންހެން ފުޓްބޯޅަ ކުޅުންތެރިޔަކަށް އެމެރިކާގެ ކާލީ ލޮއިޑް ހޮވުނު އިރު، އެންމެ މޮޅު ގޯލް ޖެހި ކުޅުންތެރިޔަކަށް މެލޭޝިއާގެ މޮހްދް ފާއިޒް ސުބްރީ ހޮވިއްޖެ އެވެ.\nކާލީ ލޮއިޑަށް އެންމެ މޮޅު އަންހެން ކުޅުންތެރިޔާގެ މަގާމު ލިބުނީ ބްރެޒިލްގެ މާރްތާ އާއި ޖަރުމަނުގެ މެލަނީ ބެރިންގާއާ ވާދަކޮށެވެ.\nޖަރުމަނާ އެކު މިދިޔަ އަހަރުގެ އޮލިމްޕިކްސްގެ އަންހެން ފުޓްބޯޅަ އިވެންޓް ކާމިޔާބުކުރި މެލަނީ އާއި މޮޅު ކުޅުންތެރިޔާގެ އެވޯޑް ފަސް ފަހަރު ހޯދާފައިވާ މާރްތާގެ މައްޗަށް ކުރި ހޯދުމަށް ފަހު ކާލީ ބުނީ މިއީ އުއްމީދުކުރި ކާމިޔާބެއް ނޫން ކަމަށެވެ.\nއެމެރިކާއާ އެކު އޮލިމްޕިކް ރަން މެޑަލް ދެ ފަހަރު ހާސިލްކޮށްފައިވާ ލޮއިޑް ވަނީ 2015 ވަނަ އަހަރު ވެސް ފީފާގެ އެންމެ މޮޅު އަންހެން ކުޅުންތެރިޔާގެ މަގާމް ހޯދައިފަ އެވެ. އެންމެ މޮޅު އަންހެން ކޯޗަކީ ޖަރުމަނަށް އޮލިމްޕިކްސް ރަން މެޑަލް ހޯދައިދިނުމަށް ފަހު މިދިޔަ އަހަރު ރިޓަޔާކުރި ޖަރުމަނުގެ ސިލްވިއާ ނެއިޑެވެ.\nއަހަރުގެ އެންމެ މޮޅު ގޯލް ޖަހާ ކުޅުންތެރިޔަކަށްދޭ ފީފާ ޕުސްކަސް އެވޯޑް މި ފަހަރު ލިބުނީ މެލޭޝިއާ ސުޕަ ލީގު މެޗެއްގައި ޕަހަންގް ކޮޅަށް އާދާޔާ ހިލާފު ގޯލެއް ޖެހި ޕުލާއު ޕިނަންގް އަށް ކުޅޭ މެލޭޝިއާގެ މޮހްދް ފާއިޒް ސުބްރީ އަށެވެ. އޭނާ ފޮނުވާލި ހިލޭ ޖެހުން ގޯލުގެ ވާތް ފަޅިން ބޭރަށް އަމާޒުވި ނަމަވެސް، އޮޅާލާފައި ގޮސް ވަނީ ވާތް ފަޅިން މަތީ ކަނަށެވެ. މިއީ ބްރެޒިލްގެ ރޮބާޓޯ ކާލޯސް ޖަހާފައިވާ މަޝްހޫރު ބަނާނާ ފްރީކިކް ސްޓައިލްގެ ހިލޭ ޖެހުމެކެވެ.\nމި ފަހަރު ފީފާ ފެއާޕްލޭ އެވޯޑް ލިބިފައިވަނީ ކޮލަމްބިއާގެ އެތުލެޓިކޯ ނޭސިއަނަލް އަށެވެ. ފީފާ އިން އެތުލެޓިކޯ އަށް މި ޝަރަފްދިނީ ކޮޕަ ސުޑަމެރިކާނާގެ ފައިނަލް މެޗުގައި އެ ޓީމާ ދެކޮޅަށް ކުޅެން ކޮލަމްބިއާ އަށް ދަތުރުކުރަނިކޮށް މަތިންދާބޯޓް ވެއްޓި، މެޖޯރިޓީ ކުޅުންތެރިން މަރުވެފައިވާ ބްރެޒިލްގެ ޝަޕޮކޮއެންސް އަށް މުބާރާތުގެ ޗެމްޕިއަންކަން ދޭން އެ ޓީމުން އެދިފައިވާތީ އެވެ.\nފީފާ އިން ބުނީ އެތުލެޓިކޯ އިން ދައްކައިދިނީ ފެއާޕްލޭ އާއި ސުލްހައިގެ އެންމެ މަތީ ނަމޫނާ ކަމަށެވެ.\nފީފާ ފިފްޕްރޯ ޑްރީމް ޓީމު ޑޮމިނޭޓްކޮށްފައިވަނީ ބާސެލޯނާ އާއި ރެއާލް މެޑްރިޑުންނެވެ. އެގޮތުން ބާސެލޯނާގެ ޖެރާޑް ޕީކޭ އާއި އަންދްރޭ އިނިއެސްޓާ އާއި ލުއިސް ސުއަރޭޒް އަދި މެސީގެ އިތުރުން މެޑްރިޑުން ހިމެނުނީ ރޮނާލްޑޯ އާއި ސާޖިއޯ ރާމޯސް އާއި ޓޯނީ ކްރޫސާއި މާސެލޯ އާއި ލޫކާ މޮޑްރިޗެވެ.\nޖަރުމަނުގެ ބަޔާން މިއުނިކުގެ ގޯލްކީޕަރު މެނުއަލް ނޯޔާ ވެސް ފުރުސަތު ހޯދިއިރު ދެން ހިމެނެނީ ބާސެލޯނާ އިން މި ސީޒަނުގައި ޔުވެންޓަސްއާ ގުޅުނު ޑެނިއަލް އަލްވެސް އެވެ.\nފީފާ ފޭން އެވޯޑުގެ ޝަރަފް ދީފައިވަނީ އިންގްލެންޑުގެ ލިވަޕޫލާއި ޖަރުމަނުގެ ބޮރޫޝިއާ ޑޯޓްމަންޑުގެ ސަޕޯޓަރުންނަށެވެ. އެއީ ލިވަޕޫލުގެ 96 ސަޕޯޓަރުން މަރުވި ހިލްސްބަރާ ހާދިސާ އަށް 27 އަހަރު ފުރުމުގެ އެއް ދުވަސް ކުރިން، ޔުރޮޕާ ލީގުގައި މި ދެ ޓީމު އެންފީލްޑުގައި ކުޅުނު މެޗުގައި އެ ހާދިސާގެ ހަނދާނާއި ޝަރަފުގައި ދެ ޓީމުގެ ސަޕޯޓަރުން ގުޅިގެން ދެއްކި ނަމޫނާ އަށެވެ.\nދާދި ފަހުން ރިޓަޔާކުރި ދުނިޔޭގައި އުފެދުނު އެންމެ މޮޅު އެއް ފުޓްސަލް ކުޅުންތެރިޔާ ބްރެޒިލްގެ ފަލްކާއޯގެ ކެރިއަރުގައި ހޯދި ކާމިޔާބީގެ އަގުވަޒަންކޮށް ފީފާ އިން ރޭ ވަނީ އޭނާ އަށް އައުޓްސްޓޭންޑިން ކެރިއަރު އެވޯޑް ދީފަ އެވެ.\nފީފާ އިން އެންމެ ފުރަތަމަ މޮޅު ކުޅުންތެރިޔާގެ އެވޯޑް ދޭން ފެށީ 1991 ވަނަ އަހަރު އެވެ. އޭގެ ފަހުން 2010 އިން 2015 ވަނަ އަހަރުގެ ނިޔަލަށް ފީފާ އިން އެވޯޑް ދިނީ ފްރާންސް ފުޓްބޯލްގެ ބެލޮންޑިއޯ އެވޯޑާ އެއްކޮށްލައިގެންނެވެ.\nބެލޮންޑިއޯއާ ވަކިވެ ފީފާ އިން މިދިޔަ އަހަރު ބެސްޓް ފީފާ އެވޯޑްސް ތައާރަފްކުރި އިރު ބެލޮންޑިއޯ އެވޯޑް ވެސް ވަކިން އަނެއްކާ ދޭން ވަނީ ފަށައިފަ އެވެ.


Terminal TMA ah dhinun goas, massala balan jehey: Usham | Mihaaru\nޓާމިނަލް ޓީއެމްއޭ އަށް ދިނުން ގޯސް، މައްސަލަ ބަލަން ޖެހޭ: އުޝާމް\n05 ފެބުރުއަރީ 2020 - 22:09\nސީޕްލޭން އިންޑަސްޓްރީގެ ތަޖުރިބާކާރުންނާއި ވާދަވެރި ވިޔަފާރިވެރިންގެ ޝަކުވާތަކަށް ބެލުމެއް ނެތި އަދި އެމްއޭސީއެލް އަށް ލިބެން އޮތް ބޮޑު ފައިދާއެއް ގެއްލޭ ގޮތަށް، އާ ސީޕްލޭނުން ބޮޑު ޖާގައެއް ޓީއެމްއޭ އަށް ދޭން ސަރުކާރުން މިއަދު ވަނީ ނިންމައިފަ އެވެ.\nޓީއެމްއޭއަށް ފައިދާ ވާ ގޮތަށް ޓާމިނަލް ދޭން ނިންމުން\nއެކަމާ ގުޅޭގޮތުން އޮޑިޓާ ޖެނެރަލް ހެއްދެވި އޮޑިޓްގައި ބުނެފައި ވަނީ އާ ސީޕްލޭން ޓާމިނަލް ހިންގަން ރާއްޖޭގެ އެންމެ ބޮޑު ސީ ޕްލޭން އޮޕަރޭޓަރު، ޓީއެމްއޭ އަށް ދީފި ނަމަ، އަހަރަކު 41 މިލިއަން ޑޮލަރު (632 މިލިއަން ރުފިޔާ) އެމްއޭސީއެލް އަށް ގެއްލޭނެ ކަމަށެވެ.\nކުރީގެ ޑެޕިއުޓީ އެޓާނީ ޖެނެރަލް އުޝާމް "މިހާރު" އަށް ވިދާޅުވީ ދައުލަތަށް ފައިދާއެއް ވާން އޮއްވައި އެ ނޫން ގޮތަކަށް ނުވަތަ އެ ފައިދާ އަށް އުނިކަމެއް އަންނާނެ ގޮތަކަށް އަމަލު ކުރުމަކީ ކޮރަޕްޝަން ހުއްޓުވުމާއި މަނާކުރުމުގެ ގާނޫނުގެ 13 ވަނަ މާއްދާގެ ހ. ގައި ބުނާ ގޮތުން ކުށެއް ކަމަށެވެ. އެހެންކަމުން އެ މައްސަލަ އޭސީސީން ބަލައި ތަހުގީގު ކުރަން ޖެހޭ ކަމަށް އޭނާ ވިދާޅުވި އެވެ.\n"އޮޑިޓް ރިޕޯޓްގައި އެބައޮތް ދައުލަތަށް ގެއްލުންވާނޭ މި ނިންމުމުގެ ސަބަބުން. އެހެން ވީމަ ވަރަށް ސާފު. އެހެން ރިޕޯޓެއް އޮއްވައި މިކަން ކުރުމަކީ ވަރަށް ބޮޑު މައްސަލައެއް،" ކަންބޮޑުވުން ފާޅުކުރައްވަމުން އުޝާމް ވިދާޅުވި އެވެ.\nދައުލަތަށް ފައިދާއެއްލިބެން އޮތް އެއްވެސް ކަމެއްގެ ފައިދާ ދައުލަތަށް ނުލިބޭގޮތަށް ނުވަތަ އެ ފައިދާއަށް އެއްވެސް އުނިކަމެއް ލިބޭގޮތަށް އަމަލުކުރުމަކީ ގާނޫނީ ކުށެއް. އެއީ ކޮރަޕްޝަންގެ އަމަލެއް. @ACC_Maldives https://t.co/1DQekAiN1n pic.twitter.com/YcqfDyRn2K\nކޮރަޕްޝަން އަމަލެއް ކަމަށް ތުހުމަތުކޮށް އުޝާމް ކުރެއްވި ޓްވީޓް--\nފިނޭންސް މިނިސްޓްރީން މިއަދު ނެރުނު ބަޔާނުގައި، ރައްޔިތުންނަށް ވިސްނައިދޭން އުޅެފައި ވަނީ، ޓީއެމްއޭ އިން މިހާރު ވެސް ވަރަށް ކުޑަ އަގެއްގައި އޮޕަރޭޓްކުރަމުން އަންނަ ޓާމިނަލްއާ އެއްވަރުގެ ޖާގައެއް، އެމްއޭސީއެލުން ބޮޑު ހޭދައެއް ކޮށްގެން ހެދި ޓާމިނަލުން ދޭން ނިންމީ، އިންވެސްޓަރުންގެ ހިމާޔަތުގައި ކަމަށެވެ. އެކަމަކު ޓީއެމްއޭ އިން ދިގު މާޒީއެއްގައި ހޯދަމުން އައި ބޮޑު ފައިދާ، ހަމަ އެގޮތަށް ނެގޭ ގޮތަށް، އާ ޓާމިނަލުން ޖާގަ ދެނީ، އެ މަގުސަދުގައި ނޫން ކަމަށް، މިދިއަ ހައެއްކަ މަސް ދުވަހު، އިންޑަސްޓްރީގެ ތަޖުރިބާކަރުން ދިޔައީ ބުނަމުންނެވެ.\nފިނޭންސްގެ ބަޔާނުގައި ބުނެފައި ވަނީ، އާ ޓާމިނަލުން އެވަރުގެ ޖާގައެއް ޓީއެމްއޭ އަށް، ކުރިއަށް އޮތް ދެ އަހަރަށް ދޭން ނިންމީ ވެސް، މިހާރު ވެސް ކުއްޔަށް ދީފައިވާ އަގުގައި ކަމަށެވެ.\n55 މިލިއަން ޑޮލަރު: މަޝްރޫއުގެ އަގު\n28،000 އަކަމީޓަރު: ހަތަރު ބުރީގެ އާންމު ޖާގައިގެ ބޮޑުމިން\n8،836 އަކަމީޓަރު: އެމްއާރުއޯ ފެސިލިޓީ އަށް\n100 އަކަމީޓަރު: ވީވީއައިޕީ ބަޔަށް\nޓީއެމްއޭ އަށް 16،222 އަކަމީޓަރުގެ ޖާގަ ދިނުމުން، ލައުންޖްތައް ހަދަން ބާކީ ދެން އޮންނާނީ 13،422 އަކަމީޓަރެވެ.\nޓާމިނަލް ދޭގޮތުން ދައުލަތަށް ގެއްލުންވާނެ ކަމަށް އޮޑިޓް ރިޕޯޓް ބުނުން--\nއާ ޓާމިނަލުން ވިޔަފާރީގެ އުސޫލުން އެހެން ފަރާތްތަކަށް، ސީދާ އެމްއޭސީއެލުން ޖާގަ ދެން ދޭނީ ޓީއެމްއޭ އާއި މަންޓާ އެއާއަށް ދީފައި ބާކީ އޮންނަ ޖާގަ އެވެ.\nރިސޯޓްތަކަށް ދޫކުރާ ލައުންޖްތަކަކީ ޓާމިނަލުން އެންމެ ބޮޑު އާމްދަނީއެއް ވައްދާ ވިޔަފާރީގެ އެއް ކޮމްޕޯނެންޓެވެ. އެކަމަކު ޓީއެމްއޭ އަތުން ކުޑަ އަގެއްގައި ޖާގަ ލިބެން އޮއްވާ ބޮޑު އަގެއްގައި އެމްއޭސީއެލުން ޖާގަ ކުއްޔަށް ހިފާނީ ދެން ކޮން ރިސޯޓްތަކުންތޯ، ބައެއް ތަޖުރިބާކަރުން މިހާރު ވެސް ސުވާލު އުފައްދަ އެވެ.\nއާ ޓާމިނަލްގެ މަސައްކަތް ފެށުމާ އެކު އެމްއޭސީއެލްގެ ބޯޑުން ހަމައެކަނި ޓީއެމްއޭއާ އެކު މަޝްވަރާތައް ކުރިކަން މީޑިއާ އަށް ތިލަވެފައިވެ އެވެ. އެހެންކަމުން އިންސާފުވެރިކަމާ އެކު އާ ޓާމިނަލުން ޖާގަ ދިނުމުގެ މުހިންމުކަމާ މެދު ވާހަކަ ދެއްކި ބައެއް ތަޖުރިބާކާރުން އޭރު ވެސް ބުނަމުން ގެންދިޔައީ، ޓީއެމްއޭ ކޮޅަށް އެމްއޭސީއެލްގެ ބޯޑު ޖެހިފައި އޮތް ކަމަށެވެ.\nޓީއެމްއޭއަކީ މިހާރު ބޭރުގެ ދެ ކުންފުންޏަކުން ކޮންޓްރޯލްކުރާ އެއާލައިނަކަށް ވިޔަސް، އެއީ ރާއްޖޭގެ އެންމެ ބޮޑު އެއް މަހުޖަން، ޗަމްޕާ ހުސެއިން އަފީފުގެ ބޮޑު ހިއްސާއެއް ކުރިން އޮތް އެއާލައިނެކެވެ. އަދި މިހާރު ވެސް އެމްއޭސީއެލްގެ ބޯޑުގައި އަފީފުގެ ސީދާ ކޮންޓްރޯލް އޮންނަ ވަރަށް، ވިޔަފާރި އާއި އާއިލީ ގޮތުން ގުޅުން އޮތް މެމްބަރުން އެބަ ތިއްބެވި އެވެ.\nޓީއެމްއޭ އެންޓި ކޮރަޕްޝަން ކޮމިޝަން އެމްއޭސީއެލް ކޮރަޕްޝަން މެމްބަރު އަހުމަދު އުޝާމް (ވިލިމާލެ)\n33 ކޮމެންޓް, 27 ރިއެކްޝަންސް\nޖެނަޑަރ މިނިސްޓަރ ޝިދާތާގެ އިތުބާރު ނެތް ކަމުގެ މައްސަލައާއެކު ފިނޭސް މިނިސްޓަ އަމީރުގެ ވެސް އިތުބާރު ގެއްލުމުގެ މައްސަލަ މަޖިލީހަށް ބަލަން ކެރޭނެބާ. ރައީސް ޔާމީން ސަރުކާރުންވެސް އޮޑިޓް ރިޕޯޓްތައް ބޮލައިލާ ޖެހީ މިހާރުވެސް ހަމަ އެހެން. މާލިއްޔާއިން ހަމަ ވައްކަން މިކުރަނީ. ކުރީ ސަރުކާރަށް ފެނުނީ އެމްޓީޑީސީ މިސަރުކާރަށް އެމްއޭސީއެލް. ކިހާބޮޑު ދެރައެއްމީ ރައްޔިތުންނަށްލިބޭ. ސަހަލު އެކަކުވެސް ނެތޭ.\nޒީރޯ އިތުރުވާ ގޮތަށް ކޮރަޕްޝަން ހިންގާ ޓޮލަރޭޓް ކުރުމުގައި ސަރުކާރު ދުވަކަހަށްވުރެ ދުވަހެއް ކުރިއަރަމުން އެބަދޭ.\nހީވާކަހަލަ ކޮލިގޭ ހަރުމުދަލޭ ..\nސީޕްލޭން އޮޕަރޭޝަން ފަދަ ޔަގީން ނަފާ ބޮޑު ، އަދި އަމުދުން ބޭރުގެ ވިޔަފާރިއަކަށް ދައުލަތުން އިނާޔްތްދޭކަށް ނުޖެހޭނެ! ލޯނު ނުދެއްކިގެން ރައްޔިތުން އަތުން ނަގާ ޓެކްސް އިންތިހާއަށް ބޮޑުކޮށް އިތުރު ކުރަނީ ! ޢެކަމަކު ނުއަގުގައި އެއާރޕޯރޓް ބައިބަޔަށް ވިއްކަނީ! ބްރޯ، ޑީލެއް ނޫންކަމަށް ގަބޫލުކުރާނީ ކިހިނެތް؟ ހައްތާވެސް ވަގުން ދޮގެއްތޯ!\nމަށަށް ނުވިސްނެނީ 55 މިލިއަން ޑޮލަރުގެ ޕްރޮޖެކްޓަށް އޮޑިޓް އޮފީހުން އަހަރަކު 41 މިލިއަން ޑޮލަރު ފައިދާ ލިބޭނޭ ބުުނާގޮތެއް!! އެއީ ދޮޅު އަހަރު ނުވަނީސް އިންވެސްޓްމަންޓް ރިކަވަރ ވާނޭ ބުނުން!!! މިއީ ބުއްދި ގަބޫލުކުރެވޭ ނަމްބަރެއް ނޫން. ތިވާނެ ދުނިޔޭގެ އެންމެ ރިޓާން ރަގަޅު އިންވެސްޓްމަންޓަށް.\nޢަހަރެމެންނަށް ނުވިސްނެނީ ރައްޔިތުން އަތުން ނަގާ އެއާރޕޯރޓް ޓެކްސް ބޮޑު ކުރަން ނިންމާފައި ބިޑް ކުރުމެއްނެތި، ކުއްޔަށް ބަދަލު ގެނައުމެއްނެތި ޓީއެމްއޭ އަށް ސީޕްލޭން ޓަރމިނަލްގެ ބޮޑުބައެއް ދިނީމައެވެ\nމިކަމާ ބެހޭ ގޮތުން މަޖްލިސް ރައީސް ގެ ބަހެއް ބޭނުން ވެ އެވެ. މިއީ ގައުމީ މައްސަލަ އެކެވެ.\nއެކަން ދަނީ ހަމަ ރަގަޅަށް. އެކަމުގައި އެއްވެސް ގޯހެއް އޮތް ކަމަކަށް ނުފެނޭ.\nޕީޕީެމް ވެރިކަމައް ގެންނަންވެއްޖެ ޔާމިން ދޫއްކޮއްލާ\nދެން ޔާމީން ގެންނާނެ ކަމެއް ނެތް. ރައްޔިތުންގެ ފުރިހަމަ ރުހުމާއެކު ގެނައި ސަރުކާރުންނާ މަޖްލިހުން ރައްޔިތުންނަށް ހައްގުވާ މިންވަރު ލިބޭނެ.\nޔާމީން ތި ޓާމިނަލް އެޅިވެސް ޓީއެމްއޭ އަށް ދޭން އެއްބަސްވެފަ.\nޔާމީންތަ އެއްޗެހީގަ ސޮއިކޮށްގެން އުޅެނީ މި ސަރުކާރުގައިވެސް.\nޓީއެމްއޭ ބްލެކްސްޓޯނަށް ވިއްކާލުމަށްފަހު ދެން އެމީހުންގެ ބޮލުގަ އެޅުވީ ރަންގަލި ކޮންރެޑް ރިސޯޓް! ބްލެކްސްޓޯނުން ޓީއެމްއޭ އެހެން ބަޔަކަށް ބޮޑު ކެޕިޓަލް ގެއިން އަކާ ޗައިނާ ކުންފުންޏަކަށް މިހާރު ވިއްކާލާފަ ކަމަށް ވަނީ! ޓީއެމްއޭ އެނުއަލް ޕްރޮފިޓް އުޅެނީ އަހަރަކު ފަންސާސް މިލިޔަން ޑޮލަރާގާތުގަ! މި ފަދަ ކުންފުނިންތަކުން އަހަރުމެންގެ ޕޮލިސީ މޭކަރުންނަށް ނުފޫޒު ނުފޯރުވާނެކަމަށް ހީކުރުމަކީ ކުށް ހީ އެއް! ފިނޭންސް، އާ އިކޮނޮމިކް މިނިސްޓަރުން ފަދަ މީހުނަށް!\nދައުލަތަށް ގެއްލުންވާގޮތަށް ސީޕްލޭން ޓާމިނަލް ދިނުމާ ދެކޮޅު.


20 kuhveriyakah adhabu lui kohdhee dhookohlaifi\n20 ކުށްވެރިޔަކަށް އަދަބު ލުއިކޮށްދީ ދޫކޮށްލައިފި\nކުށްވެރިންތަކެއް: 20 ކުށްވެރިޔަކަށް މާފު ދިނުމަށްފަހު އިއްޔެ ވަނީ ދޫކޮށްލާފާއި. --\nއެކިއެކި ޖަލު ހުކުމްތައް ތަންފީޒު ކުރަމުންދިޔަ 20 ކުށްވެރިޔަކަށް އަދަބު ލުއިކޮށްދީ ދޫކޮށްލައިފި އެވެ.\nމޯލްޑިވްސް ކަރެކްޝަނަލް ސާވިސްގެ މީޑިއާ އޮފިޝަލު އަހްމަދު ލުގްމާން މިއަދު ވިދާޅުވީ ކުށްވެރިންނަށް މާފު ދިނުމުގެ ގާނޫނުގެ ދަށުން ރައީސުލްޖުމްހޫރިއްޔާ 20 ކުށްވެރިއަކަށް އިއްޔެ އަދަބު ލުއިކޮށްދީފައިވާ ކަމަށެވެ. އަދި މިހާތަނަށް އަދަބު ލުއިކޮށްދީފައިވަނީ ވެސް 20 ކުށްވެރިންނަށް އެކަނި ކަމަށެވެ. އެއީ ކުދި ކުށްތަކުގައި ޖަލަށް ލާފައިވާ ކުށްވެރިންނެވެ.\nލުގުމާން ވިދާޅުވީ އެންމެ ފުރަތަމަ އެ ކުށްވެރިން ދޫކުރާނީ އެއް މަސް ދުވަހަށް ގޭ ބަންދަށް ކަމަށާއި އެ ދުވަސްތަކުގައި އެއްވެސް ކުށެއް ނުކުރާނަމަ ދެ މަސް ދުވަހަށް ރަށު ބަންދަށް ދޫކޮށްލާނެ ކަމަށެވެ. އަދި އެ ދުވަސްތަކުގައިވެސް އެއްވެސް ކުށެއް ނުކުރާނަމަ ފަސް އަހަރަށް މުޖުތަމައުގެ ތެރެއަށް ދޫކޮށްލާނެ ކަމަށެވެ. ފަސް އަހަރަށްވުރެ ކުޑަ ޖަލު ހުކުމެއް އައިސްފައިވާނަމަ އެ މުއްދަތު ހަމަވުމުން މިނިވަންވާނެ ކަމަށެވެ. މި މުއްދަތުތަކުގެ ތެރޭގައި ކުށެއް ކޮށްފިނަމަ އަނބުރާ ޖަލަށް ގެންދާނެ އެވެ.\nރައީސުލްޖުމްހޫރިއްޔާ ދެއްވާ ހާއްސަ ފުރުސަތުގެ ގަވާއިދުގެ ނަމުގައި އާ ގަވައިދެއް އެކުލަވާލައި އާގަވާއިދެއް މިދިޔަ އަހަރު ވަނީ ގެޒެޓުކޮށްފަ އެވެ. އެ ގަވާއިދަކީ، ޖިނާއީ ކުށުގެ ހުކުމް ތަންފީޒު ކުރަމުންދާ މީހުންގެ އުޅުމަށާއި އަހުލާގަށް ބެލުމަށްފަހު، އަދި މުޖުތަމައަށް އެނބުރި އައިސް، މުޖުތަމައަށް ފައިދާހުރި، ދިރިއުޅުމުގެ ފުރުސަތެއް އޮތް މީހުންނަށް ފުރުސަތު ފަހިކޮށްދިނުމުގެ ގޮތުން އެ މީހަކު ކޮށްފައިވާ ކުށަށް މައާފުދިނުމާބެހޭ އުސޫލުތައް ބަޔާންކުރާ ގަވައިދެކެވެ.\nމި ގަވައިދުގެ ދަށުން ލުއި ދޭނީ ރައީސް އަމިއްލައަށްފުޅަށް އިސް ނަންގަވައިގެންނެވެ. ގަވައިދުގައިވާ ގޮތުން ރައީސްގެ އިސްނެންގެވުމުގެ މަތިން ޝަރުތާއެކު މައާފުދޭން ފެންނަ މީހުން ކަނޑައެޅުމަށްޓަކައި، ކަމާބެހޭ ފަންނީ ބޭފުޅުންގެ މައްޗަށް އެކުލެވޭ ކޮމިޓީއެއް، "ރައީސުލްޖުމްހޫރިއްޔާގެ މައާފުދިނުމުގެ ހާއްސަ ފުރުސަތު ދޭ ފަންނީ ކޮމިޓީ" ގެ ނަމުގައި ހޯމް މިނިސްޓަރު އެކުލަވާލަން ޖެހެ އެވެ.\nމިނިސްޓަރުގެ އިރުޝާދާއެކު ހިންގާ މި ކޮމެޓީން މައާފު ދިނުމަށް ފުރުސަތު ދޭން ނިންމައިފިނަމަ، އެނބުރި މުޖުތަމައަށް އައިސް، ކުށުން ދުރުހެލިވެފައިވާ އަދި މުޖުތަމައަށް ފައިދާހުރި މީހެއްގެ ގޮތުގައި ދިރިއުޅުމުގެ ފުރުސަތު އޮތް ކަމަށް ފެންނަ މީހުންގެ ލިސްޓު އެކުލަވައިލުމަށްފަހު، ކޮމިޓީން ރައީސްއަށް އެ މައުލޫމާތު ފޮނުވަން ޖެހޭނެ އެވެ.\nއެ ގަވާއިދުގެ ދަށުން މާފު ނުދޭނެ ކުށްތަކުގެ ތެރޭގައި ހިމެނެނީ އިސްތިއުނާފު މަރުހަލާގައި ތިބި ކުށްވެރިންނާއި، ގަސްދުގައި މީހަކު މެރުމުގެ ކުށް ސާބިތުވެފައިވާ މީހުންނާއި، ޓެރަރިޒަމްގެ ކުށް ސާބިތުވެފައިވާ ކުށްވެރިންނާއި، ކުޑަކުއްޖަކަށް ޖިންސީ ގޯނާކުރުމުގެ ކުށެއް ސާބިތުވާ މީހުންނާއި، މަސްތުވާތަކެތި ޓްރެފިކް ކުރުމުގެ ކުށުގެ މީހުން އަދި ގަދަކަމުން ޖިންސީގުޅުން ހިންގުމުގެ ކުށް ސާބިތުވެފައިވާ މީހުންނެވެ.\nއަދި މާފު ދެވޭނީ ގަވައިދުގައިވާ ގޮތުން އެ މީހެއްގެ މައްޗަށް އެންމެ ހުކުމެއް ކޮށްފައިވާނަމަ، އެ ހުކުމުގެ ހަތަރުބައިކުޅަ އެއްބައި ތަންފީޒުކޮށްފައިވާނަމަ އެވެ. އެ މީހެއްގެ މައްޗަށް އެއް ހުކުމަށް ވުރެ ގިނަ ހުކުމްކޮށްފައިވާނަމަ، ތަންފީޒުކުރަމުންދާ ހުކުމުގެ ހަތަރުބައިކުޅަ އެއްބައި ތަންފީޒުކުރުމުން ނޫނީ މާފު ނުދެވޭނެ އެވެ.\nމާފު ދޭން ފެންނަ ކަމަށް ކޮމެޓީން ނިންމާ މީހުންނަށް ހާއްސަ ރީހެބިލިޓޭޝަން ޕްރޮގްރާމެއް ކޮމެޓީން ހިންގަން ޖެހެ އެވެ. ރައީސް މާފު ދޭނީ އެ ޕްރޮގްރާމް ފުރިހަމަކަމާއެކު ނިންމުމުންނެވެ.\nމައާފުދިނުމަށް ފުރުސަތުދޭން ކޮމިޓީއަށް ފެންނަ މީހުންނާ ގުޅޭގޮތުން ރައީސް ވަކި ގޮތެއް ނިންމަވައި، ހޯމް މިނިސްޓަރަށް އެންގެވުމުން، އެ ނިންމެވުން ކަރެކްޝަނަލް ސާވިސްއިން މިނިސްޓަރުގެ އެންގެވުމުގެ މަތިން ތަންފީޒުކުރަން ޖެހޭނެ ކަމަށް ގަވައިދުގައިވެ އެވެ.\nމީގެ ކުރީގެ ސަރުކާރުތަކުންވެސް އެ ގާނޫނުގެ ދަށުން ކުށްވެރިންތަކަކަށް މާފު ދިނުމަށްފަހު ދޫކޮށްލާފައިވެ އެވެ.\nހާލުބޮޑުވި2މަސްވެރިން ދިއްދޫއަށް ގެންގޮސްފި\n50 މިލިއަން ޑޮލަރު ހޯދަން ޖާބިރު ދައުލަތާއި ދެކޮޅަށް ދައުވާ ކުރަނީ\nދޯންޏެއްގެ ފަލުކާ ސާފުކުރަން ފޭބި ދެމީހަކު ހާލުބޮޑުވެއްޖެ\nނަސަންދުރާގެ މައްސަލަ އޭސީސީއިން އަލުން ބަލަނީ


Minister Fayyaz Isthiufaa Dhevumah Umar Naseer Govaalahvaifi - Vaguthu\nމިނިސްޓަރ ފައްޔާޒު އިސްތިއުފާ ދެއްވުމަށް އުމަރު ނަސީރު ގޮވާލައްވައިފި\nއިކޮނޮމިކް މިނިސްޓަރު ފައްޔާޒު އިސްމާއީލް ވަޒީރުކަމުން އިސްތިއުފާ ދެއްވުމަށް ކުރީގެ ހޯމް މިނިސްޓަރ އުމަރު ނަސީރު ގޮވާލައްވައިފިއެވެ.\nއުމަރު މިހެން ގޮވާލެއްވީ ފިރިހެނުން ގިނައިން އެކުގައި ވަޒީފާ އަދާކުރަން, ނޫނީ އެއްކޮށް އުޅޭ އުޅުމުގެ ސަބަބުން ލިވާތުކުރުން އިތުރުވުން ގިނަވާ ކަމަށް ދިރާސާތަކުން ދައްކާ ކަމަށް އިކޮނޮމިކް މިނިސްޓަރު ފައްޔާޒު އިސްމާއީލް ކުރެއްވި ޓުވީޓަކާ ގުޅިގެންނެވެ.\nއުމަރު ނަސީރު އޭނާގެ ފޭސްބުކް ޕޭޖުގައި ކުރި ޕޯސްޓެއްގައި ވިދާޅުވީ ދައުލަތުގެ ވަޒީރަކު މީސް މީޑިއާގައި މިފަދަ ހުތުރު ވާހަކައެއް ދެކުމަކީ މުޅި ދައުލަތަށް ލިބުނު ހުތުރެއް ކަމަށެވެ.\nއުމަރު ކުރި ޕޯސްޓް\nފައްޔާޒު ކުރެއްވި ޓުވީޓުގައި ވިދާޅުވީ ފިރިހެނުން ގިނައިން އެކުގައި ވަޒީފާ އަދާކުރަން ނޫނީ އެއްކޮށް އުޅޭ އުޅުމުގެ ސަބަބުން ލިވާތުކުރުން އިތުރުވުން ގިނަވާ ކަމަށް ދިރާސާތަކުން ދައްކާ ކަމަށެވެ.\n"މިކަމުގެ ހައްލަކީ ފިރިހެނުން ގެއިން މަސައްކަތް ކުރުން ނުވަތަ ހާއްސަ ޗޭސިޓީ ބެލްޓެއް އުފައްދާ އޭގެ ތަޅުދަނޑި ސަރުކާރުގެ ތަނެއްގައި ބޭއްވުން ބާ؟" ފައްޔާޒު ކުރެއްވި ޓްވީޓެއްގައި ވިދާޅުވިއެވެ.\nމިނިސްޓަރު ފައްޔާޒްގެގެ އެ ޓުވީޓާ ގުޅިގެން ބައެއް ފަރާތްތަކުން ވަނީ އޭނާ މިފަދަ ދީނާ ގުޅުން ހުރި މައުޟޫއެއްގައި މީސްމީޑިއާގައި ބަސްވިދާޅުވުން ރަނގަޅު ނޫން ކަމަށް ބުނެފައެވެ. މީސް މީޑިއާގައި މިބަހުސް ފެށިފައި ވަނީ ޝެއިޚް އަހުމަދު ސަމީރުގެ ތަގުރީރަކާ ގުޅިގެންނެވެ.\nއަޅުގަނޑުމެން އަބަދު ގޮވައި މިނަގަނީ އިސްލާމްދީނާއި ފުށުއަރާ ގިނަބަޔަކު އުޅޭ ސަރުކާރެކޭމީ. އެހެންކަމުން ފައްޔާޒުގެ މިވާހަކަތަކަކީވެސް އިބްރާ އާއި ރައީސް ނަޝީދު ގެ ދީނާއި ދުރު ވާހަކަތަކުގެ ތެރެއަށް އިތުރުވީ ބޮޅެކެވެ. މިފަދަ ކަންތަށްތަކަށް ރިއާއަތްކޮށް މަޖިލިސް އިންތިޚާބުގެ މެޖޯރިޓީ އެމްޑީޕީއަށް ނުދިނުމަށް ދިވެހި މުސްލިމް އެންމެހައި އަޚުންނާއި އުޚްތުންނަށް އިލްތިމާސްކުރަން.\nޖެނުއަރީ 26, 2019 13:09\nއިމަރު ބުންޏަސް ތީތެދެއް. ލަދުޔަތާއެއް ހުރި މީހެއްނަމަ މިފަދަ ހަޑިހުތުރު ފާފަތައް މިގޮތަކަށް ނުދައްކާނެ. ދީން އެއްކިބައިގަ ބާއްވާ، ތިމާގެ އާއިލާ މީހުންކައިރީ ދައްކަން ކެރޭނެތޯ؟\nޖެނުއަރީ 26, 2019 13:20\nލާދީނީ އެމްޑީޕީ އިސްތިއުފާ.... ޢިބުރޭ އިސްތިއުފާ\nޖެނުއަރީ 26, 2019 13:36\nކަލޭ ނޫނީ އެހެން މީހެއްގެ އަމިއްލަ ހައިސިއްޔަތެއްނޯވޭދޯ؟\nޖެނުއަރީ 26, 2019 13:43\nމަޑު މަޑުން ގޮލާތަށް ފަޅާ އަރަނީ ދޯ....\nޖެނުއަރީ 26, 2019 14:27\nފަހުން ޓުވީޓާ ގައި ދިގު ބަޔާނެއް ލިޔެ\nއެބުނި އެއްޗެއްގެ، ނުބައި ކޮށް މާނަ ކުރެވޭ ނަމަ މަޢާފަށް އެދޭނެ. ދައުލަތުގެ މުއައްސަސާތައް ބޭނުން ކޮއްގެން ދީން ހަލާކު ކޮށް އަޚުލާގު ފާސިދު ކުރަން.\nޖެނުއަރީ 26, 2019 14:31\nޖެނުއަރީ 26, 2019 14:44\nމީނައަކީ އިބްރާގެ ކޮއްކޮ\nޖެނުއަރީ 26, 2019 15:03\nމީހަކު ބުނާ އެއްޗަކުން ލޭހޫނުވަނީ ނަފުސާނީ މައްސަލައެއް ހުރުމުން. އިންސާނުންގެތެރޭގައި ނަފުސާނީ މައްސަލަތައް ވަރަށްގިނަ.\nޖެނުއަރީ 26, 2019 15:07\nއެއްދުވަހުން އަނެއްދުވަހަށް އިވޭއަޑުތަކުން ހިތާމައިގެ ކޮޅެއްނެތް\nޖެނުއަރީ 26, 2019 15:16\nބަންގާޅީން މިގައުމަސް އެތެރެ ކޮށް މަގުމައްޗަށްދޫކުރިޑިލަރު\nޖެނުއަރީ 26, 2019 15:17\nޖެނުއަރީ 26, 2019 16:13\nފައްޔާޒާ އިބުރާއަކީ ހަމައެކައްޗެއް. މުޅިއެގެއަކީ ލާދީނީ ގެއެއް. އެއީ ކަށަވަރުކަމެއް. ފައްޔާޒުމެން އެއުޅޭނީ ކީކޭހިތައިގެންތަ؟ ބޭނޫންގޮތެއް އިސްލާމްދީނުގެ ޙުކުމްތަކަކަށް ނުހެދޭނެ. ކަލޯފައްޔާޒް އަމިއްލައަށް ސައިޒްގައި ހުރޭ! މާބޮޑަށް\nޖެނުއަރީ 26, 2019 16:27\nއަމިއްލަ ހައިސުއްޔަތު ތިޔަ ހުވާކުރެއްވި ހިސާބުންވަނީ ހިފެހެއްޓިފައި ބޭނުންނަމަ އިސްތިއުފާ ދީފަ އަމިއްލަ ހައިސިއްޔަތުގައި އުޅުއްވާ\nޖެނުއަރީ 26, 2019 17:03\nތީ އިބްރާގެ ފެމެލީ އެއްނޫންތަ އެވާނީ ހަމައެއަށް މިބައިގަނޑު އެއްކޮށް މިޤައުމުން ބޭރުކޮށްލަންޖެހޭ.\nޖެނުއަރީ 26, 2019 17:08\nމި ވާނީ މީގެ އެދުރަކަށް.\nޖެނުއަރީ 26, 2019 17:29\nސުބުހާﷲ! ގަންޖާޒީން ގެ ލާދީނީ ފިކުރު މި އަސްލާމީ ފަސްގަނޑުން ފޮހެލައްވާން ދޭ ވެ، ގަންޖާޒީން ގެ އައްޕަގެ ބަރުލަމާނީ ، ލަދީނީ ނަނަ ހުވަފެން ފޮހެލައްވަފާންދޭވެ.\nޖެނުއަރީ 26, 2019 22:36\nކޮބާތޯ ދިރާސާ؟ ދިރާސާގެ މަޤުސަދަކީ ކޮބައިތޯ؟ދިރާސާ އެއްކުރަންޖެހުނީ ކީއްވެތޯ؟ ދިރާސާ ކުރީ ކޮންބައެއްތޯ؟\nޖެނުއަރީ 27, 2019 04:39\nހެހެހެހެ ތީ އޭގެ ގޮލައެކޭ. ކިޔަވަން އުޅުނުއިރު ވަރަށް ކަންތައް ކޮށްލާފަ ހުރީ. އެކަމަކު މާކަޅުވެފަ ހުތުރުކަމުން ވަރަށް ނާކާމިޔާބު. ކެކެކެކެ\nޖެނުއަރީ 27, 2019 08:21\nކިހާބޮޑު އުދަގުލެއް މި ބޯގަންވިލާ އެއްޗިއްސާހުރެ މީ މުސްލިމްދިވެހި މަޔަކާ ބަފައަކަަށް ލިބިފައި ތިބި ދަރިންބާ،، މި މީހުންނަށް މާތްﷲ ހެޔޮވިސްނުންދެއްވާދޭވެ. އަދި މިފަދަ ޖައްބާރުންގެ ކިބައިން މިޤައުމާއި ދިވެހި މުސްލިމު އަޅުތަކުން ސަލާމަތް ކުރައްވާނދޭވެ.\nހިސާބަށް ވުރެ މީހާ ވަހުޝީވެ އަގީދާ ބަލިކަށިވެ، ދީނެއް މިއްލަތެއް ވަކި ނުވާ ހިސާބަށް ދިޔައިމާ ގުޅުން ހިނަގާނީ ހަމައެކަނި ތިމާއާ އެއް ޖިންސުގެ މީހާއާ އެކު އެއްނޫން. ތިމާގެ މައިން ބަފައިންނާ އެއްބަނޑު މީހުނާ ދަރިން ވެސް ވަކި ނުވާނެ. އަދި ކޮބާ؟ ގޭގައި އޮންނަ ކުކުޅު ހާލާ ގެރި ބަކަރިއާ އެކު ވެސް ހިންގާނެ. މިހާ ދަށު ދަރަޖައިގެ މީހުންނަށް ބާރުވެރި ަގާމްތައް ދެނީ ކީއްވެބާ؟\nޖެނުއަރީ 27, 2019 12:10\nގަމާރު ސަރުކާރު. މަކަރުވެރި ސަރުކާރު


Jinsee aniya: Emmen dhanna bodu sirreh! | Fainu Online\nއަޙުމަދު އިނާހް5މާރިޗު 2021, ހުކުރު, 21:14\nޖިންސީ އަނިޔާ އަކީ މިއަދަކު، އިއްޔެއަކު އުފަންވެގެން އުޅޭ މައްސަލައެއް ނޫނެވެ. ޒަމާނުއްސުރެ މުޖުތަމަޢުތަކުގެ ތެރޭގައި ހިނގަމުން އަންނަ ލާއިންސާނީ ޖަރީމާއެކެވެ. އެހެން ކަމުން މިމައްސަލައިގެ ހަގީގަތް ދެނެގަތުމަށް ތަންކޮޅެއް ފުންކޮން ފީނާލަމާ ހިނގާށެވެ.\nއަނިޔާއަކަށް ވަނީ ކިހާ ހިސާބަކުންތޯއެވެ؟ މީހާ ރޮލާ ކާލީމާ ހެއްޔެވެ؟ ޤާނޫނު އަސާސީގައި އަނިޔާ އާއި ގޯނާވެސް ތަފާތެވެ. އެހެނަސް، ނުރުހުމުގައި ކުރެވޭ މިފަދަ އެންމެހާ ކަމަކީވެސް ދީނިގޮތުން ބަލާއިރު ބޮޑެތި ކުށްތަކެވެ.\nދިވެހިރާއްޖޭގެ ކުޑަކުދިންގެ ތެރެއިން ގާތްގަނޑަކަށް 1/2 ކުދިންނަށް ނަފްސާނީ ގޮތުން ނުވަތަ ޖިސްމާނީ ގޮތުން އަނިޔާލިބިފައިވެއެވެ.\nގިނަ އާއިލާތަކުން، ނުވަތަ އެނޫންވެސް ގާތް މީހުންނަށް ޖިންސީ އަނިޔާ ލިބުމުން ރުޅި އައުމުގެ ބަދަލުގައި ފެނިގެން ދަނީ ލަދުވެތިކަމެވެ. އެވާހަކަ ދައްކާކަށް ނުކެރެއެވެ. ބޭނުމެއްވެސް ނުވެއެވެ. ދެންތިބޭ މީހުން ދެކެފާނޭ ގޮތަކަށް ބިރުންނެވެ. މަލާމާތް ރައްދު ވެދާނެތީއެވެ. ދުނިޔޭގެ ލަދަށެވެ.\nއެންމެ ފަހުން އެވަނީ، އެންމެން ދަންނަ ބޮޑު ސިއްރަކަށެވެ. ނިގުޅައިގެން، ކުއްޖާގެ ޢިއްފަތާއި، ކަރާމާތުގެ ޙައްޤުގައި ވެސް އިންސާފެއް ނެތެވެ. މިފަދަ ކުށްކުށަށް އަރައިގަންނާނީ ވެސް އެ ޔަޤީން ކަން އޮތީމާތާއެވެ! ރަށްފުށު ކުދި މުޖުތަމަޢުތަކުގެ ތެރޭގައި މިފަދަ ޖަރީމާތައް ހިނގާ އަދަދު ބޮޑެތި އާބާދީ ތަކާއި އަޅާބަލާއިރު ނިސްބަތުން ގިނަ ކަމީ ވިސްނާލަން ޖެހޭ ކަމެކެވެ.\nރާއްޖޭގައި ސެކަންޑަރީ ސުކޫލު އަންހެން ދަރިވަރުންގެ ތެރެއިން 1/3 ދަރިވަރުންނަކީ ޖިންސީ އަނިޔާގެ ޝިކާރަ އަކަށް ވެފައިވާ ކުދިންނެވެ!\nޖިންސީ އަނިޔާ ކުރަނީ ހަމަ ދުރު ހިލޭ މީހުންބާވައެވެ؟ ނޫނެކެވެ! ހަގީގަތަކީ ގިނަ ފަހަރު ޖިންސީ އަނިޔާ ލިބެނީ ގާތް، ނުވަތަ އިތުބާރު ކުރެވޭ ކޮންމެވެސް މީހެއްގެ ފާރާތުންނެވެ. އަނިޔާ ލިބޭ ފަރާތަށް އެވާހަކަ ދަންކަން ނުކެރޭ ހާވެސް ގާތް، އިތުބާރު ހިފޭ މީހުންގެ ކިބައިންނެވެ. އާއިލާތަކުގެ ކަރާމާތާއި، މުޖުތަމަޢުގެ އަގާއި، ޝަރަފު ހިފެހެއްޓުމުގެ ނަމުގައި މީގެ ކިތައް ޖަރީމާ އޮއްބާލެވިފައި ވޭތޯއެވެ؟ ދާދި ފަހުން ރޭޕް ކުރުމަށް ފަހު، ރައްޔިތުންނަށް އެކަން ހާމަ ވުމުން ވެސް އަދަބެއް ނެތި މިނިވަން ކަމާއި އެކު ކިތައްކިތައް ބޮޑުން އެބައުޅޭތޯއެވެ؟ މިއީ އަދި ކުޑަ މިންވަރެކެވެ!\nޒަމާންތަކެއް ކުރިން، ދިވެހި ކަނބަލުންގެ ޢިއްޒަތާއި، ޢިއްފަތް، ސަރުކާރުގެ ބޮޑުންގެ ހައްގަކަށް ހަދާފައިވާ ކަޅު އަނދިރި ދުވަސްތަކެއްވެސް އަޅުގަނޑުމެން ދެކެފީމުއެވެ. މިލިބެނީ އަނިޔާއެއްކަން ނޭނގި އަނިޔާ ލިބޭ ކުދިންވެސް މަދެއް ނޫނެވެ. ޅަފަތުގައި ކުދިން، އެފަދަ ކަންކަމާއި ބެހޭ ގޮތުން ހޭލުންތެރި ކުރުވަން ވެއްޖެއެވެ. އަޅުގަނޑުމެންގެ ގެތަކާއި، މަދަރުސާތަކާއި އަދި މަގުތަކަކީ އަޅުގަނޑުމެންގެ ދަރީންނަށާއި، އަނބީންނަށް ރައްކާތެރި ތަނެއްތޯ ސުވާލު ކޮށްލަން ޖެހެއެވެ.\nއަނިޔާ ލިބުމަކީ ކުށެއް ނޫން! "ވިކްޓިމް ބްލޭމިން" ނުވަތަ އަނިޔާ ލިބޭ ފަރާތް ކުށްވެރި ވާގޮތަށް ވާހަކަ ދެއްކުމަކީ، ވަރަށް އާންމު ކަމެކެވެ. އަނިޔާއެއް ލިބުމަކީ ތިމާގެ ކުށެއް ނޫނެވެ. އަދި މުޅި އުމުރު އެ "ލޭބަލް" އަޅައިގެން އެކަމުގެ ޝިކާރައަކަށް ވާން ޖެހޭ ސަބަބެއްވެސް ނޫނެވެ. މިފަދަ ލާއިންސާނީ ޖަރީމާތައް ހުއްޓުވުމަށް ޓަކައި މުޅި މުޖުތަމަޢު އަދި ވަކިވަކި ފަރުދުންވެސް އެބައިމީހުންގެ ޒިންމާ އަދާކުރަން ޖެހެއެވެ. އަނިޔާވެރިންނަށް ހައްގު އަދަބު ދީ އިންސާފުގެ ކުރިމައްޗަށް ގެންނަން ޖެހެއެވެ. އަނިޔާ ލިބުމަކީ ލަދެއް ނޫނެވެ. އަދި ތިމާގެ ޝަރަފާއި، ޢިއްޒަތާއި، ކަރާމާތަށް ކުޑަވެސް ބަދަލެއް އަންނާނެ ކަމެއް ނޫނެވެ!\nއިތުރު ލިޔުންތައް ކުޑަކުދިން އިނާހްގެ ކޮލަމް\nޒަމާންވީ ބޮޑު ކުލީގެ ޙައްލަކީ "ކޮތަރު ކޮށިތައް"؟\nގެދޮރުގެ ކުއްޔަށް ޤާނޫނެއްގެ ބާރު ފޯރާނެތަ؟\nޓެލެކިލާސް ބުރައަކަށް! ޓެބްލެޓާއި ގައިދުރީ ކީއްވެ؟\n5 ކޮމެންޓް ކެންސަލް\nޖައްރާފް3months ago\nފަންސަވީސް3months ago\nވާގޮތަކީ އަދި ކޮއްޓާލިޔަސް ނުކެރޭ.\nމޫސުން3months ago\nފައިނު އޮންލައިން ތަފާތީ މިހެންވެ\nރާ އަތޮޅު3months ago\nވަރަށް ސަޅި އާޓިކަލް އެއް\nއަލީ3months ago


Mohd Salah ge Egypt Katuvaalaafai South Africa QF ah. - vNews.mv\nސަލާހުގެ މިސްރު ކަޓުވާލާފައި ދެކުނު އެފްރިކާ ކުއާޓަރ ފައިނަލަށް\n07 July 2019, 02:33\nމިސްރުގައި މިހާރު ކުރިއަށްދާ އެފްރިކާގެ ގައުމުތަކުގެ ފުޓްބޯޅަ މުބާރާތުގެ ކުއާޓަރ ފައިނަލަށް ނުގޮސް މިސްރު ކަޓައިފިއެވެ.\nމުބާރާތުގެ ދެވަނަ ބުރުގައި މިރޭ ދެކުނު އެފްރިކާއާ ވާދަކޮށް މިސްރު ބަލިވީ އެކެއް ސުމަކުންނެވެ. ގާހިރާގެ އިންޓަރނޭޝަނަލް ސްޓޭޑިއަމްގައި އަމިއްލަ ސަޕޯޓަރުންގެ ކުރިމަތީގައި މިސްރުގެ ތަރި މުހައްމަދު ސަލާހަކަށްވެސް މާބޮޑުކަމެއް ނުކުރެވުނެވެ. ނަތީޖާ ނެރުނު ގޯލް ދެކުނު އެފްރިކާއަށް ޖަހައިދިނީ އޮލާންޑޯ ޕައިރޭޓްސްގެ މިޑްފީލްޑަރު ތެމްބެންކޮސީ ލޯކެވެ.\nމުބާރާތް ބާއްވާ ވަރުގަދަ މިސްރު ކަޓުވާލާފައި ކުއާޓަރ ފައިނަލަށް ދިޔަ ދެކުނު އެފްރިކާއަށް ދެންއޮތީ ހަމައެވަރުގެ ގަދަފަދަ ނައިޖީރިޔާއެވެ. އެފްރިކަން ކަޕް އޮފް ނޭޝަންސްގެ ދެވަނަ ބުރުގައި ކެމެރޫނާ ވާދަކޮށް މިރޭ ނައިޖީރިޔާ މޮޅުވީ ތިނެއް ދޭކުންނެވެ. ނައިޖީރިޔާގެ ތިން ގޯލްގެ ތެރެއިން ދެ ގޯލް ކާމިޔާބުކޮށްދިނީ ޗައިނާގެ ޝެންހާއީ ޝެންހުއާގެ ފޯވާޑް އޮޑިއޮން އިގާލޯއެވެ. އަނެއް ގޯލްޖެހީ އިންގްލެންޑުގެ އާސެނަލްގެ މިޑްފީލްޑަރު އެލެކްސް އިވޯބީއެވެ.\nގިނައިރު ބޯޅަ ހިފަހައްޓައިގެން ކުޅުނީ ކެމެރޫނެވެ. އެކަމަކު ގިނަ ހަމަލާތައް އުފެއްދީ ނައިޖީރިޔާއިންނެވެ. ކެމެރޫނުގެ ދެގޯލް ޖަހައިދިނީ ފްރާންސްގެ އޮލިމްޕިކް މާސޭގެ ކްލިންޓަން އެންޖިއޭ އާއި ފްރާންސްގެ އުންޖޭއަށް ކުޅޭ ސްޓެފަން ބަހޯކެންއެވެ.\nމިމުބާރާތުގައި އާދީއްތަ ދުވަހުގެރޭ ވެސް ދެމެޗެއް ކުޅޭނެއެވެ. ފުރަތަމަ މެޗުގައި މަޑަގަސްކަރާއި ކޮންގޯއެވެ. ފަހު މެޗުގައި އަލްޖީރިޔާއާއި ގިނީއެވެ.